|  |  |  |
| --- | --- | --- |
| Bosna i Hercegovina | data:image/png;base64, | Босна и Херцеговина |
| MINISTARSTVO PRAVDE | МИНИСТАРСТВО ПРАВДЕ |

**I Z V J E Š Ć E**

**O PROVEDBI STRATEGIJE ZA REFORMU SEKTORA PRAVDE**

**U BOSNI I HERECEGOVINI I AKCIJSKOG PLANA**

**ZA RAZDOBLJE 1. 1. 2020. – 31. 12. 2020. GODINE**

Sarajevo, prosinac 2020. godine

**SADRŽAJ**

[UVOD 2](#_Toc59533454)

[1. STRATEŠKA OBLAST 1 – PRAVOSUĐE 2](#_Toc59533455)

[1.1. Neovisnost nositelja pravosudnih funkcija i usklađenost zakona i sudbene prakse u BiH 2](#_Toc59533456)

[1.2. Efikasnost i učinkovitost pravosudnih institucija u BiH 2](#_Toc59533457)

[1.3. Odgovornost i profesionalizam nositelja pravosudnih funkcija u BiH 2](#_Toc59533458)

[1.4. Otvorenost u radu pravosudnih institucija u BiH 2](#_Toc59533459)

[2. STRATEŠKA OBLAST 2 – IZVRŠENJE KAZNENIH SANKCIJA 2](#_Toc59533460)

[2.1. Upravljanje sustavom za izvršenje kaznenih sankcija u BiH 2](#_Toc59533461)

[2.2. Unaprjeđenje primjene alternativnih sankcija u BiH 2](#_Toc59533462)

[2.3. Unaprjeđenje primjene međunarodnih standarda u BiH 2](#_Toc59533463)

[3. STRATEŠKA OBLAST 3 – PRISTUP PRAVDI 2](#_Toc59533464)

[3.1. Međunarodna pravna pomoć i suradnja 2](#_Toc59533465)

[3.2. Besplatna pravna pomoć u BiH 2](#_Toc59533466)

[3.3. Pristup pravdi 2](#_Toc59533467)

[4. STRATEŠKA OBLAST 4 – PODRŠKA GOSPODARSKOM RASTU 2](#_Toc59533468)

[4.1. Zemljišna administracija u Federaciji BiH 2](#_Toc59533469)

[4.2. Gospodarsko sudovanje u BiH 2](#_Toc59533470)

[5. STRATEŠKA OBLAST 5 – DOBRO RUKOVOĐEN I ODGOVORAN SEKTOR 2](#_Toc59533471)

[5.1. Koordinacija i EU integracije 2](#_Toc59533472)

[5.2. Jačanje kapaciteta za izradu analiza i politika u sektoru pravde u BiH 2](#_Toc59533473)

[5.3. Donatorska koordinacija u sektoru pravde u BiH 2](#_Toc59533474)

[ZAKLJUČCI 2](#_Toc59533475)

# UVOD

Strategija za reformu sektora pravde u Bosni i Hercegovini za razdoblje od 2014. do 2018. godine (SRSP u BiH) je usvojena od strane Vijeća ministara Bosne i Hercegovine (VM BiH), entitetskih vlada i Pravosudnog povjerenstva Brčko distrikta Bosne i Hercegovine (PP BD BiH) 2015. godine, nakon čega je izrađen i usvojen Akcijski plan (AP SRSP u BiH).

Procedura usvajanja AP SRSP u BiH je završena na 94. sjednici VM BiH, održanoj 15. 3. 2017. godine, nakon što su se o istome suglasile entitetske vlade i PP BD BiH.

Na drugoj Ministarskoj konferenciji (MK), održanoj 6. 6.2017. godine, usvojen je Poslovnik Ministarske konferencije i njenih radnih tijela (Poslovnik), kojim su uspostavljeni instrumenti predviđeni SRSP u BiH za praćenje i ocjenu njene provedbe.

Poslovnikom su uspostavljeni:

1. MK, koja osigurava koordinirano praćenje najvažnijih reformskih aktivnosti, koje su od zajedničkog interesa za sektor pravde i usuglašeno rješavanje tih pitanja, razmjenu iskustava i bolje korištenje domaćih i drugih potencijala,
2. Tehničko tajništvo (TT), koje pruža tehničku i stručnu pomoć u pripremanju i održavanju MK, sastanaka funkcionalnih radnih skupina (FRS) i izradi izvješća o praćenju i ocjeni provedbe AP SRSP u BiH,
3. Pet FRS, po strateškim oblastima iz SRSP u BiH, koje se sastaju polugodišnje, radi praćenja i provedbe zajedničkih mjera i inicijativa, te davanja mišljenja i prijedloga za rješavanje najvažnijih reformskih pitanja sektora pravde,
4. Tromjesečna izvješća o napretku, kojima se prati i ocjenjuje provedba AP SRSP u BiH.

Tijekom 2018. godine u procesu konzultacija nadležnih tijela u sektoru pravde i organizacija civilnog društva izrađen je revidirani AP SRSP u BiH za razdoblje 2019. i 2020. godine. Zaključkom četvrte MK-a, održane 10. 7. 2018. godine, podržan je i usvojen revidirani AP SRSP u BiH i upućen je u proceduru odobravanja vlasti u BiH. Entitetske vlasti u BiH i PP BD BiH su podržale ovaj plan, nakon čega je isti upućen na davanje relevantnih mišljenja, kasnije i VM BiH na usvajanje. VM BiH je na 19. sjednici održanoj 29. 10. 2020. godine donijelo je Odluku o usvajanju revidiranog Akcijskog plana.

Predmetno izvješće se odnosi na razdoblje od 1. 1. do 31. 12. 2020. godine i, osim uvoda, sadrži pregled napretka na provedbi AP SRSP u BiH po strateškim oblastima i podoblastima.

Prilikom izrade izvješća korišteni su zapisnici sa sastanaka FRS, TT i MK,[[1]](#footnote-1) iz prethodnih godina, izvješće za prethodno razdoblje i podaci dostavljeni od institucija sektora pravde u BiH,[[2]](#footnote-2) međunarodnih organizacija i donatora, koje prate provedbu AP SRSP u BiH i slično.

I ovaj put ističemo da su informacije institucija sektora pravde u BiH dostavljene za potrebe izrade ovog izvješća slabijeg kvaliteta i odstupaju od preporuka danih u Smjernicama za praćenje provedbe SRSP u BiH. U razdoblju izvješćivanja, bilo je proglašeno izvanredno stanje na cijeloj teritoriji BiH zbog pandemije virusa Covid – 19 što je uveliko utjecalo na sam rad i funkcioniranje mehanizama za praćenje i provedbu SRSP u BiH i njenog Akcijskog plana. Iz istog razloga, sastanci FRS su otkazani, a održan je jedan sastanak TT SRSP u BiH, u travnju 2020. godine.

Provedba aktivnosti iz AP SRSP u BiH za razdoblje od 1. 1. do 31. 12. 2020. godine praćeno od organizacija civilnog društva (OCD) potpisnica Memoranduma o uspostavi mehanizma za praćenje i ocjenu provedbe SRSP u BiH je kao i kod provedbe i praćenja SRSP u BIH ograničena zbog pandemije virusa. Predstavnici Vaša prava s drugim OCD-ovima su 11. 11. 2020. godine prezentirali izvješće OCD uživo i preko video konferencije.

**Izrazi koji su radi preglednosti dati u jednom gramatičkom rodu u ovom izvješću, bez diskriminacije se odnose i na muškarce i na žene.**

**Status provedbe AP SRSP u BiH**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Strateška oblast** | **Broj planiranih strateških programa** | **Broj planiranih aktivnosti** | **Status aktivnosti** | | | | | | | |
| **Potpuno ispunjeno** | | **Djelomično ispunjeno** | | **Odloženo** | | **Nije ispunjeno** | |
| **Broj** | **%** | **Broj** | **%** | **Broj** | **%** | **Broj** | **%** |
| 1 | 23 | 45 | 27 | 60,0 | 15 | 33,3 | 0 | 0 | 3 | 6,7 |
| 2. | 14 | 41 | 17 | 41,5 | 13 | 31,7 | 8 | 19,5 | 3 | 7,3 |
| 3 | 11 | 21 | 12 | 57,1 | 8 | 38,1 | 0 | 0 | 1 | 4,8 |
| 4 | 6 | 13 | 4 | 30,8 | 5 | 38,5 | 4 | 30,8 | 0 | 0 |
| 5 | 9 | 27 | 4 | 14,8 | 10 | 37,0 | 11 | 40,7 | 2 | 7,4 |
| **UKUPNO:** | **63** | **147** | **64** | **43,5** | **51** | **34,7** | **23** | **15,6** | **9** | **6,2** |

# 1. STRATEŠKA OBLAST 1 – PRAVOSUĐE

U strateškoj oblasti 1 - Pravosuđe, na temelju prikupljenih informacija, možemo zaključiti da se aktivnosti u određenom dijelu strateških programa provode bez značajnijih zastoja. Ističemo i dalje kao izuzetak prioritetne aktivnosti normativnog karaktera, koje bilježe zastoje u svojoj provedbi, kao i kašnjenja sa ispunjenjem u odnosu na postavljene rokove. Ovo se prvenstveno odnosi na aktivnosti izrade Zakona o izmjenama i dopunama Zakona o Visokom sudbenom i tužiteljskom vijeću (VSTV) BiH, Zakona o sudovima BiH, Zakona o Tužiteljstvu BiH i Zakona o Ustavnom sudu BiH. Naime, još tijekom 2019. godine, u oba kruga sastanaka FRS 1 i TT isticana je potreba ubrzane provedbe aktivnosti, s obzirom da su navedene aktivnosti od velikog značaja po reforme u sektoru, a da postoje značajni zastoji u provedbi. Tijekom 2020. godine, iako dosta ograničeno zbog pandemije virusa Covid 19, na pojedinim aktivnostima su poduzimane aktivnosti za koje se konačno realiziranje očekuje u narednom razdoblju. Prioriteti za dodatno financiranje trebaju pružiti podršku stvaranju pretpostavki za provedbu aktivnosti u zastoju, a koji se većinom odnose na profesionalizam i odgovornost, te kvalitetu pravosuđa.

Zbog ograničenja sa fizičkim sastajanjem za vrijeme trajanja pandemije i tehničkih ograničenja sastanci FRS 1 nisu održani u 2020. godine. Članovima FRS 1 je elektroničkim putem upućen zahtjev za dostavu informacija o provedbi i ocjeni strateških programa i aktivnosti iz nadležnosti institucija koje predstavljaju.

Od sastanka TT od 6. 12. 2019. godine, kada je ocijenjena potreba produženja roka za navedene programe i prateće aktivnosti, a koji su zahtijevali dogovor o načelima izrade propisa, te su pojedine aktivnosti pokrenute, ali iste nisu završene.

Sukladno dostavljenim informacijama nadležnih institucija za sva četiri tromjesečja u 2020. godini izrađeno je tabelarno izvješće o provedbi za stratešku oblast 1 Pravosuđe. Za navedeni tabelarni pregled, sukladno metodologiji, a na temelju dostavljenih i dostupnih informacija, izrađen je prijedlog ocjene provedbe ove strateške oblasti i shodno tome od ukupno 23 strateška programa i 45 strateških aktivnosti, 13 je ispunjenih programa sa 27 aktivnosti, sedam strateških programa je djelomično ispunjeno sa 15 djelomično provedenih aktivnosti. Tri strateška programa su sa značajnim zastojem sa tri pripadajuće aktivnosti i stoga ocijenjeni da nisu provedeni, značajno probijajući rokove.

## 1.1. Neovisnost nositelja pravosudnih funkcija i usklađenost zakona i sudbene prakse u BiH

Strateški programi o neovisnosti pravosudnih funkcija i usklađenosti zakona i sudbene prakse u BiH odnose se na:

1. konsolidiranje funkcija VSTV-a,
2. reformu žalbenog sustava Suda BiH sukladno Europskoj konvenciji o zaštiti ljudskih prava i temeljnih sloboda (članak 2. Protokola) i mišljenju Venecijanskog povjerenstva,
3. donošenje Zakona o Ustavnom sudu BiH,
4. donošenje izmjena i dopuna Zakona o Tužiteljstvu BiH,
5. donošenje izmjena i dopuna Zakona o kaznenom postupku BiH,
6. usklađivanje Zakona o plaćama i naknadama nositelja pravosudnih funkcija,
7. unaprjeđenje sustava financiranja pravosudnih institucija u BiH i
8. održavanje panela iz građanske, kaznene i upravne oblasti.

### 1.1.1 Konsolidiranje funkcija VSTV-a[[3]](#footnote-3)

Prilikom provedbe SRSP u BiH u razdoblju od 2008. do 2012. godine iskazana je potreba da se izmjenama i dopunama Zakona o VSTV-u konsolidiraju funkcije VSTV-a, te osigura ravnoteža između njegove neovisnosti i odgovornosti, ne dovodeći u pitanje jedinstvo VSTV-a i njegove nadležnosti, kao i uloga koju VSTV ima u uspostavi i jačanju vladavine prava u BiH, te da se dodatno unaprijedi postupak izbora nositelja pravosudnih funkcija u BiH, uključujući pravo na žalbu i sudsku zaštitu. Izmjenama i dopunama Zakona o VSTV-u potrebno je dodatno regulirati i pitanja koje se odnose na druge podoblasti pravosuđa, kao što su pitanja koja su iznijeta u okviru stručnog pregleda (misije) Europske unije (Peer review) u VSTV-u, za koje je dat veći broj preporuka koja se odnose na: a) prevenciju i suzbijanje sukoba interesa nositelja pravosudne funkcije u BiH i njihovu stegovnu odgovornost, b) rad Ureda stegovnog tužitelja, uključujući ovlaštenja, c) ulogu stegovnog tužitelja, itd., a što je ranije još istaknuto u Mišljenju Venecijanskog povjerenstva[[4]](#footnote-4).

Ministar pravde BiH je 6. 11. 2019. godine donio izmjene rješenja Radne skupine za izradu predmetnog propisa kojim je postojeća radna skupina proširena na predstavnike Suda BiH i Tužiteljstva BiH, entitetskih vrhovnih sudova, Federalnog i Republičkog tužiteljstva, te relevantnih institucija iz Brčko distrikta BiH. Radna skupina se sastajala, ali nije postizala dogovor o rješenju smatrajući potrebnim postizanje političkog dogovora o načelima izrade propisa, a što je ranije zaključeno iz preporuka Strukturiranog dijaloga.

U prvoj polovini 2020. godine sastanci Radne skupine za pripremu nacrta Zakona o VSTV BiH održani su 23. 1. 2020. godine i 19. 2. 2020. godine, s tim da je prvi naredni sastanak bio zakazan za 18. 3. 2020. godine, ali je zbog proglašenja izvanrednog stanja uslijed pandemije virusa bio otkazan.

MP BiH je pristupilo izradi izmjena i dopuna Zakona o VSTV-u kojima bi se ciljano unaprijedila pojedina poglavlja u zakonu za koja je ocijenjeno da trebaju biti dorađena u što skorijem roku.

Nacrt zakona o izmjenama i dopunama Zakona o VSTV-u koji je pripremilo Ministarstvo pravde BiH je prošao proces javnih konzultacija u razdoblju od 3. 9. do 18. 9. 2020. godine. Nacrt zakona o izmjenama i dopunama Zakona dostavljen na mišljenja sukladno Poslovniku o radu VM BiH. Dostava na usvajanje se očekuje u 2021. godini.

### 1.1.2 Reforma žalbenog sustava Suda BiH, sukladno Europskoj konvenciji o zaštiti ljudskih prava i temeljnih sloboda (članak 2. Protokola) i mišljenjem Venecijanskog povjerenstva

MP BiH je ranije pripremilo nacrt Zakona o sudovima BiH, kojim se osniva samostalan žalbeni sud BiH, odvojen od prvostupanjskog Suda BiH i preciznije definira kaznena nadležnost Suda BiH. Nacrtom ovog zakona nastoji se osigurati podudarnost odredaba s odgovarajućim odredbama Zakona o VSTV-u, posebno onima kojima se utvrđuju nadležnosti VSTV-a za izbor, imenovanje, razrješenje i ocjenu rada nositelja pravosudnih funkcija u BiH. U srpnju 2017. godine održana je TAIEX radionica u vezi određivanja kaznene nadležnosti Suda BiH, a nakon toga i ministarski sastanak u okviru Strukturiranog dijaloga o pravosuđu i drugim pitanjima vladavine prava između EU i BiH.

Pristup koji su predložili stručnjaci iz zemalja članice EU prihvatili su svi sudionici kao temelju za nastavak diskusije, dok preciziranje pojedinih odredbi će biti predmetom daljnjeg rada na reformi.

Posebno se ističe namjera postizanja dogovora o kaznenoj nadležnosti na temelju članka 83. Ugovora o funkcioniranju EU, a koji, između ostalog, uključuje teška kaznena djela kao što su terorizam, organizirani kriminal i korupcija.

Ministar pravde BiH rješenjem je uspostavio Radnu skupina za pripremu Nacrta zakona o sudovima Bosne i Hercegovine, ali je sastanak koji je bio planiran tijekom listopada 2020. godine zbog nemogućnosti prisustva većeg broja članova otkazan. U međuvremenu predsjedavajući radne skupine je dostavio članovima prijedlog “Općih odredbi” na komentare i sugestije kao polazište za daljnji način rada.

### 1.1.3 Donošenje Zakona o Ustavnom sudu BiH

SRSP u BiH 2014.-2018. godine je predviđala da se do kraja razdoblja važenja strateškog okvira realiziraju aktivnosti ovog strateškog programa, a koje su se zbog političkog rizika trebale riješiti unutar Strukturiranog dijaloga, a koji se nije ponovno sastao zbog čega nije došlo do realiziranja programa i pripadajućih aktivnosti. Revidirani AP SRSP u BiH za razdoblje 2019. i 2020. godine je uključio i produžetak rada na predmetnom programu i pratećim aktivnostima sa rokom 2020. godine. Prilikom razmatranja i usvajanja revidiranog AP SRSP u BiH PP BD BiH je stavila rezervu na predmetni program i njegovu provedbu, iako je prethodno tome dala podršku na MK. Pristup rješavanju ovog pitanja na državnoj razini, također, nije ujednačen zbog čega je VM BiH razmatrajući svoj Srednjoročni program rada (SPR) za razdoblje 2020.-2022. godine, na 178. sjednici, održanoj 12. 11. 2019. godine isti izuzelo iz dijela normativno-pravnih aktivnosti. Izrada Zakona o Ustavnom sudu BiH bila je predviđena Programom rada MP BiH za 2019. i 2020. godinu. Tijekom 2019. i 2020. godine nisu pokrenute daljnje aktivnosti na realiziranju ovog programa zbog političkih rizika.

### 1.1.4 Donošenje izmjena i dopuna Zakona o Tužiteljstvu BiH

Izmjene i dopune Zakona o VSTV-u, kao i Zakona o sudovima BiH utječu na ishod odredbi Zakona o Tužiteljstvu BiH.

Ovaj program i pripadajuće aktivnosti su bile uvrštene u Program rada Ministarstva pravde BiH za 2019. godinu, i po neispunjavanju uvršten je i u 2020. godinu. Iz razloga međusobne povezanosti, te ozbiljnih zastoja na pripremi prethodna dva propisa strateški program nije pokrenut.

### 1.1.5 Donošenje izmjena i dopuna Zakona o kaznenom postupku BiH

Temeljna namjera izmjena i dopuna Zakona o kaznenom postupku BiH je bila usuglašavanje propisa na svim razinama vlasti i precizno reguliranje pitanja obnove kaznenog postupka po odlukama Europskog suda za ljudska prava i Ustavnog suda BiH. S druge strane nužno je promatrati povezanost propisa sa sustavnim zakonima o sudovima BiH i Tužiteljstvu BiH.

Podsjećanja radi, napominjemo da je MP BiH u 2017. godini imenovalo radnu skupinu i pristupilo izradi nacrta Zakona o izmjenama i dopunama Zakona o kaznenom postupku BiH, a u cilju provedbe odluke Ustavnog suda BiH, broj U-5/16, vezano za posebne istražne radnje.

PS BiH je razmotrila i usvojila spomenuti zakon 2018. godine.[[5]](#footnote-5) Shodno domaćim i međunarodnim obvezama, prvenstveno EU integracijama, nastavljeno je praćenje i ocjena napretka po predmetnom pitanju.

Kao rezultat praćenja provedbe propisa i inicijativa iz međunarodnog i domaćeg okruženja, 19. 9. 2019. godine formirana je nova radna skupina za analizu i izradu kaznenog zakonodavstva u BiH na inicijativu ministra pravde BiH. Na više održanih sastanaka, razmatrane su ranije prikupljene inicijative za izmjenama i dopunama, te je izvršena ocjena opravdanosti istih.

Do sada je održano pet sastanaka radne skupine, a 4. i 5. 3. posljednji u prvom polugodištu 2020. godine. Kao posljedica izvanrednog stanja izazvanog pandemijom virusa od polovice trećeg mjeseca proces je u zastoju zbog otežanih uvjeta za održavanje sastanaka radne skupine.

Plan je da po izradi izmjena i dopuna ZKP-a ista radna skupina nastavi s izradom izmjena ili dopuna KZ BiH.

U FBiH utvrđene i usuglašene izmjene i dopune Zakona o kaznenom postupku upućene su u postupak usvajanja. Vlada FBiH je na 168. sjednici od 25. 7. 2019. godine utvrdila prijedlog izmjena i dopuna zakona i uputila ga u parlamentarnu proceduru.

U RS prijedlog izmjena i dopuna Zakona o kaznenom postupku prošao je postupak usvajanja i objavljen je 2017. godine u službenom glasniku.[[6]](#footnote-6) Po međunarodnim inicijativama za organizirani kriminal i terorizam u RS su izrađene dodatne izmjene i dopune zakona u 2018. godini koje su usvojene i objavljene u službenom glasniku.[[7]](#footnote-7) Na temelju zaključka Narodne skupštine[[8]](#footnote-8) urađena je nova analiza provedbe propisa i prednacrt zakona krajem 2019. godine, a koji je tijekom 2020. godine upućen u postupak usvajanja. Vlada RS je na 59. sjednici održanoj 21. 2. 2020. godine utvrdila Nacrt zakona o izmjenama i dopunama Zakona o kaznenom postupku RS, koji je upućen u daljnju proceduru. NS RS je na 10. redovitoj sjednici održanoj, 2. 7. 2020. godine, donijela zaključak da se Nacrt zakona uputi u javnu raspravu.

U Brčko distriktu propis je izrađen i usvojen početkom 2019. godine[[9]](#footnote-9), dok je tijekom 2020. godine[[10]](#footnote-10) izrađen i usvojen dopunjeni zakon.

### 1.1.6 Usklađivanje Zakona o plaćama i naknadama nositelja pravosudnih funkcija

Tijekom 2019. godine pripreman je Nacrt zakona o izmjenama i dopunama Zakona o plaćama i drugim naknadama u sudbenim i tužiteljskim institucijama na razini BiH. VSTV je izvršio procjenu potrebnih sredstava za implementaciju predloženih izmjena i dopuna zakona, a dato mišljenje je dostavljeno MP BiH. VM BiH je na 3. sjednici, održanoj 30. 1. 2020. godine utvrdilo Prijedlog zakona o izmjeni i dopunama Zakona o plaćama i drugim naknadama u sudbenim i tužiteljskim institucijama na razini BiH, a koji je 25. 2. 2020. godine, uz prijedlog da se razmatra po temeljnom zakonodavnom postupku, dostavljen PS BiH.[[11]](#footnote-11) PS BiH na 12. sjednici Zastupničkog doma, održanoj 15. 9. 2020. godine i na 13. sjednici Doma naroda, održanoj 24. 11. 2020. godine, usvojila je spomenuti zakon.[[12]](#footnote-12)

U FBiH posljednje izmjene ovog propisa su donesene 2013. godine.[[13]](#footnote-13) Prateći provedbu strateškog programa, a na prijedlog članova iz FBiH, ocijenjeno je kako zbog propisanog, a nedonesenog, podzakonskog akta na razini FBiH i kantonalnim razinama, nositelji pravosudnih funkcija različito primjenjuju institut nadoknade za prekovremeni rad, rad u neradne dane, noćni rad i rad u dane državnih praznika, prije svega tužitelji. Pitanje je trebala razmotriti MK i donijeti preporuke Vladi FBiH da što prije razmotri i hitno riješi pitanje članka 6c. - Nadoknade za prekovremeni rad, rad u neradne dane, noćni rad i rad u dane državnih praznika iz Zakona o plaćama i drugim naknadama sudaca i tužitelja u FBiH[[14]](#footnote-14), a do čega u 2020. godini nije došlo.

Plaće sudaca i tužitelja u RS-u regulirane su Zakonom o plaćama i naknadama sudaca i tužitelja u RS-u.[[15]](#footnote-15) Vlada RS-a je na 19. sjednici, održanoj 10. 5. 2019. godine utvrdila Prijedlog zakona o izmjenama i dopunama Zakona o plaćama uposlenih u institucijama pravosuđa RS, po hitnom postupku. NS RS-a je 13. 6. 2019. godine usvojila ovaj zakon po hitnom postupku na 5. redovitoj sjednici.

Usvajanjem zakona izjednačio se status i utvrdio ravnopravan položaj policijskih službenika u Ministarstvu unutarnjih poslova i ovlaštenih službenih osoba u institucijama pravosuđa RS-a[[16]](#footnote-16). Djelujući sukladno zahtjevima za povećanjem plaća NS RS je na 8. sjednici od 27. 11. 2019. godine usvojila zakon po hitnom postupku koji je objavljen u službenom glasniku.[[17]](#footnote-17)

U Brčko distriktu BiH plaće sudaca i tužitelja regulirane su Zakonom o plaćama i drugim naknadama sudaca i tužitelja u BD BiH.[[18]](#footnote-18) PP BD BiH je u izradila i odobrila nacrt Zakona o izmjenama i dopunama Zakona o plaćama i drugim naknadama sudaca i tužitelja u BD BiH, te uputila u postupak usvajanja. Skupština BD BiH je u nastavku 54. sjednice, održane 30. 10. 2019. godine, usvojila ovaj prijedlog zakona.[[19]](#footnote-19) U isto vrijeme PP BD BiH je utvrdila Prijedlog zakona o plaćama i naknadama uposlenih u pravosuđu BD BiH (administracija) i njegove dvije dopune koje je Skupština usvojila i objavila u službenom glasniku.[[20]](#footnote-20). Tijekom prve polovice 2020. godine Zakona o plaćama i drugim naknadama sudaca i tužitelja je još jednom dopunjen i usvojen na Skupštini i objavljen je u službenom glasniku od 1. 7. 2020. godine.[[21]](#footnote-21), a kasnije i o uposlenim[[22]](#footnote-22). PP BD BiH je uredila pitanje rada noću, praznicima i vikendom Pravilnikom o pravu na dodatak na plaću za noćni rad, rad subotom i nedjeljom i rad tijekom praznika u PP BD BiH[[23]](#footnote-23), za koje su kasnije urađene ispravke[[24]](#footnote-24). Tijekom 2020. godine je donesen i Zakon o izmjenama i dopuni zakona o plaćama i drugim naknadama Pravobranitelja i Zamjenika pravobranitelja u Pravobraniteljstvu BD BiH[[25]](#footnote-25).

Ministarstvo pravde i uprave (MPU) Kantona Sarajevo je u 2017. godini pripremilo prednacrt Zakona o plaćama i naknadama u tijelima vlasti Kantona Sarajevo, kojim se reguliraju plaće i nadoknade državnim službenicima i namještenicima uposlenim u Općinskom i Kantonalnom sudu u Sarajevu. Sukladno Programu rada MPU Kantona Sarajevo za 2019. godinu u proceduru je stavljen Prijedlog ovog zakona koji je i usvojen[[26]](#footnote-26).

Tijekom prvih šest mjeseci 2018. godine analizirane su plaće administrativnog osoblja u pravosudnim institucijama Zeničko-dobojskog kantona (ZDK) i donesen je Zakon o plaćama i naknadama u tijelima vlasti ZDK,[[27]](#footnote-27) kao i provedbeni akti koji su proizašli iz ovog zakona, a isti se primjenjuju i na administrativno osoblje uposleno u pravosudnim institucijama ZDK.

Ministarstvo pravosuđa HNK tijekom druge polovice 2020. godine je vršilo usklađivanje pravilnika i odluka kojima se propisuju određene naknade nositelja pravosudnih funkcija, a koje nisu obuhvaćene zakonom.

### 1.1.7 Unaprjeđenje sustava financiranja pravosudnih institucija u BiH

Zakonom o VSTV-u je propisana nadležnost VSTV-a za donošenje smjernica za pripremanje proračuna pravosudnih institucija u BiH, a što je učinjeno i u 2020. godini.

Prema ranijim podacima VSTV-a, već duži niz godina, utvrđena je tendencija rasta proračunskih izdvajanja za financiranje pravosudnih institucija u BiH, što ukazuje na daljnje izazove u pogledu provedbe predmetnog programa.

Obuke iz oblasti pripreme proračuna su dijelom programa obuke rukovoditelja pravosudnih institucija koje provode CEST-ovi, te su kontinuiranog karaktera. Većina rukovoditelja pravosudnih institucija je prisustvovala barem jednoj obuci iz ove oblasti.

U RS-u, Ministarstvo financija provodi obuke za rukovoditelje i šefove računovodstva pravosudnih institucija u pogledu proračuna i korištenja programa za unaprjeđenja proračuna.

I u Brčko distriktu BiH obuka iz oblasti programskog proračuna se provodi, kako za rukovoditelje, tako i za službenike pravosudnih institucija.

VSTV u procesu pripreme proračuna provodi aktivnosti uključivanja predstavnika izvršnih i zakonodavnih vlasti u BiH.

Na razini BiH proračun za 2019. godinu donesen je krajem te godine[[28]](#footnote-28), dok proces usvajanja proračuna za 2020. godinu je proveden početkom druge polovice 2020. godine[[29]](#footnote-29).

FBiH tijekom 2020, godine, zbog izvanrednog stanja, sredinom četvrtog mjeseca donosi rebalans proračuna.

Kanton Sarajevo proračun za 2020. godinu donosi sredinom trećeg mjeseca, a početkom petog mjeseca i rebalans. ZDK u redovitoj proceduri krajem 2019. godine donosi proračun za 2020. godinu, a njegov rebalans početkom četvrtog mjeseca. SBK proračun za 2020. godinu donosi u redovitoj proceduri krajem 2019. godine, dok zbog izvanrednog stanja početkom šestog mjeseca donosi rebalans proračuna.

RS je u redovitoj proceduri krajem 2019. godine usvojila proračun za 2020. godinu. Zbog izvanrednog stanja krajem petog mjeseca izvršen je rebalans proračuna za 2020. godinu.

Vlada Brčko distrikta proračun za 2020. godinu je usvojila krajem trećeg mjeseca, a zbog izvanrednog stanja se u drugoj polovici šestog mjeseca usvaja i rebalans.

U razdoblju izvješćivanja VSTV je kontinuirano pratio proces izrade proračuna, od pripreme ključnih parametara i smjernica za pojedinačne sudove i tužiteljstva i analize pripremljenih prijedloga od strane sudova i tužiteljstava.

Tijekom pripreme proračuna na nekim razinama su vršene intenzivne konzultacije, dok u pojedinim slučajevima nije bilo mogućnosti za intervencije pravosudnih institucija. Procesi izrade i usvajanja proračuna u različitim terminima, izvan propisane dinamike donošenja proračuna, otežavaju i proces redovitog financiranja pravosuđa. Shodno navedenom postoji potreba za intenzivnijim dijalogom između pravosudnih institucija i izvršnih vlasti, kako bi se unaprijedili proračunski prijedlozi, a time i financiranje pravosudnih institucija.

U RS-u, zakonima o sudovima i javnim tužiteljstvima, propisuje da se sredstva za rad sudova i javnih tužiteljstava osiguravaju u proračunu RS-a, a na prijedlog MP RS, koji se dostavlja VSTV-u na davanje sugestija.

Suradnja između PP BD BiH, koja je nadležna za pripremanje i predlaganje proračuna svih pravosudnih institucija, te zakonodavnih i izvršnih tijela Brčko distrikta BiH je na zadovoljavajućoj razini.

Kantonalne razine vlasti sa VSTV-om ostvaruju suradnju u pogledu izrade proračuna pravosudnih institucija kantona, sukladno propisima financiranja institucija relevantne razine.[[30]](#footnote-30)

Sukladno dinamici pripreme proračuna krajem 2019. godine pripremljen je i proračun za 2020. godinu, pri čemu je VSTV pozvao nadležna ministarstva pravde i financija na proces konzultacija u pogledu procesa usvajanja proračuna. Jedan od rezultata 2019. godine je i preuzimanje financiranja plaća i nadoknada tužitelja i sudaca iz domaćih proračuna, a koji su se do sada financirali iz IPA sredstava pomoći procesuiranju predmeta ratnih zločina. VSTV je kontinuirano pratio proces izrade proračuna, od pripreme ključnih parametara i smjernica za pojedinačne sudove i tužiteljstva i analize pripremljenih prijedloga od strane sudova i tužiteljstava.

### 1.1.8 Održavanje panela iz građanske, kaznene i upravne oblasti

Tijekom 2020. godine, usprkos pandemiji virusa Covid 19, održana su dva sastanak panela za ujednačavanje sudbene prakse iz kaznene oblasti u 2020. godini. Prvi sastanak je održan 1. 10. 2020. godine na temu „Primjene instituta komandne odgovornosti u svjetlu Kaznenog zakona SFRJ i Kaznenog zakona BiH“.

Drugi panel iz iste oblasti je održan 23. 11. 2020. godine na temu „Zamjena kazne zatvora novčanom kaznom“. Predstavnici najviših sudova u BiH, suce Apelacijskog odjeljenja Suda BiH, suce iz kaznenog odjeljenja Vrhovnog suda FBiH, Vrhovnog suda RS-a i Apelacijskog suda Brčko distrikta BiH su uzeli aktivno učešće u radu Panela. S obzirom na to da trenutačni pravni okvir ne ostavlja prostor za ujednačavanje sudbene prakse na razini navedena četiri suda, te da je institut za ujednačavanje sudbene prakse u međuvremenu napušten u RS-u, sastanak panela je korišten isključivo kao platforma za razmjenu informacija i mišljenja sudova – članova panela.[[31]](#footnote-31)

Tijekom 2020. godine objavljen je zbornik radova konferencije najviših sudova u BIH sa panela održanog na Jahorini 14. i 15. 11. 2019. godine na temu „Pravo na suđenje u razumnom roku.[[32]](#footnote-32)

U RS-u Vrhovni sud, kao dio programa CEST-a RS, redovito održava sjednice odjeljenja sudbene prakse i sudjeluje na sastancima panela s ostalim sudovima, kao najvišim instancama za ujednačavanje sudbene prakse, čime se osigurava veća pravna sigurnost građana. Navedena aktivnost se kontinuirano provodi pri Vrhovnom sudu RS.

## 1.2. Efikasnost i učinkovitost pravosudnih institucija u BiH

Strateški programi o efikasnosti i učinkovitosti pravosudnih institucija u BiH odnose se na provedbe odgovarajućih mjera u cilju:

1. smanjenja zaostalih predmeta u ovršnom postupku,
2. povećanja efikasnosti istraga u kaznenom postupku u BiH,
3. unaprjeđenja sustava alternativnog rješavanja sporova u BiH,
4. rasterećenja pravosudnih institucija u BiH izmještanjem pojedinih postupaka i prijenosa ovlaštenja,
5. praćenja primjene zakona o sudovima, tužiteljstvima i svih procesnih zakona,
6. osiguranja organizacijskih, infrastrukturnih i materijalno-tehničkih pretpostavki za rad pravosudnih institucija u BiH,
7. unaprjeđenja vještina rukovođenja pravosudnim institucijama u BiH,
8. unaprjeđenja sustava za praćenje efikasnosti i kvalitete rada sudaca, tužitelja i stručnih suradnika i
9. unaprjeđenja i usklađivanja statusa uposlenog osoblja u pravosudnim institucijama u BiH.

### 1.2.1 Provesti odgovarajuće mjere sa ciljem smanjenja zaostalih predmeta u ovršnom postupku[[33]](#footnote-33)

Prvostupanjski sudovi su u siječnju 2020. godine izradili godišnje planove, a drugostupanjski i vrhovni sudovi su izradili kvartalne planove, shodno odredbama Naputka za izradu planova rješavanja predmeta u sudovima. Podsjećamo da je krajem 2019. godine došlo do izmjena Naputka za sačinjavanje planova za rješavanje predmeta, koje je dostavljeno sudovima.

Ističe se da bez obzira na epidemiološku situaciju uzrokovanu virusom Covid 19 nije bilo odstupanja u načinu izrade spomenutih planova.

Sudovi redovito podnose izvješća o realiziranju planova VSTV-u. Realizacija se objavljuje svaka tri mjeseca na web stranici VSTV-a.

Tijekom prvog kvartala 2020. godine sudovi u BiH su riješili preko 53.000 najstarijih predmeta. U poređenju sa istim razdobljem 2019. godine smanjen je broj riješenih predmeta iz planova, pri čemu se treba uzeti u obzir i činjenica da su tijekom druge polovice mjeseca ožujka sudovi radili u posebnom režimu prouzrokovanim pandemijom virusa.

Za 2020. godinu, planom je predviđeno da se riješi 162.716 najstarijih predmeta, od čega je u prvom kvartalu riješeno 33% odnosno ukupno 53.616 najstarijih predmeta.

Međutim, unatoč pandemiji virusa, u prvih devet mjeseci, za tri kvartala 2020. godine, sudovi u Bosni i Hercegovini riješili su 113.260 najstarijih sudbenih predmeta.[[34]](#footnote-34)

Broj riješenih predmeta manji je za 11% u odnosu na isto razdoblje prošle godine. Na ostvarivanje očekivanih rezultata utjecalo je proglašeno stanje nesreće/izvanredne situacije. U tom razdoblju, sudovi su radili u posebnom režimu rada sukladno odlukama VSTV i odlukama nadležnih kriznih štabova.[[35]](#footnote-35)

Stalna komisija za efikasnost i kvalitet sudova VSTV redovito vrši praćenje procesa rješavanja predmeta u okviru planova rješavanja predmeta. Svi sudovi u BiH imaju obvezu da sačine plan rješavanja predmeta sukladno odredbama Naputka za izradu planova za rješavanje predmeta.

U proteklih nekoliko godina VSTV je poduzeo različite mjere za unaprjeđenje efikasnosti sudova kako bi smanjilo trajanje sudbenih postupaka. Usprkos svim naporima, dužina stečajnog postupka je i dalje veliki problem, posebno kada se ima u vidu ekonomski značaj ovih predmeta za cijelu BiH. Prema podacima iz CMS-a 30. 11. 2019. godine u sudovima ima 905 neriješenih predmeta stečaja, a njihovo prosječno trajanje iznosi 961 dan. Imajući u vidu važnost smanjenja neriješenih predmeta i trajanja sudbenih postupaka, VSTV je putem projekta „Izgradnja efikasnog pravosuđa u službi građana“ angažirao pet stručnjaka ekonomske struke sa relevantnim znanjem iz oblasti financija i računovodstva koji će pružiti podršku izgradnji kapaciteta sudova za rad na predmetima stečaja i likvidacije. S tim u vezi, predstavnici projekta su 13. 11. 2020. godine u Tesliću održali radni sastanak sa spomenutim stručnjacima na kojem su razgovarali o načinima rada i pružanja podrške sudovima.

Planom rješavanja predmeta Općinskog suda u Zenici za 2020. godinu, obuhvaćeno je ukupno 6.553 predmeta. Od toga riješen je ukupno 5.101 predmet. Sud je ostvario postotak realiziranja plana od 77,84 %, zaključno sa 9. 11. 2020. godine, zahvaljujući kontinuiranom praćenju realiziranja plana na sjednicama sudskog odjeljenja, te analiziranjem provedbe plana za rješavanje starih predmeta. U Kantonalnom sudu u Zenici redovito se sačinjavaju planovi i realiziraju sa 100%. Plan rješavanja starih K predmeta za 2020. godinu, Plan rješavanja starih U predmeta za 2020. godinu i Plan rješavanja starih predmeta za I kvartal 2020. godine doneseni su 10. 1. 2020. godine. Do sačinjavanja izvješća informacija je da su planovi realizirani 100%. Također, Kantonalni sud u Zenici je u obvezi da na početku svakog kvartala donese novi Plan rješavanja starih predmeta za taj kvartal. Realiziranje Plana rješavanja predmeta se razmatra svaka tri mjeseca na stručnom kolegiju suda.

U Brčko distriktu BiH svake godine se donose planovi rješavanja predmeta u sudovima i Tužiteljstvu Brčko distrikta BiH. Njihovo realiziranje se prati prema naputcima VSTV-a, prema kojem se vrši izvještavanje. Rukovoditelj institucije je nadležan za provedbu planova starih i drugih neriješenih predmeta, kao i njihovo praćenje. Na kraju razdoblja izvješćivanja, rukovoditelj pravosudne institucije dostavlja VSTV-u podatke u pogledu rješavanja starih i drugih predmeta. Sve statističke podatke u vezi sa gore navedenim posjeduje rukovoditelj institucije i VSTV. U okviru Osnovnog i Apelacijskog suda BD BiH su poduzete sve mjere i aktivnosti za uspostavu efikasnog ovršnog postupka u rješavanju komunalnih predmeta (npr. povećan broj sudskih izvršitelja, raspoređen veći broj sudaca i stručnih suradnika na ovršnom referatu).

Svaki kantonalni sud je sukladno naputcima VSTV dužan donijeti plan o rješavanju zaostalih predmeta.

Sukladno preporukama Pododbora za slobodu, pravdu i sigurnost, formirana je Radna skupina za unaprjeđenje ovršnog postupka i reviziju zakona o ovršnom postupku.

Članovi Radne skupine su nadležna entitetska ministarstva i MP BiH, kao i PP BD BiH, a podršku radu pruža VSTV. Radna skupina analizira dva modela izvršenja – sustav privatnih i sustav javnih izvršitelja, radi predlaganja mogućeg izmještanja izvršnih predmeta sa sudova u fazi provedbe izvršenja. Operativni cilj Radne skupine je da sačini prijedloge za izmjene i dopune postojećih zakona o ovršnom postupku u cilju poboljšanja i efikasnosti ovršnog postupka.

Radna skupina je tijekom 2019. godine pripremila set izmjena i dopuna odredbi zakona o ovršnom postupku za koje se ustanovilo da utječu na dužinu trajanja postupka i koji trebaju da doprinesu efikasnijoj obradi ovršnih predmeta. Na temelju prijedloga Radne skupine, pokrenuta je zakonodavna procedura izmjena i dopuna Zakona o ovršnom postupku FBiH, od strane FMP-a. Također, pripremljene su izmjene i dopune Zakona o ovršnom postupku BD BiH, u cilju pokretanja zakonodavne procedure.

NS RS je, na 23. sjednici 2018. godine, usvojila Nacrt zakona o izmjenama i dopunama Zakona o ovršnom postupku RS, kojim se kao vjerodostojne isprave propisuju računi ili izvodi za telekomunikacijske usluge i RTV takse, te odluke i knjigovodstveni izvod za članarine Odvjetničke komore RS-a.

U okviru Programa stručnog usavršavanja i početne obuke za 2020. godinu, CEST RS-a, uz podršku partnera IRZ fondacije iz Njemačke, organizirao je seminar na temu: „Pojedini pravni aspekti zaštite potrošača u vezi sa komunalnom uslugom isporuka toplotne energije“ koji je održan 16. 11. 2020. godine, online putem Cisco Webex platforme. Sudionici su imali priliku da se više upoznaju sa zaključenjem ugovora o isporuci toplotne energije, utvrđivanju njegovog postojanja, kao i o prestanku ugovora o isporuci toplotne energije. Seminaru je prisustvovalo devet sudionika iz pravosudnih institucija Republike Srpske.

Prema informacijama objavljenim na internet stranici VSTV BiH, blizu dva miliona komunalnih predmeta čeka na rješavanje u nekom od sudova u BiH.[[36]](#footnote-36)

Kako bi se omogućilo efikasnije procesuiranje predmeta ove vrste, VSTV, uz podršku Vlade Norveške, razvio je poseban informacioni sustav za elektroničko podnošenje i obradu predmeta male vrijednosti - SOKOP-Mal[[37]](#footnote-37) koji se primjenjuje u prvostupanjskim sudovima u BiH. Sustav služi za automatsku obradu predmeta i pruža brojne prednosti u odnosu na manualni način rada u sudovima, a trenutačno se ovaj oblik digitalizacije koristi u 35 od ukupno 59 prvostupanjskih sudova u BiH i 23 vanjska korisnika. U proteklom razdoblju projektni tim je uspješno izvršio implementaciju sustava u devet novih sudova.

Broj predmeta koji je trenutačno evidentiran u SOKOP-Mal sustavu iznosi blizu 1,5 miliona predmeta, odnosno 75% od svih predmeta ove vrste se procesuira putem SOKOP-Mal sustava. FMP je u dva navrata upućivalo izmjene i dopune Zakona o ovršnom postupku, a koje su rezultat rada radne skupine sa VSTV-om. Iako upućene u postupak usvajanja navedene izmjene i dopune nisu podržane u Parlamentu FBiH.

Vlada FBiH je na 152. sjednici, održanoj 24. 7. 2019. godine, donijela zaključak o povlačenju Zakona o izmjenama i dopunama Zakona o ovršnom postupku FBiH, koji je utvrđen u 2018. godini i upućen u proceduru, tražeći doradu sukladno dogovoru Radne skupine na izradi i usuglašavanju propisa u BiH. Na 185. sjednici Vlade FBiH, održanoj 4. 7. 2019. godine, Vlada je utvrdila prijedlog Zakona i uputila ga u parlamentarnu proceduru po skraćenom postupku.

U prvoj polovini 2020. godine, zbog proglašenja stanja zaštite od zaraznih bolesti izazvane pandemijom virusa, Vlada FBiH je utvrdila Prijedlog zakona o rokovima i postupanju u sudbenim postupcima za vrijeme trajanja nesreće na teritoriju FBiH.[[38]](#footnote-38)

Ovim zakonom je, uz pojedina izuzeća kada je riječ o hitnosti, propisano da rokovi za podnošenje tužbe u parničnom postupku, prijedloga za pokretanje izvanparničnog ili postupka izvršenja isprava, kao i drugih podnesaka koji su vezani rokom, prestaju teći za vrijeme stanja nesreće. Propisano je i da rokovi zastarjelosti, propisani zakonima iz građanskopravne oblasti, ne teku za vrijeme stanja nesreće.

Također, jedan od ranijih problema je i primjena odredbi članka 104. Zakona o prekršajima Federacije BiH, kojima je reguliran postupak izvršenja novčane kazne prinudnim putem i neprovediv je, kao i problem primjene odredbi članka 33. i 40. Zakona o stečajnom postupku FBiH od dana objavljivanja presude Ustavnog suda FBiH, kojom je utvrđeno da navedeni članovi nisu u suglasnosti s Ustavom FBiH. FMP je pripremilo nacrt Zakona o izmjenama i dopunama Zakona o prekršajima FBiH kojim se između ostalog uređuje pitanje prinudne naplate novčanih kazni, te se istim propisuje nadležnost Porezne uprave FBiH za obavljanje poslova prinudne naplate. S obzirom na to da nije dobivena suglasnost Federalnog ministarstva financija u smislu osiguranja dodatnih financijskih sredstava za provedbu ovog zakona, nacrt Zakona je sa tom informacijom dostavljen Vladi FBiH radi donošenja odluke o predloženom zakonskom rješenju.

Kanton Sarajevo izdvaja sve veća sredstva za izvršenje odluka Ustavnog suda BiH po apelacijama građana podnesenim radi dužine trajanja postupka pred sudovima u Kantonu Sarajevo, a što obvezuje Vladu Kantona Sarajevo na isplatu nadoknade na ime nematerijalne štete zbog kršenja prava na donošenje odluke suda u razumnom roku (postupci traju preko 10 godina, pa i sporovi iz radnog odnosa koji su hitnog karaktera).

Primjećuje se i trend rasta broja odluka Ustavnog suda BiH u pogledu izvršenja. U 2017. godini Vladi Kantona Sarajevo dostavljene su na izvršenje 42, a u 2018. godini 45[[39]](#footnote-39) odluka Ustavnog suda BiH u značajnom financijskom iznosu. Također, iz istog razloga, pokreću se postupci i pred ESLJP, čime se pored prouzrokovanja velikih financijskih obveza za Kanton Sarajevo, izravno nanosi šteta ugledu BiH. U 2017. godini obveze Vlade Kantona Sarajevo iznosile su 27.383 KM, u četiri predmeta. Za primjer jednim dostavljenim predmetom od strane Europskog suda predložena je prijateljska nagodba za isplatu 52 aplikanta u iznosu od po 1.800 eura na ime nadoknade nematerijalne štete i po 250 eura na ime troškova i izdataka. Za ovu namjenu u proračunu Kantona Sarajevo za 2018. godini bilo je predviđeno ukupno 200.000, u 2019. godini 293.000 KM, a u 2020. godini 257.890 KM.

Iako nije predviđeno strateškim okvirom u 2018. godini je upućen u postupak usvajanja Zakon o izmjenama i dopunama Zakona o ovršnom postupku RS, kao i Zakon o izmjenama i dopunama Zakona o sudbenim taksama RS koji je usvojila NS RS na svojoj 28. posebnoj sjednici, održanoj 4. 7. 2018. godine, a koje su i objavljene u službenom glasniku.[[40]](#footnote-40)

Tijekom 2020. godine došlo je do novih izmjena sudbenih taksi i to u članku 8. o Taksenoj tarifi kojom se oslobađaju plaćanja takse zahtjevi stranke za izdavanje uvjerenja, izdato uvjerenje, jedinstvenog pristupnog koda za vršenje uvida u sudski predmet i izdanog koda[[41]](#footnote-41).

U Brčko distriktu BiH trenutačno ne postoji potreba za povećanjem broja redovitih i dodatnih sudaca.

U 2018. godini u Posavskom kantonu nije postojala potreba za povećanje broja redovitih i dodatnih sudaca po pitanju postupanja po smanjenom broju predmeta, a u odnosu na stanje iz prethodne godine, dok u 2019. i 2020. godini nisu dostupni podaci.

U dijelu koji se odnosi na praćenje provedbe aktivnosti prema Akcijskom planu za izvršenje odluka Ustavnog suda i ubrzanje sudbenih postupaka, potrebno je naglasiti da je formirana Radna skupina u vezi rješavanja zaostalih predmeta. Sastanak RS je održan 26. 11. 2019. godine. RS je radila na tekstu Nacrta Zakona o zaštiti prava na suđenje u razumnom roku, koji je uvršten u Program rada MP BiH za 2020. godinu.

Zakon o suđenju u razumnom roku na razini BiH je planiran u 2021. godini Srednjoročnim planom rada MP BiH. Tijekom 2020. godine pripremljen je nacrt zakona, obavljene su konzultacije i dostavljen je u postupak pribavljanja mišljenja sukladno Poslovniku o radu VM BiH od 20. 10. 2020. godine. Vijeće ministara je na 13. izvanrednoj sjednici od 16. 4. 2020. godine zbog proglašenja stanja zaštite od zaraznih bolesti utvrdilo Prijedlog zakona o privremenim mjerama u radu pravosudnih i drugih tijela Bosne i Hercegovine za vrijeme stanja prirodne ili druge nesreće i uputilo ga u parlamentarnu proceduru usvajanja po hitnom postupku. Zakon je u Parlamentu BiH razmatran na 11. sjednici Zastupničkog doma od 23. 7. 2020. godine gdje i usvojen u prvom čitanju, te na 11. sjednici Doma naroda od 1. 9. 2020. godine gdje razmatran i zaključeno je da se razmatra u redovitoj proceduri.

Vlada FBiH je na svojoj 207. sjednici od 23. 1. 2020. godine utvrdila prijedlog Zakona o zaštiti prava na suđenje u razumnom roku i uputila ga u parlamentarnu proceduru po hitnom postupku gdje se još nalazi. Također zbog pojave pandemije i proglašenja stanja zaštite od zaraznih bolesti uzrokovane virusom CoVID-19 vlada FBiH je na 219. sjednici od 16. 4. 2020. godine utvrdila prijedlog i uputila po hitnom postupku Parlamentu FBiH na usvajanje gdje je i donijet.[[42]](#footnote-42)

RS je, također, tijekom 2019. godine pripremila nacrt Zakona o zaštiti prava na suđenje u razumnom roku i uputila ga u postupak usvajanja. Tijekom prve polovice 2020. godine predmetni propis je razmatrala NS RS i provela postupak stručne rasprave. NS RS je na 12. redovitoj sjednici usvojila Zakon o zaštiti prava na suđenje u razumnom roku[[43]](#footnote-43). Također, zbog pojave pandemije i proglašenja stanja zaštite od zaraznih bolesti uzrokovane virusom vlast RS je na 12. posebnoj sjednici Narodne skupštine od 20. 5. 2020. godine donijela Uredbu sa zakonskom snagom o rokovima i postupanju u sudbenim postupcima za vrijeme izvanrednog stanja za teritoriju Republike Srpske kojom prestaju teći rokovi za podnošenje tužbe u parničnom postupku, prijedloga za pokretanje izvanparničnog postupka ili postupka izvršenja isprava ili drugih podnesaka koji su vezani rokom.[[44]](#footnote-44)

PP BD BiH je tijekom prve polovice 2020. godine izradila nacrt Zakona o zaštiti prava na suđenje u razumnom roku.

### 1.2.2 Povećanje efikasnosti istraga u kaznenom postupku u BiH

U okviru aktivnosti projekta „Jačanje tužiteljskih kapaciteta u sustavu kaznenog pravosuđa“[[45]](#footnote-45) pratila se primjena Naputka o suradnji tužitelja i ovlaštenih službenih osoba (OSO) u provedbi radnji dokazivanja tijekom istrage. Projekat je u okviru ovih aktivnosti inicirao uspostavljanje zajedničkih timova tužiteljstava i nadležnih policijskih agencija, koji su već formirani na području Banja Luke, Doboja, Zenice i Sarajeva.

Strateški forum rukovoditelja tužiteljstava i policijskih tijela preuzeo je praćenje primjene Naputka o suradnji OSO i tužitelja, te u svom mandatu daje ocjenu primjene i sukladno tome predlaže važenje Naputka ili njegove izmjene.

U okviru Projekta jačanja tužiteljskih kapaciteta u sustavu kaznenog pravosuđa 13. 3. 2020. godine u Tužiteljstvu BiH je potpisan sporazum o uspostavi koordinacionog tijela glavnih tužitelja BiH, entiteta i Brčko distrikta radi razmatranja sukoba nadležnosti. 18. sastanak rukovoditelja tužiteljstava i policijskih tijela na strateškoj razini održan je putem video konferencije 18. 5. 2020. godine. VSTV je u suradnji sa CEST FBiH 28. 5. 2020. godine organizirao zajedničku edukaciju sudaca, tužitelja i ovlaštenih službenih osoba na temu „Zakonitost dokaza“ putem Cisco Webex komunikacijske platforme.

VSTV BiH je kroz IPA 2017 “Projekat izgradnje efikasnog pravosuđa u službi građana” održao dvodnevni radni sastanak ekonomskih stručnjaka, uposlenih u deset BiH tužiteljstava. Svrha radnog sastanka, organiziranog u okviru projektne aktivnosti usmjerene na uspostavu kapaciteta za jačanje tužiteljstava za provedbu financijskih istraga u predmetima gospodarskog kriminala i srodnim kaznenim djelima, bila je razmjena iskustava i najbolje prakse u radu. Ekonomski stručnjaci su tijekom radnog sastanka kroz studije slučajeva prezentirali dosadašnji rad na predmetima gospodarskog kriminala, te razgovarali o savjetodavnoj ulozi koju pružaju u odabranim tužiteljstvima.

Zajednički sastanak ekonomskih stručnjaka s odabranim tužiteljstvima održan je 15.10.2020. godine. Ekonomski stručnjaci su doprinijeli ubrzanom prikupljanju dokaza, poboljšanju kvalitete optužnica, rješavanju starih predmeta, boljoj komunikaciji sa sudbenim vještacima i agencijama za provedbu zakona, te boljoj efikasnosti u unakrsnom ispitivanju i provedbi financijskih istraga.

Od siječnja 2019. pa sve do kolovoza 2020. godine ekonomski stručnjaci su radili na analizi ukupno 436 predmeta od kojih je 29 zahtijevalo financijsku istragu.

Analiza statističkih podataka za razdoblje od siječnja do rujna 2020. godine u odnosu na isto razdoblje prošle godine je pokazala da je u predmetima gospodarskog kriminala, organiziranog kriminala i korupcije došlo do povećanja broja podignutih optužnica za 7 % (ili 26 predmeta), broja potvrđenih optužnica za 4 % (ili za 16 predmeta ), kao i broja financijskih istraga u radu sa 54 na 100 predmeta.

Ekonomski stručnjaci pripremaju „Priručnik za efikasnije procesuiranje predmeta gospodarskog kriminala, organiziranog kriminala i korupcije“, koji će se fokusirati na tok financijskih istraga iz perspektive tužitelja.

U sklopu projekta „EU4Justice“ 12. 2. 2020. godine, u Trebinju je održan trodnevni Okrugli sto na temu: *„Strategije i ključni istražni alati u predmetima složenog financijskog i gospodarskog kriminala“*, koji je okupio blizu 30 tužitelja i istražitelja iz različitih tužiteljstava, kao i predstavnike agencija za provedbu zakona i poreznih uprava.

Projekat „EU4Justice“, zajedno s drugim partnerima – Lucid Links d.o.o. u okviru Projekta podrške VSTV-u BiH i Tužiteljstvu BiH, te Ambasadom Ujedinjenog Kraljevstva i Regionalnim projektom UNDP-a, pružio je podrške održavanju dvodnevnog Tužiteljskog koledža u Mostaru. Koledžu je prisustvovalo oko 130 sudionika, među kojima je bilo oko 110 tužitelja, istražitelja i osoblja za podršku Tužiteljstva BiH. U okviru panela *„Procesiranje predmeta organiziranog kriminala i korupcije, s posebnim naglaskom na međunarodnu pravnu pomoć“* i *„Kazneno procesiranje predmeta pranja novca.“*, sudionici su razmijenili svoja iskustva i prakse o svakodnevnom tužiteljskom radu u različitim specifičnim oblastima.

Tužitelji Tužiteljstva BD BiH prošli su obuke i na teme primjene Naputka o suradnji tužitelja i ovlaštenih službenih osoba u provedbi radnji dokazivanja tijekom istrage, a sudjeluju i u praćenju njegove primjene putem strateškog foruma glavnih tužitelja i rukovoditelja policijskih agencija, te utvrđuju mjere za unaprjeđenje suradnje tužitelja i ovlaštenih službenih osoba.

„EU4Justice“ je 25. 7. 2020. godine održao online radionicu “*Istrage u predmetima računalnog kriminala*” kojoj je prisustvovalo 20 sudionika. Cilj radionice bio je predstavljanje metodologije za istrage računalnog kriminala i razgovor o najboljim praksama.

U RS-u se održavaju sastanci, zajedničke stručne konferencije predstavnika sudova, tužiteljstava i policije. Predstavnici Uprave za policijsko obrazovanje su predavači na obukama sudaca i tužitelja u CEST-u RS.

Potpisan je Memorandum o suradnji između institucija koje se bave edukacijom u pravosuđu (CEST RS i CEST FBiH) i sigurnosti (MUP FBiH, MUP RS i Agencije za školovanje i stručno usavršavanje). Formiran je Edukacijsko-koordinacijski forum čime su stvorene pretpostavke za kontinuiranu suradnju institucija koje se bave edukacijom ovlaštenih službenih osoba i tužitelja, kao i za organizaciju zajedničkih obuka.

U okviru programa obuka CEST-ova RS i FBiH i za 2020. godinu su predviđene edukacije kojim se unaprjeđuje efikasnost istraga. Teme koje su pokrivene: Početna obuka – Modul III. – Kaznena oblast (studeni), Provedba istrage i zajednički istražni timovi (lipanj), Tehnike izrade tužiteljskih akata (rujan), Korupcija u javnim nabavama (ožujak), Analiza odgovora kaznenopravnog sustava – trgovina ljudima (lipanj), Oduzimanje imovinske koristi pribavljene kaznenim djelom (travanj, svibanj, listopad), Identifikacija i istraga slučajeva trgovine ljudima u svrhu prisilnog rada (ožujak, travanj), Korupcija (travanj, listopad), Organizirani i gospodarski kriminal (svibanj, rujan, prosinac), Financijska istraga koruptivnih kaznenih djela, Efikasno upravljanje sudbenim postupkom u predmetima ratnih zločina (travanj), Seksualno iskorištavanje i zlostavljanje djece u digitalnom okruženju (svibanj, lipanj, rujan), Pranje novca (studeni), Uviđaj u forenzičko kriminalističkim istragama (rujan), Okrugli stol – Strategije i ključni alati u oblastima složenih financijskih istraga (veljača, lipanj, listopad), Kaznena djela počinjena iz mržnje (rujan), Kibernetski kriminal (svibanj, rujan, studeni).

U sklopu zajedničkog programa EU/VE „Horizontalna podrška za zapadni Balkan i Tursku 2019.-2022. godine“ organizirana je 19. i 20. 10. 2020. godine mješovita radionica o medijskoj pokrivenosti ratne baštine, suđenjima za ratne zločine i procesima pomirenja u BiH koja je okupila medijske profesionalce i predstavnike pravosuđa. Cilj radionice nije bio samo poboljšati razumijevanje profesionalnih i etičkih standarda i obveza novinara u izvješćivanju o ratnom nasljeđu, suđenjima za ratne zločine, kao i doprinos medija procesima suočavanja s prošlošću, pomirenju i izgradnju društva tolerancije, ali i za poboljšanje razmjene informacija između profesionalnih zajednica.

Edukacije do sredine trećeg mjeseca su održane prema planu, dok su edukacije nakon toga odložene ili ograničeno organizirane putem video konferencija zbog proglašenja izvanrednog stanja izazvanog pandemijom virusa.

U okviru suradnje sa Projektom “Jačanje tužiteljskih kapaciteta u sustavu kaznenog pravosuđa”, CEST FBiH, RS i PP BD BiH su razvili online module e-učenja za novoimenovane tužitelje. Ocijenjeno je da radi napredne izrade i visoke kvalitete materijala, kao i jako dobro pripremljenih stručnih sadržaja modula, isti se stave u funkciju svim tužiteljima u Bosni i Hercegovini, kao i stručnim suradnicima/savjetnicima u tužiteljstvima. Shodno tome razvijeno i pušteno u funkciju je pet modula on line učenja za tužitelje i stručne suradnike: 1) Pritvor i druge mjere osiguranja osumnjičenog i suradnja sa policijom; 2) Radnje dokazivanja u kaznenom postupku i zakonitost dokaza; 3) Posebne istražne radnje; 4) Tehnike izrade tužiteljskih akata i 5) Glavni pretres.

CEST FBiH je 27. i 28. 10. 2020. godine u suradnji sa Vijećem Europe održalo dvodnevnu edukaciju u okviru implementiranja projekta JUFREX II. na temu „Kazneno pravni aspekti govora mržnje“, iz oblasti ljudskih prava i kaznenog prava.

CEST RS je, u okviru zajedničke aktivnosti sa CEST FBiH i Ministarstvom sigurnosti BiH, a uz podršku UNODC-a i Ministarstva vanjskih poslova S.A.D.-a, i ove godine organizirao od 27. do 29. 10. 2020. godine nastavak multisektorske obuke na temu: „Identifikacija i istraga slučajeva trgovine ljudima u svrhu prisilnog rada u Bosni i Hercegovini“, namijenjen sucima, tužiteljima i predstavnicima policijskih agencija za provedbu zakona u BiH. CEST RS je 17. 11. 2020. godine organizirao seminar iz kaznenopravne oblasti na temu: „Procjena vjerodostojnosti iskaza svjedoka kroz neverbalne signale u istražnom postupku“ putem platforme- Cisco Webex. U okviru Programa stručnog usavršavanja i početne obuke za 2020. godinu, CEST RS je organizirao seminar iz kaznenopravne oblasti na temu: „Visokotehnološki kriminal“ koji je održan 30. 11. 2020. godine, putem Cisco Webex platforme.

Sukladno dnevnom redu, sudionici seminara su upoznati o Budimpeštanskoj konvenciji i zakonskoj regulativi, zatim o ulozi tužitelja u istragama visokotehnološkog kriminala, te o otkrivanju i dokazivanju kaznenih djela prevare sa posebnim osvrtom na tzv. „BEC“ prevare, „Military Romance“ prevare i druge najčešće pojavne oblike prevara (SMS prevare, prevare u vezi sa “sigurnim dojavama” i dr.).

### 1.2.3 Unaprjeđenje sustava alternativnog rješavanja sporova (ARS) u BiH

U okviru Projekta „Unaprjeđenje efikasnosti pravosuđa VSTV-a“ je u 2020., kao i u prethodnim godinama promovirana sudbena nagodba, kao način alternativnog rješavanja sporova iako uz ograničenja izazvana proglašenjem izvanrednog stanja izazvanog pandemijom virusa. Periodično se sudbena nagodba promovira i putem medija.[[46]](#footnote-46)

VSTV je proveo niz aktivnosti na afirmaciji sudbene nagodbe, počevši od angažmana profesionalne marketinške agencije za promociju sudbene nagodbe, preko organiziranja Tjedana sudbene nagodbe, do izdavanja smjernica za zaključenje sudbene nagodbe, a u pripremi je izdavanje stručne publikacije o sudbenoj nagodbi.

“Tjedni sudbene nagodbe” sa ciljem promocije korištenja sudbene nagodbe u 2019. godini su održani u svibnju. Organiziranjem tjedana sudbene nagodbe nastoji se izvršiti pozitivan utjecaj na efikasnost sudbenih postupaka, te promjenu u pristupu suda i stranaka rješavanju sporova. Za vrijeme Tjedana sudbene nagodbe u 2019. godini prvostupanjski i drugostupanjski sudovi u BiH zaključili su 427 sudbenih nagodbi.

Najviše sudbenih nagodbi je zaključeno u Općinskom sudu u Tuzli (66), Općinskom sudu u Kaknju (48), Osnovnom sudu u Sokocu (40), Općinskom sudu u Banovićima (31), Osnovnom sudu u Prijedoru (31), Osnovnom sudu u Banja Luci (22) i Okružnom gospodarskom sudu u Banja Luci (21). U okviru instituta sudbene nagodbe do polovice 2019. godine ukupno je zaključeno 4.723 sudbenih nagodbi. Za isto razdoblje 2018. godine iznosi 5.838 predmeta. Ovo ukazuje da je u 2019. godini u odnosu na 2018. godinu smanjen broj predmeta riješenih sudbenom nagodbom za 19%. Shodno tome razvijen je plan kampanje, sa ciljem promocije prednosti korištenja sudbene nagodbe.

Održavanje tjedana sudbene nagodbe u 2020. godini planirano u razdoblju od 11. do 22. 5., uslijed izvanrednog režima rada izazvanog pandemijom virusa, bilo je odloženo i organizirano naknadno u razdoblju od 21. 9. do 2.10.2020. godine u internet video formatu. Tjedan sudbene nagodbe je proveden u svim sudovima BiH, prvostupanjskim i drugostupanjskim.

Na ovaj način se osigurava strankama prilika da svoj predmet riješe sudbenom nagodbom u skraćenom postupku, na brži i jeftiniji način, a što podrazumijeva međusobni dogovor stranaka u sporu.[[47]](#footnote-47) Podrška organiziranju sudbene nagodbe se vrši putem IPA projekta „Izgradnja efikasnog pravosuđa u službi građana“.

U RS-u afirmacija sudbene nagodbe, medijacije i arbitraže, kao alternativnih načina rješavanja sporova, također se provodi u okviru predviđenih tjedana sudbene nagodbe, koje svake godine iskazuju pozitivan trend u rješavanju sporova, naročito u gospodarskim i imovinsko-pravnim sporovima. Ove godine je, također odloženo. Pri Gospodarskoj komori RS uspostavljena je vanjskotrgovinska arbitraža gdje stranke ugovore da svoje sporove riješe preko arbitraže i pri tome jedna strana može biti fizička ili pravna osoba.

Edukacijski moduli iz oblasti alternativnog rješavanja sporova uključujući i sudbenu nagodbu nalaze se i u programima obuke CEST-ova u 2020. godini.

Modul početne obuke: III. - Alternativno rješavanje sporova, medijacija i arbitraža bio je predviđen krajem trećeg mjeseca koji je zbog pandemije virusa odložen. Seminar „Arbitraža“ predviđen krajem ožujka i svibnja je također odložen.

Iz projekta EU - IPA 2017 je započet rad na izradi Strategije alternativnog načina rješavanja sporova (ARS). U kontekstu izrade Strategije ARS, VSTV je 14. 5. 2019. godine donio Odluku o formiranju radne skupine za izradu Strategije za ARS i pripadajućeg Akcijskog plana. Radna skupina, pored predstavnika VSTV-a, sastavljena je od nadležnih ministarstva pravde sa razina BiH i entiteta, te PP BD BiH, kao i Udruge medijatora u BiH, Udruge "Arbitri", Vanjskotrgovinske komore BiH, Institucije ombudsmana za zaštitu potrošača i predstavnika sudova. Ista je u 2019. godini održala dva sastanka (10. 7. i 11. 10. 2019. godine).

VSTV je na sjednici od 23. i 24. 1. 2020. godine donio Odluku o dopuni Odluke o formiranju Radne skupine za izradu Strategije za alternativno rješavanje sporova broj: 12-07-2-1971-1/2019 od 28. 5. 2019. godine. Treći sastanak je planiran u prvom kvartalu 2020. godine, ali je zbog izbijanja pandemije odložen.

Radna skupina je započela sa analizom trenutačnog stanja u oblasti medijacije, sudbene nagodbe i arbitraže. Također, urađena je analiza komparativnog prava država članica EU, te analiza utjecaja obvezne medijacije na pravo na pristup pravdi.

Također, trenutačno se završava i analiza dokumenata CEPEJ-a koje je izradila Radna skupina spomenutog tijela, a što će poslužiti prilikom izrade Strategije za razvitak alternativnog rješavanja sporova.

MP RS je, u suradnji sa Ministarstvom zdravlja i socijalne zaštite, izradilo Program obuke, uz edukativni materijal, stručnih osoba iz tijela starateljstva o stjecanju dodatnih znanja i vještina za vođenje postupka posredovanja, primjene i izvršenja odgojnih preporuka „osobna isprika oštećenom“ i „nadoknada štete oštećenom“. Nakon završenih obuka stvaraju se uvjeti u svim centrima za socijalni rad za provedbu procesa posredovanja u predmetima gdje su izrečene ove dvije vrste odgojnih preporuka.

Medijacija, kao jedan od oblika alternativnog rješavanja sporova u BiH, je u nadležnosti Udruge medijatora (UM) BiH. Medijatori su 2019. godine imali 485 postupaka medijacije od kojih je 95,5 posto uspješno završeno. Sporazumom o medijaciji uspješno je okončano 108 sudbenih postupaka, odnosno onih slučajeva koji su se već vodili na sudu, jer i takvi postupci (sve do zaključenja glavne rasprave) mogu se rješavati u medijaciji. U navedenim postupcima medijacije je oslobođeno 22.124.100,90 KM sredstava.

Tijekom 2018. i 2019. godine UM BiH, uz pomoć donatora, ali i samofinancirajući se, provodi program početne obuke Medijacija 1. i 2., kao i specijaliziranih programa obuke. Program obuke medijacije je integralni dio programa Agencije za državnu službu BiH u 2019. godini, dok je u 2020. godini bio predviđen u petom mjesecu, ali je odložen zbog pandemije.

Posebna dimenzija medijacije predstavlja rješavanje pravnih sporova. Ova oblast uređena je zakonskim okvirom u entitetima, kantonima i Brčko distriktu. U ovoj godini stupila je na snagu Uredba o mirnom rješavanja sporova u SBK donesena u 2019. godini[[48]](#footnote-48). U RS-u prema Agencija za mirno rješavanje radnih sporova nadležna je za provedbu propisa.

U sklopu regionalnog projekta EU i VE Horizontalna podrška II. Faza na Zapadnom Balkanu je od 5. i 6. 11. 2020. godine održana dvodijelna edukacija na temu Medijacija samoregulativnih i regulatornih tijela prije sudskog postupka i govor mržnje. Cilj događaja je bio ojačati pravnu stručnost i razumijevanje slobode medijskog izvješćivanja i razviti najbolje mehanizme za zaštitu prava građana na prigovor na netočno i nestručno izvješćivanje medija, ali i da slobodno i odgovorno izvješćuju u najboljem javnom interesu.

Arbitraža je jedan od alternativnih načina rješavanja sporova u kojem odluku o sporu donosi arbitar pojedinac ili arbitražno vijeće. Broj arbitara arbitraže mora biti neparan. Arbitri se imenuju sa liste arbitara. Listu vode predsjednik i potpredsjednici Vanjskotrgovinske komore BiH (VTK). Stranke mogu ugovoriti arbitražu pred VTK, ili drugim forumima. Troškovi su regulirani Odlukom o utvrđivanju tarife troškova arbitraže pred VTK. Stranke također snose troškove smještaja, hrane i sl. arbitrima, ukoliko oni takve troškove imaju. Također troškovi za stranke se razlikuju u ovisnosti da li je sudi arbitar pojedinac ili arbitražno vijeće (3 ili 5 arbitara).

U oblasti arbitraže, promociju i edukaciju najvećim dijelom pružaju gospodarske komore u BiH i organizacije civilnog društva. Tako su Arbitražni sud pri Vanjskotrgovinskoj komori BiH i pravni fakultet Univerziteta u Zenici 15. 2. 2019. godine organizirali međunarodnu konferenciju iz arbitražnog prava na temu: „Arbitraža u BiH – domaća i komparativna iskustva“, dok je Gospodarska komora FBiH sa udrugom „Arbitri“ 7. 2. 2019. godine organizirala obuku „Arbitraža u poslovanju – prednosti i karakteristike“.

Arbitražni sud pri Vanjskotrgovinskoj komori BiH je u suradnji sa Pravnim fakultetima i drugim pravnim komorama organizirala u prvom i petom mjesecu obuku na temu „Arbitražno rješavanje sporova“.

VSTV BiH je uspostavio suradnju sa gospodarskim komorama u BiH (Vanjskotrgovinska komora, Gospodarska komora RS, Gospodarska komora FBiH i Gospodarska komora BD BiH), kao i sa odabranim sucima sa relevantnim znanjem i iskustvom u oblasti ARS, u pogledu organiziranja 4 radionice za promociju alternativnih načina rješavanja gospodarskih sporova, na kojima bi se, pored medijacije i arbitraže, govorilo i o prednostima sudbene nagodbe u sporovima koje vode gospodarski subjekti u BiH.

Tijekom trajanje pandemije, održana je međunarodna Konferencija o medijaciji – 2020, Medijacija i pravosuđe Zapadni Balkan – Jačanje veza, 29. i 30. 10. 2020. godine. Istoj je prisustvovala i u svojstvu paneliste sudjelovala predstavnica Ministarstva pravde, uprave i lokalne samouprave HNK. Na spomenutoj konferenciji su distribuirane korisne informacije o iskustvu zemalja u okruženju. Istaknuto je da ovakav način rješavanja sporova mnoge zemlje koriste i kao način za borbu protiv korupcije.

### 1.2.4 Rasterećenje pravosudnih institucija u BiH izmještanjem pojedinih postupaka i prijenosa ovlaštenja

Ministar pravde BiH 15. 3. 2018. godine je donio rješenje o formiranju Radne skupine za unaprjeđenje ovršnog postupka i reviziju zakona o ovršnom postupku u BiH.

VSTV je na sjednici od 12. i 13. 2. 2020. godine usvojilo preporuku radne skupine da se što prije provedu izmjene zakona o ovršnom postupku FBiH i Brčko distrikta u pogledu članaka 29. i 37. FBiH i 33. BD BiH.

Na nacrt Zakona o izmjenama i dopunama Zakona o ovršnom postupku FBiH VSTV je donio dopunski Zaključak broj 12-07-8-204-2/2020 od 24. 2. 2020.godine, a u vezi sa prethodno definiranim Mišljenjem br. 08-02-1-2492-2/2019 od 30. 9. 2019. godine, kojim daje podršku nastavku zakonodavne inicijative, te isto dostavilo Federalnom ministarstvu pravde.

Urađene su dvije analize o različitim aspektima za unaprjeđenje ovršnog postupka u BiH i to Analiza podzakonskih akata o radu i statusu sudbenih izvršitelja[[49]](#footnote-49), koja sadrži prijedlog preporuka neophodnih za unaprjeđenje statusa i rada sudbenih izvršitelja i može poslužiti nadležnim institucijama u pripremi relevantnih dokumenata i akata, te Analiza o mogućnosti uspostave registra dužnika u BiH.

Budući da članovi RS nisu uspjeli održati sastanke uslijed pandemije CoVID-19, u nastavku rada RS poduzet će se aktivnosti na realiziranju predstavljenih analiza.

U RS-u je usvojen Zakon o izmjenama i dopunama Zakona o ovršnom postupku,[[50]](#footnote-50) kojim se propisuje izvršitelj po temelju ugovora, radi izvršenja novčanih potraživanja na temelju računa ili izvoda iz poslovnih knjiga za cijenu komunalnih usluga, isporuke vode, toplotne energije, odvoza smeća i RTV takse, a na prijedlog tražitelja izvršenja, kojeg angažira sud i koji provodi izvršenje na pokretnim stvarima. Analizom se ova odredba pokazala mnogo efikasnija od instituta javnih izvršitelja. Zakonom o izmjenama i dopunama Zakona o izvanparničnom postupku RS propisano je da se ostavinski postupak provodi pred sudom ili pred notarom kao povjerenikom suda. Ovim izmjenama i dopunama zakona se regulira da sud povjerava notaru da provede ostavinski postupak, a sve kako bi se postupak učinio efikasniji i brži, te da bi rasteretio sud u ovim predmetima.

U BD BiH usvojen je Zakon o nasljeđivanju, koji je počeo sa primjenom u travnju 2018. godine. Doneseni su i podzakonski akti koji proizlaze iz navedenog zakona. Uz pomoć preporuka radne skupine za unaprjeđenje ovršnog postupka sastavljen je prijedlog izmjena i dopuna Zakona o ovršnom postupku BD BiH koji je dostavljen PP BD BiH. Na 205. sjednici PP BD BiH, održanoj 29. 4. 2019. godine, donesena je odluka o formiranju radne skupine za izradu teksta izmjena i dopuna Zakona o ovršnom postupku BD BiH sa rokom izrade od dva mjeseca. Na 207. sjednici PP BD BiH, održanoj 8. 7. 2019. godine, razmatran je i utvrđen prijedlog Zakona o izmjenama i dopunama Zakona o ovršnom postupku BD BiH u prvom čitanju.

PP BD je 11. 3. 2020. godine dostavila VSTV Prijedlog Zakona o izmjenama i dopunama Zakona o ovršnom postupku BD BiH na Mišljenje.

### 1.2.5 Praćenje primjene zakona o sudovima, tužiteljstvima i svih procesnih zakona

Tijekom 2019. godine oformljene su radne skupine koje analiziraju i pripremaju izmjene i dopune Zakona o VSTV-u, Kaznenog zakona, Zakona o kaznenom postupku i Zakona o parničnom postupku BiH.

Nacrt zakona o izmjenama i dopunama Zakona o parničnom postupku pred Sudom BiH je dostavljen na mišljenja sukladno Poslovniku o radu VM BiH 24. 9. 2020. godine.

Parlamentarna skupština BiH, na 12. sjednici Zastupničkog doma, održanoj 15. 9. 2020. godine, i na 12. sjednici Doma naroda, održanoj 8. 10. 2020. godine, je usvojila Zakon o izmjenama i dopunama zakona o prekršajima, a isti je objavljen u „Službenom glasniku BiH“ broj 65/20.

U FBiH zadnje izmjene Zakona o ovršnom postupku su izvršene u 2016. godini,[[51]](#footnote-51) Zakona o parničnom postupku[[52]](#footnote-52) u 2015. godini i Zakona o izvanparničnom postupku[[53]](#footnote-53) u 2014. godini. Kazneni zakon[[54]](#footnote-54) je zadnji put mijenjan u 2018. godini, dok su posljednje usvojene izmjene u 2017. godini. Zadnje usvojene izmjene Zakona o kaznenom postupku[[55]](#footnote-55) su iz 2014. godine, kao što je i Zakon o prekršajima[[56]](#footnote-56) i Zakon o oduzimanju nezakonito stečene imovine kaznenim djelom.[[57]](#footnote-57) Vlada FBiH je na 185. sjednici, održanoj 4. 7. 2019. godine, utvrdila i uputila u parlamentarnu proceduru nacrt Zakona o sudbenoj policiji u FBiH kojim se na cjelovit način regulira položaj, mjesto i uloga Sudbene policije u FBiH, kao i predsjednika Vrhovnog suda FBiH.

Na istoj sjednici je utvrđen i upućen u parlamentarnu proceduru nacrt Zakona o izmjenama i dopunama Zakona o prekršajima, u svrhu otklanjanja smetnji u radu inspekcijskih tijela i pokretanja postupka usklađivanja rješenja iz oblasti prekršaja u FBiH sa važećim propisima o prekršajima na razini BiH i RS-a. U prethodnom razdoblju Vlada FBiH je utvrdila nacrt Zakona o Ustavnom sudu FBiH, kojim se razrađuje pitanje samostalnosti i upravno-materijalne neovisnosti Ustavnog suda FBiH, te nacrt Zakona o suzbijanju organiziranih oblika kaznenih djela, organiziranog kriminala, terorizma i međukantonalnog kriminala, koji propisuje osnivanje, organiziranje, nadležnost i postupanje posebnih odjeljenja Vrhovnog suda FBiH i Federalnog tužiteljstva. Isto tako utvrđen je prijedlog Zakona o izmjenama i dopunama stečajnog postupka koji je upućen u parlamentarnu proceduru po skraćenom postupku, gdje je i usvojen.[[58]](#footnote-58)

Izrađeni su i nacrt Zakona o izmjenama i dopunama Zakona o gospodarskim društvima, nacrt Zakona o registriranju poslovnih subjekata, nacrt Zakona o izmjenama i dopunama Zakona o notarima FBiH, prijedlog Zakona o dopuni Zakona o odvjetništvu FBiH, kojim je propisano da visinu nagrada za rad odvjetnika za obrane po službenoj dužnosti, utvrđuje federalni ministar pravde i nacrt Zakona o izmjenama i dopunama Zakona o ovršnom postupku FBiH.

U svezi pitanja obrane po službenoj dužnosti FMP je radilo na izmjenama i dopunama Zakona o odvjetništvu FBiH. Razlog za donošenje zakona je utvrđivanje pravnog temelja za donošenje posebnog podzakonskog akta kojim bi bilo uređeno pitanje nagrade za rad odvjetnika po službenoj dužnosti. U FBiH je u primjeni Zakon o odvjetništvu FBiH koji predviđa donošenje Tarife o nagradama i naknadi troškova za rad odvjetnika, ali ne sadržava odredbu kojom bi bio uređen rad odvjetnika po službenoj dužnosti. Kako primjena aktuelne tarife proizvodi značajna financijska opterećenja po proračune, bilo je neophodno dopuniti Zakon o odvjetništvu FBiH i definirati pravni temelj za uređenje ove oblasti podzakonskim aktom, koji bi donio federalni ministar pravde.

Predloženo rješenje u temelju je slično zakonskom rješenju u Hrvatskoj i Srbiji gdje je nagrada za rad odvjetnika po službenoj dužnosti propisana podzakonskim propisom kojeg donosi nadležni ministar, dok aktuelno zakonodavstvo u RS-u predviđa da visinu nagrade i nadoknade za obrane po službenoj dužnosti utvrđuje Vlada RS-a, na prijedlog ministra pravde. Sukladno tome, izrađeni Prijedlog zakona o izmjenama i dopunama Zakona o odvjetništvu FBiH je upućen Vladi FBiH, koja je isti utvrdila na 148. sjednici, održanoj 24. 7. 2018. godine. Prijedlog je upućen po hitnom postupku u parlamentarnu proceduru. Za hitni postupak se odlučilo u cilju smanjenja financijskih opterećenja odgovarajućih proračuna zbog troškova za isplatu nagrada. Tijekom 2019. godine zakon je dva puta povučen iz procedure, te je na provedbi zaključka Doma naroda Parlamenta FBiH od 14. 11. 2019. godine FMP izmijenilo tarife o nagradama i naknadama notara i odvjetnika, te u roku od 30 dana, njihovu visinu prilagodila standardu i imovinskim prilikama građana FBiH, umanjujući iznose tarifa u odgovarajućem postotku po čemu je sačinjen novi prijedlog zakona. Novi prijedlog zakona Vlada FBiH je na svojoj 206. sjednici od 16. 1. 2020. godine uputila u parlamentarnu proceduru po skraćenom postupku. Prijedlog zakona je povučen iz parlamentarne procedure.

Prilikom izvješćivanja, MPULS HNK je dalo prijedlog da se na razini svakog suda urade analize (koje će koordinirati kantonalna ministarstva pravosuđa) o važnosti primjene procesnih zakona, odnosno uzrocima i posljedicama kršenja procesnih zakona (posebno sa aspekta trošenja proračuna kao javnog dobra svih građana) u svrhu realiziranja ovog strateškog programa.

U RS-u je 2016. godine usvojen Zakon o javnim tužiteljstvima, a u 2017. godini Zakon o suzbijanju korupcije, organiziranog i najtežih oblika gospodarskog kriminala, Kazneni zakonik, Zakon o izmjenama i dopunama Zakona o kaznenom postupku, Zakon o izmjenama i dopunama Zakona o suzbijanju korupcije, organiziranog i najtežih oblika gospodarskog kriminala, Zakon o oduzimanju imovine koja je proistekla izvršenjem kaznenog djela, Zakon o izmjenama i dopunama Zakona o sudovima, Zakon o izmjenama i dopunama Zakona o prekršajima i pripremljen Nacrt zakona o izmjenama i dopunama Zakona o ovršnom postupku, koji je usvojen u 2018. godini. Tijekom 2019. godine izrađeni su i usvojeni: Zakon o likvidacijskom postupku,[[59]](#footnote-59) Zakon o izmjenama i dopunama Zakona o registriranju poslovnih subjekata u RS-u,[[60]](#footnote-60) Zakon o izmjeni i dopuni Zakona o pravosudnom ispitu u RS-u,[[61]](#footnote-61) Zakon o izmjeni i dopuni Zakona o nasljeđivanju,[[62]](#footnote-62) kao i Zakon o izmjenama i dopunama Zakona o notarima.[[63]](#footnote-63)

U Republici Srpskoj poduzimaju se kontinuirano aktivnosti na izradi novih i izmjenama i dopunama zakona iz nadležnosti Ministarstva pravde. U razdoblju izvješćivanja zbog pandemije COVID 19 virusa u Republici Srpskoj uvedeno je izvanredno stanje.

NS RS, na 10. redovitoj sjednici održanoj 2. 7. 2020. godine, donijela je zaključak da se Nacrt zakona o izmjenama i dopunama Zakona o kaznenom postupku RS, kao i Nacrt zakona o izmjenama i dopunama Kaznenog zakonika RS upute u javnu raspravu. Tijekom 2020. godine, u RS su usvojeni Zakon o zaštiti prava na suđenje u razumnom roku, Zakon o izmjenama i dopunama Zakona o sudbenim taksama[[64]](#footnote-64), Zakon o izmjenama i dopunama Zakona o zaštiti i postupanja sa djecom i malodobnicima u kaznenom postupku[[65]](#footnote-65) i Zakon o ostvarivanju prava na besplatnu pravnu pomoć u Republici Srpskoj[[66]](#footnote-66).

Zakon o parničnom postupku BD BiH je usvojen tijekom 2018. godine,[[67]](#footnote-67) Zakon o izmjeni Zakona o izvanparničnom postupku BD BiH je usvojen u rujnu 2017. godine.[[68]](#footnote-68) Početkom 2020. godine donijet je Zakon o izmjenama i dopunama Zakona o kaznenom postupku BD BiH[[69]](#footnote-69), Zakon o sudovima Brčko distrikta[[70]](#footnote-70), Zakon o pravobraniteljstvu Brčko distrikta BiH[[71]](#footnote-71), Kazneni zakon Brčko distrikta[[72]](#footnote-72).

PP BD BiH, kao ovlašteni predlagač za donošenje zakona koji se odnose na organizaciju i rad pravosudnih institucija, analizira donesene zakone i sukladno rezultatima analize, po potrebi, izrađuje nacrte izmjena i dopuna propisa. U 2019. godini donesena je Odluka o formiranju radne skupine i početku izrade Zakona o ovršnom postupku.

### 1.2.6 Osiguranje organizacijskih, infrastrukturnih i materijalno-tehničkih pretpostavki za rad pravosudnih institucija u BiH

Tijekom proteklih godina kontinuirano su se vršile obnove ili izgradnje zgrada za prioritetne pravosudne institucije u BiH. VSTV BiH je 2016. godine izradio analizu stanja i potreba za obnovu ili izgradnju zgrada pravosudnih institucija u BiH, pri čemu je sačinjena i lista prioriteta.

U RS-u je izvršena analiza stanja i potreba za obnovu zgrada pravosudnih institucija.

PP BD BiH poduzima planske aktivnosti kako bi za potrebe pravosudnih institucija u BD BiH bila izgrađena nova zgrada. U drugoj polovini PP BD BiH je preuredila unutarnju organizaciju donošenjem Pravilnika o izmjenama i dopunama Pravilnika o unutarnjem organiziranju i sistematizaciji radnih mjesta u stručnoj službi PP BD BiH, kao i ureda za pravnu pomoć BD BiH[[73]](#footnote-73).

Sukladno raspoloživim sredstvima vrši se obnova i izgradnja zgrada pravosudnih institucija u BiH. Sredstva za obnovu su najvećim dijelom osigurana iz donatorskih izvora.

Okončani su radovi na izgradnji zgrade za potrebe Kantonalnog suda u Bihaću.

U izradi je izvješće o prilagođenosti objekata pravosudnih institucija licima sa poteškoćama u kretanju.

U HNK se aktivnosti provode kontinuirano, planirajući sredstva u proračunu ZDK na godišnjem odnosno trogodišnjem planiranju sredstava u proračunu.

Sve pravosudne institucije u Posavskom Kantonu imaju adekvatne zgrade u kojima su smještene i iste se uredno održavaju i obnavljaju kada se za to ukaže potreba.

Tijekom 2020. godine završena je izrada projektne dokumentacije za izgradnju nove zgrade OJT u Bijeljini i projektne dokumentacije rekonstrukcije Osnovnog suda u Mrkonjić Gradu. U tijeku su radovi na zgradi Kazneno-popravnog zavoda u Bijeljini. Isto tako u tijeku je završetak vanjskih radova na zgradi Općinskog suda u Mostaru. Osiguran je i novi prostor za pismohranu ZK ureda.

Sustav za izvješćivanje i podršku odlučivanju (SIPO) se kontinuirano razvija implementiranjem novih izvješća koja služe rukovoditeljima pravosudnih institucija za unaprjeđenje kvaliteta i otvorenosti rada pravosudnih institucija, te za efikasnijim upravljanjem. CMS/TCMS v2 se unaprjeđuje programiranjem i puštanjem u rad novih funkcionalnosti, te unaprjeđenjem već postojećih. Jedan od noviteta je puštanje u rad mobilne aplikacije e-Sud kojom se omogućuje strankama pristup sudbenim procesima i preko mobilnih uređaja.

MP RS surađuje sa VSTV u njegovoj ulozi koordiniranja, korištenja informacione tehnologije u sudovima i javnim tužiteljstvima, uključujući sve sustave za praćenje predmeta. Pravilnikom o unutarnjem organiziranju i sistematizaciji radnih mjesta i proračunom sudova u RS-u predviđa se radno mjesto IKT službenika, koji održava informacioni sustav u sudovima i javnim tužiteljstvima.

U proteklom razdoblju je izgrađen novi centar za obradu i arhiviranje podataka pravosudnog informacionog sustava, te je osigurana neophodna infrastruktura, sukladno međunarodnim standardima informacione sigurnosti, kao podrška EU i Kraljevine Švedske. Izvršeno je preseljenje servisa u novi data centar i uspostava rezervnog centra.

U proteklom razdoblju je obnovljena informaciono-komunikaciona oprema neophodna za funkcioniranje lokalnih (LAN) mreža, kao i mreže širokog područja (WAN) u pravosudnim institucijama u BiH. Operativni sustav je nadograđen sa Windowsa 7 na Windows 10. Finaliziran je proces analize potreba u vezi sa provedbom tenderske procedure za nabavu IKT, audio i video opreme za potrebe pravosudnih institucija i VSTV-a. Tijekom 2019. godine uspostavljen je i rezervni data centar. Redovni monitoring rada komponenti pravosudnog informacionog sustava je obavljen. U tijeku su aktivnosti na realiziranju preporuka iskazanih u provedenoj IT reviziji.

U tijeku je proces nabave IKT opreme za data centre pravosudnog informacionog sustava, te IKT, audio i video opreme za potrebe pravosudnih institucija i VSTV-a BiH putem podrške IPA 2017.

Vrši se redoviti monitoring rada komponenti pravosudnog informacionog sustava i unaprjeđenje sigurnosti PIS-a. Završen je postupak javnih nabava za provedbu sigurnosne IT revizije u najviše pet pravosudnih institucija. Istražuje se mogućnost provedbe revizije sa obzirom na situaciju izazvanu pandemijom virusa Covid-19.

Proces evaluacije sredstava pomoći je otpočeo početkom 2020. godine po narudžbi Europske komisije. Krajem 10. mjeseca predstavljena je evaluacija grant pomoći VSTV od 2004. do 2019. godine s posebnim naglaskom na podršku razvoja IT. Evaluacija je ukazala na potrebu boljeg planiranja pomoći i usmjeravanje fokusa na održivost pomoći.

CMS/TCMS v2 se unaprjeđuje programiranjem i puštanjem u rad novih modula i funkcionalnosti. Novi modul koji je implementiran u pravosuđu je Modul za evidentiranje oduzete imovine stečene izvršenjem kaznenog djela. U tijeku je razvoj nove verzije sustava za automatsko upravljanje predmetima za Ured stegovnog tužitelja (DCMS).

Sustav za izvješćivanje i podršku odlučivanju (SIPO) se kontinuirano razvija dodavanjem novih izvješća koji služe rukovoditeljima pravosudnih institucija za unaprjeđenje kvaliteta i otvorenosti rada pravosudnih institucija.

Općinski sud u Zenici kontinuirano postupa u aplikaciji sustava za automatsko upravljanje predmetima (CMS) te je na taj način osigurano unaprjeđenje efikasnosti rada suda. Omogućen je pristup pravosudnom internet portalu time i brži pristup podacima na zahtjev. Dostupna verzija 2 CMS sustava se djelomično koristi. Kako je razvoj, implementiranje i održavanje svih aplikativnih rješenja pravosudnog informacionog sustava u nadležnosti VSTV-a više informacija se može naći na stranicama VSTV. Aplikativna rješenja koja sud koristi u svom poslovnom procesu su: CMS v2, SIPO sustav, Modul za evidenciju vođenja kaznenog postupka, uređivanje web portala Kantonalnog suda u Zenici, digitalizacija pismohrane suda. Također u Kantonalnom tužiteljstvu Zenica Primjenjuje se SIPO sustav (povezan sa TCMS sustavom) za podršku izvješćivanju i poslovnom odlučivanju.

Data centar sa svojom infrastrukturom je u isključivoj administraciji VSTV-a. U ZDK obnova zastarjele audio video opreme u sudu se planira u proračunskom zahtjevu svake godine, ali zbog specifičnosti opreme, ta aktivnost do sada još uvijek nije realizirana. Nadogradnja sustavnog i aplikativnog softvera, u nadležnosti Kantonalnog suda u Zenici, provodi se redovito kroz godišnje nabavke IT opreme, odnosno uvijek se nabavljaju najnovije verzije sustavnog i aplikativnog softvera za korisničke radne stanice u sudu.

VSTV je uspostavilo rezervni data centar. Nadogradnja sustavnog softvera se kontinuirano provodi sukladno planovima nabave. Proces nabave IKT i audio i video opreme za potrebe pravosudnih institucija i VSTV-a BIH, koji je trebao biti financiran od strane DEU je zbog situacije prouzrokovane pandemijom CoVID-19 prolongiran i trebao bi se realizirati kroz IPA III podršku. Provodi se redoviti monitoring rada komponenti pravosudnog informacionog sustava. U tijeku su aktivnosti na realiziranju preporuka iskazanih u provedenoj IT reviziji u pet pravosudnih institucija. Također, u tijeku su i pripremne aktivnosti u vezi izrade IKT strategije VSTV-a. Novim Pravilnikom o organiziranju i sistematizaciji radnih mjesta sistematizirana je pozicija uposlenika u čijem opisu posla je praćenje sigurnosti pravosudnog informacionog sustava.

U ZDK donesene su odluke primjenom odredaba Politike sigurnosti pravosudnog informacionog sustava Bosne i Hercegovine broj: 09-29-1-3231/2016 od 10.11.2016. godine, koje se primjenjuju i s kojim su upoznati svi korisnici CMS sustava. Sigurnost pravosudnog informacionog sustava je regulirana Politikom sigurnosti pravosudnog informacionog sustava na razini VSTV-a kao i na razini pravosudne institucije sa svim pratećim dokumentima vezanim uz Politiku sigurnosti pravosudnog informacionog sustava: Katalog servisa pravosudnog IS-a, Popis resursa u Kantonalnom sudu u Zenici, Procedura pristupa zaštićenim prostorijama, Odluka o obveznom načinu čuvanja backup podataka, Odluka kojom se utvrđuje popis ovlaštenih osoba za nosače podataka, Memorandum o suradnji sa sudbenom policijom ZDK.

Zadnja aktivnost za poboljšanje sigurnosti pravosudnog IS-a je bila uvođenje LAPS sustava u pravosudni informacioni sustav. Također u kantonalnom tužiteljstvu Zenica aktivnost se provodi prema uputama i inicijativi IKT odjela VSTV-a.

MPULS HNK je ove godine osigurao sredstva za potrebne licence programa koji se koristi u pravosudnim institucijama, a koji su se do sada osiguravali preko VSTV-a. Nastavak podrške u tom pravcu je planiran i za proračun 2021. godine.

### 1.2.7 Unaprjeđenje vještina rukovođenja pravosudnim institucijama u BiH

VSTV na godišnjoj razini usvaja programe obuke CEST-ova, uz određene preporuke, čiji je sastavni dio obuka rukovodnog kadra. U okviru Projekta unaprjeđenja pravosuđa II. i suradnje sa sudbenim administracijama Norveške i Nizozemske izrađen je program obuke i proveden trening trenera za obuke rukovodećeg kadra u pravosudnim institucijama i ove obuke su uvrštene u program obuka CEST-ova za 2019. godinu.

Na godišnjoj razini, uz podršku CEST-ova, razvijena je praksa organiziranja godišnje konferencije, sastavljene od predsjednika sudova i glavnih tužitelja. Na ovom neformalnom forumu jedna od glavnih tema su i rukovođenje organizacijom i ocjena efekata rada.

U suradnji sa CEST-ovima i PP BD, VSTV razmatra uvođenje unaprijeđenih vidova obuke za rukovodni kadar u pravosudnim institucijama. Preporuka stručne misije (PR preporuka) je da u ovu obuku treba uključiti osobe koje se namjeravaju prijavljivati za rukovodne funkcije u pravosuđu. Na sjednici održanoj u studenom 2019. godine VSTV je donio zaključke za unaprjeđenje obuke u pravosudnim institucijama. U 2020. godini VSTV, u suradnji sa domaćim i međunarodnim partnerima, se posvetio razvoju obuke za rukovodni kadar, kroz analize potreba (TNA) i postojećih obuka, obveznost i njeno trajanje. a naročito uvažavajući nove natječajne procedure i tražene kompetencije.

U RS-u je propisano da obuku uposlenika u sudovima i javnim tužiteljstvima provodi MP RS. Obuke su predviđene Integralnim planom edukacije Republičke uprave za geodetske i imovinsko-pravne poslove i MP RS-a. Na obukama se provodi stručno usavršavanje kadrova iz pravosudnog sektora koji rade na registriranju nekretnina po važećim zakonima, propisima i procedurama, kao i za ostale sudionike iz privatnog i javnog sektora. Plan obuke se provodi iz sredstava kredita Svjetske banke, po projektu registriranja nekretnina. Obuka podrazumijeva kontinuiranu obuku sudionika reforme zemljišne administracije u okviru pravosudne uprave u RS-u.

U proces obuke su uključeni uposleni u sudovima vezani za proces registriranja, notari, uposleni u pravobraniteljstvu i službama za prostorno uređenje, sudski izvršitelji i stečajni upravnici. Predviđena obuka treba omogućiti sudionicima korištenje modernih tehnologija i sam pristup radu sukladno potrebama tržišne ekonomije, kao i pomoć u tumačenju i primjeni materijalnih i procesnih zakona vezanih za oblast građanskog prava, sukladno europskim standardima, korištenjem računalne tehnologije, a pogotovo načina pružanja usluga korisnicima. Obuke su organizirane iz pravne oblasti, oblasti upravljanja ljudskim resursima i IKT-a.

CEST RS kontinuirano provodi obuke za suce i javne tužitelje iz različitih oblasti, radi unaprjeđenja rada sudaca i javnih tužitelja, kao predsjednika i šefova odjeljenja radi unaprjeđenja njihove uloge u rukovođenju rada odjeljenja i suda. CEST RS u zajedničkoj organizaciji sa CEST FBiH od 11. do 13. 3. 2020. godine u Mostaru organizirao je radionicu na temu: „Mentorska vještina i optimizacija individualnih kapaciteta za mentorstvo“. Cilj radionice je bio da se obogati početna obuka novoimenovanih sudaca i tužitelja, te unaprijede alati koje mentori koriste u vršenju svojih zadataka. U radionici je sudjelovalo 13 sudaca i tužitelja. Uslijed pandemije virusa   
CoVID-19 druge planirane aktivnosti su odložene ili se provode putem online obuke.

### 1.2.8 Unaprjeđenje sustava za praćenje efikasnosti i kvalitete rada sudaca, tužitelja i stručnih suradnika

Sudovi i tužiteljstva su usvojili odluke o predvidivim rokovima za rješavanje predmeta za 2020. godinu.

MP RS nije nadležno za praćenje primjene Pravilnika o vremenskim okvirima za rješavanje predmeta u pravosudnim institucijama u Republici Srpskoj. Narodna skupština RS je usvojila Zakon o zaštiti prava na suđenje u razumnom roku.

Sudovi u BiH godišnje donose odluke o predvidivim rokovima i sačinjavaju izvješće o realiziranju i poštivanju optimalnih i predvidivih rokova. Za sada se predvidivi rokovi koriste samo kao alat za analizu ažurnosti rada sudova i tužiteljstava. VSTV-u su, u siječnju 2019. godine, kao i srpnju 2018. godine sudovi i tužiteljstva dostavili polugodišnja izvješća o poštivanju optimalnih i predvidivih rokova. EK je, u listopadu 2018. godine, dostavila komentare na Nacrt pravilnika o postupku ocjenjivanja i Nacrte kriterija za ocjenjivanje rada nositelja pravosudnih funkcija u sudovima i tužiteljstvima (u daljem tekstu: nacrti). Nakon razmatranja ovih komentara od strane stalnih komisija VSTV-a korigirani su nacrti i dostavljeni VSTV-u na razmatranje i usvajanje. VSTV je ove nacrte usvojio u studenom 2018. godine, kako bi se sa njihovom primjenom kod praćenja i ocjenjivanja rezultata rada nositelja pravosudnih funkcija počelo 1. 1. 2019. godine. Shodno usvojenim kriterijima 20. 2. 2019. godine održan je sastanak VSTV-a sa predsjednicima sudova (okružni sudovi, kantonalni sudovi, Apelacijski sud BD BiH i Viši trgovački sud) na temu: Primjena novih kriterija za ocjenjivanje rada sudaca u BiH.

Svim tužiteljstvima i sudovima u BiH dostavljeno je Naputak za primjenu novih kriterija za ocjenjivanje rada tužitelja u BiH. U cilju pružanja dodatne podrške sudovima i tužiteljstvima u vezi sa primjenom novih kriterija, od 1. 4. 2019. godine održavaju se sastanci članova VSTV-a sa predstavnicima sudova i sudbenih odjeljenja u pojedinačnim sudovima.

VSTV je početkom 2019. godine izradio i sudovima dostavio popis sa pokazateljima za praćenje kvaliteta rada sudaca. Predsjednici sudova i odjeljenja prate rad sudaca radi utvrđivanja analitičke ocjene rada.

Nadalje, žalbeni sudovi prilikom odlučivanja po uloženom pravnom lijeku redovito popunjavaju obrasce sa zapažanjima o kvaliteti pojedinačnih prvostupanjskih odluka i provedenog prvostupanjskog postupka. Na temelju ovih zapažanja žalbeni sudovi će pripremiti i dostaviti predsjedniku suda nižeg stupnja mišljenje o kvalitetu rada sudaca tih sudova, kako bi se to mišljenje uzelo u obzir prilikom utvrđivanja analitičke ocjene rada.

Tijekom prve polovice 2020. godine, iako planirane, aktivnosti u vezi sa unaprjeđivanjem novog sustava ocjenjivanja u tužiteljstvima i sudovima nisu provedene. U ovom razdoblju težište aktivnosti je bilo na praćenju primjene novog sustava ocjenjivanja, koji se provodi kroz postupak ocjenjivanja u prvom kvartalu 2020. godine na način da se prati evaluacija, od strane predsjednika sudova i glavnih tužitelja, rezultata koji su ostvareni u sudovima i tužiteljstvima u 2019.godini.

VSTV BiH putem Stalnog povjerenstva za efikasnost i kvalitet sudova kontinuirano prati primjenu Pravilnika.

U načelu orijentacione norme se izračunavaju na godišnjoj razini. One služe za utvrđivanje ostvarene kolektivne norme za sud/tužiteljstvo, a ispunjenje orijentacione norme je i jedan od parametara za ocjenjivanje rada sudaca i tužitelja. U okviru različitih aktivnosti VSTV-a dolazi se do ocjene o potrebi izmjena orijentacionih normi, te se nakon analiza donosi i odluka o izmjeni orijentacionih normi.

U RS-u sudovi i javna tužiteljstva dostavljaju kvartalna izvješća o radu u pogledu zaostalih, zaprimljenih, riješenih i neriješenih predmeta.

Godišnje se donose odluke o predvidivim rokovima u sudovima i Tužiteljstvu BD BiH, prati se njihova primjena i dva puta godišnje o primjeni izvješćuje VSTV.

Sudovi i tužiteljstava su u prvom kvartalu 2020. usvojili odluke o predvidivim rokovima za rješavanje predmeta za 2020. godinu. Sud BiH je presudom od 19.5.2020. ukinuo dio propisa koje je VSTV usvojio u studenom 2018. i to: Kriterije za ocjenjivanje rada sudaca i Pravilnik o postupku ocjenjivanja rada nositelja pravosudnih funkcija. U vezi s presudom Suda BiH, VSTV je donio zaključak o obustavljanju ocjenjivanja rada za 2019. prema novom pravnom okviru koji je usvojen u studenom 2018. na temelju „peer review“ preporuka.

U tijeku je postupak u Sudu BiH koji je pokrenuo VSTV, 4. 6. 2020. godine podnošenjem Zahtjeva za preispitivanje presude Suda BiH.

Na sjednici VSTV-a (22. i 23.10. 2020.) zaključeno je da će se u sudovima i tužiteljstvima ponovno provesti ocjenjivanje za 2019. godinu kako bi se osiguralo da, u kontekstu napredovanja u natječajnim procedurama, rad svih nositelja pravosudnih funkcija bude ocijenjen prema istim kriterijima. Ovo ocjenjivanje se provodi do 11. 12. 2020 sukladno parametrima predviđenim starim kriterijima, koji su bili na snazi do donošenja novih kriterija u studenom 2018. godine, a sukladno preporukama procesa stručnih misija. Na istoj sjednici je odlučeno da se ocjenjivanje rada za 2020. godinu neće provesti, jer se smatralo da ocjenjivanje ne bi bilo objektivno s obzirom na zastoje i ograničenja u radu pravosudnih institucija uslijed pandemije virusa CoVID 19.

Izmjene i dopune Pravilnika o orijentacionim normama u sudovima u BiH se vrše prema potrebi, a kontinuirano se provode analize efekata provedbe istog.

Kroz IPA 2013 aktivnost sačinjeno je izvješće o predmetima u kojima je došlo do kršenja predvidivog roka, kao i u fazama postupka u kojima je rok prekršen.

Zakonom o javnim tužiteljstvima RS-a propisano je da ocjenjivanje rada okružnih tužitelja i zamjenika glavnog okružnog tužitelja vrši glavni okružni tužitelj, a ocjenjivanje rezultata rada glavnih okružnih tužitelja, republičkih tužitelja i zamjenika glavnog republičkog tužitelja vrši glavni republički tužitelj, dok ocjenjivanje glavnog republičkog tužitelja vrši VSTV. Protiv odluka o ocjeni rezultata rada može se uložiti prigovor VSTV-u.

I u kantonima se postupa sukladno Pravilniku o vremenskim okvirima za rješavanje predmeta u pravosudnim institucijama u BiH, prema informacijama dobivenim od Ministarstva pravde Posavskog kantona, na temelju izvješća koje isto dobiva od pravosudnih institucija. U pojedinim kantonima, npr. u Hercegovačko - neretvanskom, se vrši analiziranje rada sudova i sudaca koje su dostupne istim radi unaprjeđenje kvalitete rada sudova.

Praćenje primjene kriterija za ocjenu u Zeničko - dobojskom kantonu predsjednici suda vrša kroz izradu i donošenje Plana posjeta općinskim sudovima, dok se primjena Pravilnika o orijentacionim mjerilima prati kroz izvješća sjednica sudbenih odjeljenja.

Pravilnik o orijentacionim normama u sudovima u BiH je na snazi i prati se njegova primjena sukladno čime se unaprjeđuje.

Urađena je Analiza o efektima primjene Pravilnika o vremenskim okvirima za rješavanje predmeta u pravosudnim institucijama u BiH za 2017. godinu, te su predložene određene izmjene u Pravilniku.[[74]](#footnote-74) Shodno preporukama predmetne analize, sve većem zahtjevu javnosti, kao i trendu rasta broja tužbi za suđenje u nerazumnom roku, tijekom 2019. godine započete su aktivnosti na izradi propisa kojim će se regulirati rješavanje predmeta u rokovima.

Razvijena su izvješća koji pokazuju u kojoj fazi postupka postoje kašnjenja. Izvješća pod nazivom Liste za upravljanje vremenom su dostupni u CMS sustavu.

VSTV BiH do sada je, uz podršku Vlade Norveške i u suradnji sa Sudbenom administracijom Norveške i Sudbenim vijećem Nizozemske, a u okviru Projekta unaprjeđenja kvaliteta pravosuđa, razvio niz metodologija i alata za efikasniji rad sudova, a u nekim od njih, već se intenzivno primjenjuju.

U pogledu kvalitete rada pravosuđa predstavnici VSTV BiH i eksperti iz Nizozemske, od 16. do 18. 11. 2020. godine bili su u posjeti sudovima u Mostaru, Trebinju i Širokom Brijegu i razgovarali o metodologijama unaprjeđenja rada pravosudnih institucija.

Pripremljeni su nacrti memoranduma o suradnji između sudova, a u pojedinim sudovima već su kreirane i smjernice za postupanje u parničnim postupcima. Tema sastanaka bila je i upravljanje sudom i odjeljenjem, organizacijska kultura i timski rad.

Kao dodatni alati, a u cilju postizanja učinkovitijeg i kvalitetnijeg rada, već se primjenjuju i kontrolne liste za prethodno ispitivanje tužbe, te plan pripremnog ročišta.

Nove metodologije i alati za cilj imaju olakšati rad prvenstveno sucima, a potom i svim drugim sudbenim djelatnicima, ubrzati sudbene postupke, smanjiti broj zaostalih predmeta te u konačnici, doprinijeti kreiranju pravosudnog sustava kojem će građani i građanke vjerovati.

Tijekom održanih sastanaka analizirani su dosadašnji rezultati, ali kreirani i planovi rada za naredno razdoblje, jer kako je zaključeno tijekom sastanaka, samo kontinuiranim djelovanjem moguće je postići vidljive promjene.

Proces primjene novih radnih metoda i mehanizama, prvobitno je započet u sudovima u Sarajevu i Banjoj Luci, te se nakon postizanja primjenjivih i održivih rezultata proširio i na druge sudove na području cijele BiH.

VSTV BiH 23. i 24. 11. 2020. godine, u suradnji sa Švedskom sudbenom administracijom i švedskim sudovima, organiziralo je radni sastanak sa predsjednicima sudova u BIH i sucima, kako bi predstavilo model unaprjeđenja poslovnih procesa u sudovima, kroz reorganiziranje njihovog rada i ljudskih resursa. Glavni cilj sastanka bio je predstaviti nove metodologije u radu koje će pospješiti rad sudova. Model unaprjeđenja poslovnih procesa u sudovima, kroz reorganiziranje rada sudova i ljudskih resursa u sudovima, realizira se u okviru „Projekta unaprjeđenja efikasnosti sudova i odgovornosti sudaca i tužitelja – treća faza“, kojeg financira Vlada Švedske. Unaprjeđenju poslovnih procesa u sudovima, u ovoj fazi, pristupili su prvostupanjski sudovi iz Sarajeva, Zenice, Travnika, Konjica, Širokog Brijega, Ljubuškog, Banja Luke, Prnjavora, i Doboja, uz podršku sudova iz Bijeljine, Tuzle i Prijedora, koji su već primijenili nove metode u svom radu.

U prethodnoj fazi projekta, nove metodologije rada su uvedene u osam sudova u BiH, što je rezultiralo pozitivnim promjenama koje se ogledaju kroz izmijenjeni i unaprijeđeni proces njihovog rada, povećanu produktivnosti, povećanu kvalitetu rada sudaca, uvođenje obuka za vježbenike i volontere, smanjenu opterećenosti sudaca administrativnim poslovima.

### 1.2.9 Unaprjeđenje i usklađivanje statusa uposlenog kadra u pravosudnim institucijama u BiH

Unaprjeđenje i usklađivanje statusa uposlenog kadra u pravosudnim institucijama u BiH predmetom je zahtjeva za dodatnim sredstvima. U promatranom razdoblju izrađena je kompilacija materijala koja podrazumijeva djelomično reorganizaciju rada vježbenika/volontera i drugog nesudbenog osoblja u osam pilot sudova koja obuhvata i izradu pojedinačnih programa obuka vježbenika/volontera.

Na razini BiH status uposlenog kadra je riješen poslovnicima o radu i pravilnicima koje donose rukovoditelji tih institucija bez obveze konzultacija ili mišljenja MP BiH.

VSTV je na sjednici održanoj 30. 9. i 1. 10. 2020. godine usvojio nove Kriterije za određivanje potrebnog broja uposlenika u tužiteljstvima. Ovim kriterijima omogućava se da tužiteljstva povećaju broj uposlenika na radnim mjestima na kojima se obavljaju poslovi čijim izvršavanjem se pruža funkcionalna podrška radu tužitelja na predmetima (tužiteljski suradnici/savjetnici, ekonomski savjetnici, psiholozi itd.). Primjena novih kriterija će ovisiti od potreba tužiteljstava i raspoloživosti financijskih sredstava.

U Kantonu Sarajevo ovo pitanje regulirano je Zakonom o državnoj službi u Kantonu Sarajevo koji je donesen u 2016. godini, kao i provedbenim propisima donesenim 2017. godine, a za namještenike se primjenjuje Zakon o namještenicima u tijelima državne službe u FBiH. U proteklom razdoblju donesen je Zakon o plaćama i naknadama u tijelima vlasti Kantona Sarajevo i objavljen u službenom glasniku,[[75]](#footnote-75) te Uredba o naknadama koje nemaju karakter plaće Kantona Sarajevo, koja je objavljena u službenom glasniku.[[76]](#footnote-76) Ministarstvo pravosuđa i uprave PP nema potrebne kapacitete za izradu ovakvih planova, a također jedan dio ovih aktivnosti je u nadležnosti rukovoditelja pravosudnih institucija (ocjenjivanje) zbog čega očekuju inicijativu i suradnju na entitetskoj ili čak državnoj razini u suradnji sa VSTV BiH. Postupak ocjenjivanja i obuka osoba koji nisu nositelji pravosudnih funkcija u sudovima USK uređen je propisima koji se primjenjuju na državne službenike i namještenike u USK.

Zakonom o javnim tužiteljstvima RS propisano je da se ocjenjivanje uposlenika u javnom tužiteljstvu vrši na temelju Pravilnika koji donosi glavni republički tužitelj. Prema Zakonu o sudovima RS nadzor nad pravilnim obavljanjem poslova pravosudnog uprave u sudovima obavljaju inspektori MP RS-a, a računovodstvene poslove ovlašteni uposlenici iz financijske oblasti.

PP BD BiH je pristupila izradi dugoročnih planova za razvoj uposlenika u pravosuđu Brčko distrikta BiH, po usvajanju Zakona o službenicima i namještenicima u pravosuđu BD BiH u listopadu 2018. godine.[[77]](#footnote-77) PP BD BiH, kao predlagač zakona koji se odnose na organiziranje i rad pravosuđa u BD BiH, usvojila je i uputila u skupštinsku proceduru prijedlog Zakona o plaćama i naknadama uposlenih u pravosuđu BD BiH. Skupština BD BiH je usvojila navedeni zakon i isti je objavljen u službenom glasniku.[[78]](#footnote-78). Zakonom je reguliran status plaća, a primjena istog je počela 1. 7. 2019. godine.

Također je usvojeno i devet pravilnika vezanih za oblast organiziranja pravosuđa u BD BiH, kao i program stručnog usavršavanja službenika i namještenika za 2019. godinu. PP BD BiH je donijela izmjene i dopune Pravilnika o stručnom usavršavanju službenika i namještenika u pravosuđu BD BiH[[79]](#footnote-79).

PP BD BiH donosi godišnji Plan stručnog usavršavanja službenika i namještenika u pravosuđu BD BiH, a na temelju iskazanih potreba za edukacijom od strane pravosudnih institucija. Plan edukacije za 2020. godinu usvojen je na sjednici PP BD BiH, održanoj 20. 12. 2019. godine. Godišnje ocjenjivanje službenika i namještenika u pravosuđu se vrši sukladno Pravilniku o ocjenjivanju rada službenika i namještenika u pravosuđu BD BiH.[[80]](#footnote-80)

Aktivnosti na provedbi ovog programa u 2019. godini su trebale proizići iz preporuka IPA projekta " Izgradnja kapaciteta za pravosudnu reformu u BiH" komponente II., do kojih nije došlo dijelom zbog nedostatka kapaciteta za provedbu. Sam program je kandidiran kao prioritet financiranja iz donatorskih sredstava u 2020. godini.

## 1.3. Odgovornost i profesionalizam nositelja pravosudnih funkcija u BiH

Odgovornost i profesionalizam nositelja pravosudnih funkcija u BiH uključuje:

1. unaprjeđenje poštivanja standarada profesionalne etike i integriteta,
2. unaprjeđenje stegovne odgovornosti nositelja pravosudnih funkcija u BiH,
3. modernizaciju i ujednačavanje programa polaganja pravosudnih ispita u BiH,
4. unaprjeđenje unutarnje organizacije pravosudnih institucija u BiH, procedura, znanja i vještina za dosljednu primjenu Zakona o zaštiti i postupanju sa djecom i malodobnicima u kaznenim postupcima u BiH i
5. unaprjeđenje obuka nositelja pravosudnih funkcija u BiH.

### 1.3.1 Unaprjeđenje poštivanja standarada profesionalne etike i integriteta

VSTV je tijelo koje, počevši od 2018. godine, prati provedbu planova integriteta u svim pravosudnim institucijama u BiH. Pored toga VSTV je usvojio Smjernice za sprečavanje sukoba interesa u pravosuđu BiH, sa ciljem unaprjeđenja integriteta i jačanja odgovornosti nositelja pravosudnih funkcija. U ožujku 2017. godine formirana je radna skupina koja se bavi ovim pitanjima i uspostavljanjem funkcionalnog sustava za prikupljanje podataka o imovini i aktivnostima nositelja pravosudnih funkcija. VSTV je sukladno preporukama Stručne misije usvojio novi obrazac financijskog izvješća za suce i tužitelje. Na rujanskoj sjednici VSTV-a 2018. godine je usvojen Pravilnik o praćenju objavljivanja podataka iz osobnih financijskih izvješća, kao i novi obrazac osobnog financijskog izvješća sudaca/tužitelja koji se počeo primjenjivati od 1. 1. 2019. godine. Na predmetni Pravilnik tijekom ožujka 2019. godine Agencija za zaštitu osobnih podataka BiH je donijela rješenje o zabrani raspolaganja osobnih podacima sudaca i tužitelja prilikom izrade financijskih izvješća, čime je privremeno odložena primjena Pravilnika, pri čemu se koriste stari obrasci i primjenjuje stari sustav prikupljanja ličnih podataka. VSTV je polovinom 2019. godine pokrenuo postupak pred Sudom BiH protiv navedenog rješenja Agencije za zaštitu osobnih podataka BiH.

Pravilnik o podnošenju, provjeri i obradi financijskih izvješća sudaca i tužitelja je u veljači 2020. godine stavljen van snage.

Nadležnim institucijama izvršne i zakonodavne vlasti je upućena urgencija za pokretanje, po hitnom postupku, procedure za izmjene važeće legislative (Zakona o VSTV-u) u dijelu odredbi koje se odnose na financijska izvješća, nakon čega bi se pristupilo izradi i donošenju ovog Pravilnika. Nastavljen je rad na uspostavi elektroničkog sustava za podnošenje i provjeru podataka iz financijskih izvješća.

Sačinjeno je godišnje izvješće o provedbi planova integriteta u sudovima i tužiteljstvima i prezentirano na sjednici VSTV-a. Usvojeno je nekoliko preporuka koje se odnose na daljnji proces praćenja planova integriteta koje su dostavljene sudovima i tužiteljstvima u BiH. VSTV je pozvao organe izvršne i zakonodavne vlasti na svim razinama na razumijevanje i spremnost na suradnju sa pravosudnim institucijama u svrhu omogućavanja realiziranja mjera iz planova integriteta, čije realiziranje ovisi od suradnje s ovim tijelima.

Na sjednici održanoj u rujnu 2019. godine usvojeni su institucionalni mehanizmi i evidencije za provedbu instrumenata za praćenje primjene Smjernica za sprečavanje sukoba interesa u pravosuđu.

Za praćenje implementiranja izrađena je testna verzija IT alata za praćenje implementiranja planova, kojoj je dugoročna svrha izrada planova integriteta putem online platforme, a ovaj se alat nalazi u fazi testiranja. Provedena je dopuna etičkih kodeksa za suce i tužitelje ranije usvojenim Smjernicama o sprečavanju sukoba interesa u pravosuđu. Početkom 2019. godine zaprimana su izvješća o implementiranju planova. Kao podrška provedbi planova integriteta izrađeni su Priručnik za primjenu Kodeksa sudbene etike, kao i Kodeks tužiteljske etike. Isti su objavljeni na portalu [www.pravosudje.ba](http://www.pravosudje.ba).

Tijekom 2019. godine pripremljena je i provedena anketa nositelja pravosudnih funkcija o etici i stegovnoj odgovornosti, čiji su rezultati objavljeni na portalu pravosuđa.[[81]](#footnote-81)

VSTV uz podršku USAID-a razvija online modul obuke na temu etike, integriteta i sukoba interesa, koja bi trebala biti obvezna za sve nositelje pravosudnih funkcija.

Projekat „EU4Justice“ u suradnji s CEST-om FBiH, organizirao je 7. 7. 2020. godine razmjenu mišljenja pod nazivom „Načini širenja etičnosti i integriteta u pravosuđu“, s ciljem razmjene dobrih praksi. Događaj je okupio 24 suca i pravne suradnike iz različitih pravosudnih institucija širom Bosne i Hercegovine.

CEST FBiH je 29. i 30. 9 .2020. godine u suradnji sa Vijećem Europe održao dvodnevnu edukaciju u okviru implementiranja projekta JUFREX II. na temu „Primjena zakona o zaštiti od klevete“, iz oblasti građanskog prava gdje su ciljana skupina bili suci. Ovom seminaru je prisustvovalo 26 sudaca iz FBiH.

CEST FBiH je 5. i 6. 11. 2020. godine u suradnji sa Vijećem Europe održalo dvodnevnu edukaciju u okviru implementiranja projekta JUFREX II. na temu „Zaštita zviždača“, iz oblasti ljudskih prava i kaznenog prava. Ovom kaskadnom treningu prisustvovali su suci i tužitelji iz FBiH.

PP BD BiH je tijekom 2020. godine donijelo Pravilnik o provedbi Zakona o zaštiti osobnih podataka u PP BD BiH[[82]](#footnote-82):

U vezi sa Planom integriteta Kantonalnog suda u Zenici broj: 004-0-SuDp-17-000 796 od 30. 6. 2017. godine s ciljem realiziranja očekivanih rezultata iz Plana za upravljanje rizicima donesena je Odluka o provedbi mjera za unaprjeđenje integriteta Kantonalnog suda u Zenici za 2019. godinu.

U Kantonalnom tužiteljstvu Zenica aktivnost se provodi u okviru implementiranja mjera Plana integriteta.

### 1.3.2 Unaprjeđenje stegovne odgovornosti nositelja pravosudnih funkcija u BiH

Stalna komisija za legislativu VSTV-a je pripremila radnu verziju nacrta Zakona o VSTV-u, u dijelu koji regulira stegovnu odgovornost nositelja pravosudnih funkcija i stegovni postupak.

Stalna komisija nastavlja da, sukladno preporukama Peer review procesa, analizira i prati odredbe koje se odnose na stegovni postupak. Pored potrebe za zakonskim izmjenama Peer reviewprocesa preporučuje se i izmjena implementacijskih akata kojima je reguliran stegovni postupak od kojih je započeta priprema Pravilnika za provedbu stegovnog postupka.

Tijekom 2019. godine, uz podršku EU projekata, pripremljen je i usvojen je Priručnik za vođenje stegovnog postupka, koji je objavljen na web stranici [www.pravosudje.ba](http://www.pravosudje.ba).[[83]](#footnote-83) Isto tako započeta je priprema Pravila za objavljivanje stegovnih odluka.

U sklopu projekta „EU4Justice“ 26. 11. 2019. godine organiziran je okrugli sto za službenike Ureda stegovnog tužitelja BiH sa Béatrice Del-Volgo, glavnim inspektorom i Anne Coquet, inspektorom u Generalnom inspektoratu za pravosuđe – Ministarstva pravde Francuske. Svrha okruglog stola bila je razmjena mišljenja o dobrim praksama, iskustvima u Europskoj uniji i u BiH o stegovnim pitanjima, uključujući organiziranje, metodologiju, istragu navoda stegovnih pitanja i sudsku praksu. Tijekom 2020. godine otkazana je misija Ureda Generalnom inspektoratu za pravosuđe i drugim tijelima zbog ograničenja izazvanih pandemijom virusa.

Tijekom 2020. godine doneseno je 18 odluka stegovnog povjerenstva.

U slučaju pritužbe na rad suca Kantonalnog suda u Zenici, postupa se sukladno članku 60. stavak 2. Zakona o sudovima u Federaciji Bosne i Hercegovine („Službene novine Federacije BiH broj: 38/05, 22/06, 63/10, 72/10, 7/13 i 52/14), te se ista bez odlaganja dostavlja Uredu stegovnog tužitelja VSTV.

### 1.3.3 Unaprjeđenje unutarnje organizacije pravosudnih institucija u BiH, procedura, znanja i vještina za dosljednu primjenu Zakona o zaštiti i postupanju sa djecom i malodobnicima u kaznenim postupcima u BiH

Tužiteljstva u BiH su izmijenila pravilnike o unutrašnjem organiziranju, radi dosljedne primjene zakona o zaštiti i postupanju sa djecom i malodobnicima u kaznenim postupcima u BiH. Upražnjene pozicije, potrebne za provedbu zakona, su popunjavane u ovisnosti od raspoloživih proračunskih sredstava.

Imajući u vidu činjenicu da je UNICEF najavio mogućnost da i u prvostupanjskim sudovima iz donatorskih sredstava budu financirane pozicije psihologa, sukladno navedenim zakonom, VSTV je preporučio i općinskim/osnovnim sudovima da uvrste ove pozicije u sistematizacije.

Prema raspoloživim informacijama VSTV-a trenutačno je u pravosudnim institucijama uposlen je 31 psiholog/socijalni radnik, a koji su angažirani radi implementiranja odredbi Zakona o zaštiti i postupanju sa djecom i malodobnicima u kaznenim postupcima u BiH.

Također, s ciljem poboljšanja položaja ove populacije i ostvarivanja veće razine prava, VSTV BiH je dosadašnjim djelovanjem izradio ilustrirani vodič kroz kazneni postupak za djecu žrtve/svjedoke kaznenih djela i njihove roditelje/staratelje. Izrađena je i analiza stupnja primjene odredbi Zakona o zaštiti i postupanju sa djecom i malodobnicima u kaznenom postupku u sudovima u BiH, na temelju koje su izdate i preporuke sudovima za unaprjeđenje rada.

Aktivnosti usmjerene na jačanje vladavine prava, demokracije, ljudskih prava i unaprjeđenje položaja ranjivih skupina u kontaktu sa sudom poput izrade, VSTV BiH je realizirao u okviru projekta Unaprjeđenje efikasnosti sudova i odgovornosti sudaca i tužitelja u BiH, uz podršku Vlade Švedske, a obilježavajući 20. 10. 2020. godine kao Međunarodni dan djeteta će nastaviti s projektom u trećoj fazi.

U rujnu ove godine, VSTV je u suradnji sa UNICEF-om, započeo i proces izrade standarda za opremanje prostorija za saslušanje djece u kontaktu sa zakonom.[[84]](#footnote-84)

U Osnovnom sudu BD BiH izmijenjen je Pravilnik o unutarnjoj organizaciji i sistematizaciji radnih mjesta, te je popunjeno radno mjesto stručnog suradnika za podršku svjedocima. Po potrebi suradnik postupa i pred Apelacijskim sudom. Tužiteljstvo BD BiH nije sistematiziralo ovo radno mjesto zbog relativno malog broja predmeta ove vrste i u ove svrhe koristi stručnog suradnika za podršku svjedocima uposlenog u Policiji BD BiH, na temelju posebno zaključenog protokola. U proteklom razdoblju nisu izvršene popune radnih mjesta vezanih uz propise o malodobnicima.

U CMS i T-CMS ugrađena su polja koja omogućavaju unošenje informacije o novim vrstama predmeta i radnji koji su predviđeni zakonom i koji su prilagođeni novim odredbama i procedurama u vođenju predmeta maloljetnih izvršitelja kaznenih djela.

Vlada RS-a je na 35. sjednici, održanoj 29. 8. 2019. godine, utvrdila Nacrt zakona o izmjenama i dopunama Zakona o zaštiti i postupanju sa djecom i malodobnicima u kaznenom postupku kojim se definiraju odredbe koje se odnose na postupanje stručnog savjetnika suda i javnog tužiteljstva, kao i odgojne mjere koji je upućen u dalji postupak usvajanja.

Shodno tome, Narodna skupština RS je usvojila na 6. redovitoj sjednici, održanoj 10. 10. 2019. godine, Nacrt zakona o izmjenama i dopunama Zakona o zaštiti i postupanju sa djecom i malodobnicima u kaznenom postupku, kojim se unaprjeđuju odgojne mjere u RS. Tijekom sredine 2020. godine, NS RS je usvojila Zakon o izmjenama i dopunama Zakona o zaštiti i postupanja sa djecom i malodobnicima u kaznenom postupku RS. [[85]](#footnote-85)

Vlada FBiH je na 186. sjednici, održanoj 25. 7. 2019. godine, utvrdila i uputila po skraćenom postupku u parlamentarnu proceduru prijedlog Zakona o izmjeni Zakona o zaštiti i postupanju sa djecom i maloljetnicima u kaznenom postupku po kojem je predviđeno da troškove izvršenja kaznenih sankcija prema malodobniku snosi osnivač ustanove u kojoj se izvršava kaznena sankcija. Zakon je usvojen početkom 2020. godine[[86]](#footnote-86). Vlada FBiH je, također, tijekom 2019. godine utvrdila i prijedlog izmjena i dopuna Zakona o prekršajima kojim je uvedena mjera maloljetničkog ukora kao odgojne mjere. U program rada CEST-ova uvršten je i program specijalističke obuke sudaca i tužitelja prema zakonima o zaštiti i postupanju sa djecom i maloljetnicima u kaznenom postupku, te programi rada CEST-ova sadrže teme za unaprjeđenje znanja i vještina za dosljednu primjenu zakona o zaštiti i postupanju sa djecom i maloljetnicima u kaznenim postupcima u BiH.

CEST FBiH je 14. 5. 2020. godine u okviru Programa specijalističke obuke za maloljetničko pravosuđe i u suradnji sa UNICEF-om organizirao internet video obuku na temu “Izdržavanje djece“ putem Zoom aplikacije, namijenjenu svim sucima i tužiteljima koji u svom radu primjenjuju Zakon o zaštiti i postupanju sa djecom i maloljetnicima u kaznenom postupku.

Programom rada za 2016., 2017., 2018. i 2019. godinu CEST RS je održao više seminara o postupanju sa djecom i maloljetnicima u kaznenom postupku u primjeni Zakona o zaštiti i postupanju sa djecom i maloljetnicima u kaznenim postupcima u RS-u.

U okviru Programa stručnog usavršavanja i početne obuke za 2020. godinu, CEST RS uz podršku UNICEF-a, organizirao je seminar na temu „Konvencija Vijeća Europe o zaštiti djece od seksualnog iskorištavanja i seksualnog zlostavljanja (Lanzarote konvencija) i njena usklađenost sa domaćim zakonodavstvom“, koji je održan 16. 10. 2020. godine.

Teme seminara su bile "Međunarodni standardi ugrađeni u Zakon o zaštiti i postupanju sa djecom i maloljetnicima u kaznenom postupku RS, kao i izmjenama Zakona o zaštiti i postupanju sa djecom i maloljetnicima u kaznenom postupku RS" i "Primjena međunarodnih standarda i novih zakonskih rješenja u sudskoj praksi RS.[[87]](#footnote-87)

U okviru Programa stručnog usavršavanja i početne obuke za 2020. godinu, CEST RS je u okviru zajedničke aktivnosti sa CEST FBiH i PP BD BiH, podržanom od strane projekta „Prevencija i rad na sprečavanju seksualnog iskorištavanja i zlostavljanja djece u digitalnom okruženju u Bosni i Hercegovini“ a koji provodi „SAVE THE CHILDREN“, „UNICEF“ i „EMMAUS“, organizirao specijalističku radionicu za nositelje pravosudnih funkcija na temu: „Seksualno iskorištavanje i zlostavljanje djece u digitalnom okruženju. Radionica je održana u razdoblju od 1. do 3. 12. 2020. godine, putem Cisco Webex platforme, a sastojala se iz tri Modula.

### 1.3.4 Unaprjeđenje obuka nositelja pravosudnih funkcija u BiH

Na prijedlog CEST-ova i Stalnog povjerenstva za edukaciju, VSTV je razmotrio i odobrio Strategiju za početnu obuku i stručno usavršavanje za razdoblje od 2017. do 2020. godine, koja sadrži mjere za unaprjeđenje obuke nositelja pravosudnih funkcija u BiH. Sukladno strategiji donose se godišnji programi obuka, unaprjeđenje početne obuke za novoimenovane suce/tužitelje, ažuriranje popisa edukatora, e-učenje, edukacija edukatora itd. Planovi obuka se kontinuirano unaprjeđuju sukladno preporukama i analizama koje se odnose na unaprjeđenje obuka. Oblasti u kojima se treba unaprijediti obuka definirane su preporukama Peer review procesa. VSTV je usvojio akcijski plan za realiziranje preporuka. Prioritetna oblast za unaprjeđenje je početna obuka za novoimenovane nositelje pravosudnih funkcija. Između ostalog započet je proces uvođenja instituta mentorstva za novoimenovane suce. Implementacija pravilnika o radu konzultativnih tužitelja sa novoimenovanim tužiteljima se redovito prati kroz ocjene rada i izvješća o radu. CEST-ovi FBiH i RS-a su objavili Programe stručnog usavršavanja i početne obuke za 2019. godinu. Programi su izrađeni na bazi iskazanog interesa pravosudne zajednice i prijedloga pravosudnih institucija, edukatora, sudaca i javnih tužitelja, međunarodnih institucija, VSTV-a, Ministarstava pravde, a kako bi se unaprijedila obuka nositelja pravosudnih funkcija.

U tijeku je priprema rješenja za unaprjeđenje početne obuke za novoimenovane NPF koja će se u narednom razdoblju VSTV ponovo razmatrati. Naročita pažnja je posvećena unaprjeđenju okvira za rad konzultativnih tužitelja, dok je u tijeku pilot faza uvođenja mentorstva u sudove, koje će razmatrati Radna skupina VSTV formirana u svrhu definiranja najboljeg okvira mentorstva prilagođenog pravnom sustavu u BiH. Radna skupina je u veljači 2020. godine održala niz sastanaka sa izabranim mentorima i sucima u pilot sudovima. Aktivnosti Radne skupine u ovom segmentu su odložene za vrijeme trajanja izvanrednog stanja uzrokovane CoVID-19, dok su u tijeku aktivnosti na definiranju prijedloga pravnog okvira radi uvođenja sustava mentorstva u sudove (dopune POUSP, izrada Pravilnika o načinu izbora i rada sudaca mentora i drugo).

U organiziranju „EU4Justice“ projekta, od 11. do 13. 3. 2020. godine u Mostaru je održan Okrugli sto na temu: „Vještine mentorstva i optimizacija osobnih sposobnosti za mentorstvo“. Cilj radionice je bio da se obogati početna obuka novoimenovanih sudaca i tužitelja, te unaprijede alati koje mentori koriste u vršenju svojih zadataka. U radionici je sudjelovalo trinaest sudaca i tužitelja koje su pravosudne institucije širom zemlje već imenovale na poziciju mentora za novoimenovane nositelje pravosudnih funkcija.

U tijeku je provedba pilot projekta mentorstva u 2 ciljna suda. Vijeće je prihvatilo nacrte Pravilnika o izmjenama i dopunama Pravilnika o unutarnjem sudbenom poslovanju kojeg donosi VSTV, Pravilnika o mentorstvu za novoimenovane suce i stručne suradnike koje imenuje VSTV, te okvirni sadržaj za strateški dokument. VSTV je inicirao dijalog sa profesionalnim udrugama sudaca i stručnih suradnika. Ministarstvu pravde RS upućena je inicijativa za izmjene Pravilnika o unutarnjem sudbenom poslovanju za RS.

Sukladno mjerama Vlade FBiH za suzbijanje širenja pandemije CoVID-19, CEST FBiH je tijekom 2020. godine intenzivirao rad na iznalaženju odgovarajućih rješenja za osiguranje efikasnosti i kontinuiteta u radu i izvršavanju svoje značajne i nezamjenjive uloge stalnog unaprjeđivanja profesionalnosti nositelja pravosudnih funkcija i jačanja pravosuđa koje se može nositi sa standardima i izazovima EU.

Pored online modula obuke za tužitelje, novoimenovane tužitelje i stručne suradnike tužiteljstava postavljenih na „distance learning“ platformi Centra, zainteresiranim sudionicima je omogućeno i praćenje online obuka u realnom vremenu putem video komunikacijskih platformi i aplikacija Cisco Webex i Zoom.

U suradnji sa Atlantskom inicijativom, a u okviru Programa početne obuke i stručnog usavršavanja za 2020. godinu, 10. 4. 2020. godine putem web aplikacije Zoom održan je seminar za suce i tužitelje koji se bave kaznenim predmetima na temu "Analiza pravosudne prakse – kazneno djelo silovanja". Seminar koji je uslijedio je održan 29. 4. 2020. godine, putem web platforme – Cisco Webex aplikacije, a objedinio je dvije teme: “Praksa Vrhovnog suda i kantonalnih sudova iz građanske oblasti i Aktuelna pitanja iz radnog spora”. Nakon ove obuke, CEST-ovi, u suradnji s Vijećem Europe u BiH, u okviru projekta "Inicijativa za pravnu sigurnost i efikasno pravosuđe u Bosni i Hercegovini”, realizirali su online seminar na temu “Vještina pisanja presude u kaznenim stvarima sa fokusom na obrazloženje” koji je održan 7. i 8. 5. 2020. godine. CEST-ovi i Svjetska banka, u okviru implementiranja projekta Unaprjeđenje poslovne klime kroz brže rješavanje gospodarskih sporova u BiH, a koji Svjetska banka provodi u suradnji s VSTV, uz financijsku podršku Vlade Ujedinjenog Kraljevstva, 12. 5. 2020. godine organizirali su u formi online obuke, putem platforme Cisco Webex, seminar na temu “Priprema za postupanje u parničnom postupku”. Na temu “Izdržavanje djece“ CEST-ovi su 14. 5. 2020. godine putem Zoom aplikacije organizirali seminar u okviru Programa specijalističke obuke za malodobničko pravosuđe u suradnji sa UNICEF-om. Seminari koji su uslijedili su online obuke: "Vještine pisanja i obrazloženja presude u parničnom postupku" - 18. i 19. 5. 2020. godine, "Seksualno uznemiravanje - zakonska rješenja i pravosudni okvir" - 22. 5. 2020. godine, “Zakonitost dokaza - 28. 5. 2020. godine”, te “Komunikacija u kriznim situacijama”, 3. i 4. 6. 2020. godine.

CEST-ovi su u funkciju stavili online module za učenje na daljinu koje su u okviru VSTV projekta "Jačanje tužiteljskih kapaciteta u sustavu kaznenog pravosuđa" razvijeni za novoimenovane tužitelje. U tijeku je i unaprjeđenje pravnog okvira za provedbu mentorstva za novoimenovane tužitelje.

U tijeku je priprema godišnjih izvješća CEST-ova. Pored toga, otpočete su aktivnosti na gradaciji obuka iz oblasti primjene EKLJP, sukladno zaključkom VSTV iz studenog 2019. godine. Oblasti su utvrđene u sklopu procesa savjetovanja CEST-ova u izradi programa početne obuke i stručnog usavršavanja za 2021. godinu (npr. specijalističke obuke iz oblasti korupcije i organiziranog kriminala za suce i tužitelje, etike i integriteta itd.).

U cilju jačanja kapaciteta institucija za osposobljavanje pravosuđa na zapadnom Balkanu kako bi osigurale učinkovitu provedbu Europske konvencije o ljudskim pravima na razini zemlje, akcija "Instituti za osposobljavanje za pravosuđe za kvalitetu i održivost" (JA-NET) "17. 9. 2020. godine započela je izradu preporuka za poboljšanje postojećih izvora e-knjižnica za 7 institucija za edukaciju pravosuđa Z. Balkana, uključujući BiH. U tu svrhu radi se na opisnoj procjeni dostupnih resursa e-knjižnica i postojećih materijala za obuku o ljudskim pravima i drugim pravnim publikacijama u institucijama za edukaciju pravosuđa zapadnog Balkana.

CEST FBiH je 17. i 18. 9. 2020. godine zajedno sa Vijećem Europe održalo dvodnevnu edukaciju edukatora u okviru implementiranja projekta JUFREX II na temu „Sloboda izražavanja – Članak 10 Europske konvencije o ljudskim pravima edukacija edukatora“. Ovom obukom je povećan fond edukatora sudaca i tužitelja iz domena kaznenog prava sa 13 sudionika.

Fondacija Centar za javno pravo (FCJP), Centar za edukaciju sudaca i tužitelja F BiH (CEST F BiH) i Udruga sudaca F BiH su 2. 10. 2020. godine organizirali stručno savjetovanje o obrazovanju pravnika za sudsku/tužiteljsku funkciju u Bosni i Hercegovini. Na savjetovanju je bilo prisutno ukupno 16 sudionika, pripadnika akademske zajednice, VSTV-a BiH i nadležnih državnih tijela.

## 1.4. Otvorenost u radu pravosudnih institucija u BiH

Otvorenost u radu pravosudnih institucija u BiH uključuje:

1. unaprjeđenje komunikacije pravosudnih institucija u BiH sa medijima, korisnicima usluga i javnosti i
2. unaprjeđenje dostupnosti informacija o radu pravosudnih institucija u BiH stručnoj i široj javnosti.

### 1.4.1 Unaprjeđenje komunikacije pravosudnih institucija u BiH sa medijima, korisnicima usluga i javnosti

Razvoj i testiranje prioritetnih funkcionalnosti za unaprjeđenje stranica pravosudnih institucija vrši se kontinuirano i podržano je iz donatorskih projekata. U kontekstu toga pripremljena je specifikacija funkcionalnih i nefunkcionalnih (vizualnih i dr.) zahtjeva za razvoj ažurirane verzije platforme na kojoj su zasnovane internet stranice pravosudnih institucija.

Od rujna 2018. godine započeo je grant projekt VSTV pod nazivom „Izgradnja efikasnog pravosuđa u službi građana“ - IPA 2017 s trajanjem od tri godine. Nekoliko aktivnosti ovog projekta su usmjerene izravno na provedbu ovog programa, a to su da potiče transparentnost pravosuđa (npr. povećanjem broja javno dostupnih presuda), unaprijedi medijske vještine pravosuđa i uspostavi kontakt sa građanima (na primjer organiziranjem posjeta osnovnih škola sudovima, predavanja sudaca i tužitelja za srednjoškolce, kao i radionica sa studentima).

Jedna od projektnih aktivnosti u vidu otvorenih vrata pravosuđa 25. 2. 2020. godine omogućila je da tridesetak učenika Osnovne škole ,,Drežnica‟ posjeti obnovljeni Kantonalni sud u Mostaru. Posjeta je realizirana kako bi se učenici upoznali sa radnim zadacima sudaca, tužitelja, stručnih suradnika i drugih zanimanja na sudu tijekom provedbe sudskog postupka, te kako bi stekli uvida u to kako je biti uposlenik pravosudne institucije na jedan dan.

U sklopu projekta ove godine pokrenuta je javna kampanja putem socijalnih medija pod nazivom „I ja sam za pravdu, po mjeri građana!" s ciljanom grupom osoba od 18 do 30 godina koja je trajala do 7. 12. 2020. godine. Obilježen je Europski dan civilne pravde gdje je 23. 10. 2020. godine organizirana radionica za studente pravnih fakulteta na temu „Neovisnost pravosuđa! Neovisnost koga, neovisnost od koga i neovisnost od čega?“.

Pored navedenog projekta u 10. mjesecu 2020. godine je započela treća faza projekta „Unaprjeđenja efikasnosti sudova i odgovornosti sudaca i tužitelja u BiH“ kojeg financira SIDA, a provodi tajništvo VSTV-a. Ovaj projekt kao jednu od aktivnosti ima unaprjeđenja kapaciteta sudova za proaktivnu komunikaciju sa medijima i javnošću, kao i povećanja transparentnosti rada sudova.

Pored navedenog, pravosudne institucije u BiH se koriste i drugim kanalima komunikacije sa medijima, korisnicima usluga, kao i stručnom i širom javnošću. Internet stranice pravosudnih institucija su objedinjene u internet portal pravosudje.ba.

Standardizacija sadržaja web prezentacija pravosudnih institucija će se nastaviti implementiranjem nove verzije Pravosudnog web portala. Testiranje prioritetnih funkcionalnosti za unaprjeđenje stranica pravosudnih institucija je u završnoj fazi.

Novi vizualni identitet kao i potrebni sadržaji web stranica će biti dostupni u tijeku 2021. godine.

### 1.4.2 Unaprjeđenje dostupnosti informacija o radu pravosudnih institucija u BiH stručnoj i široj javnosti

VSTV kontinuirano, na web stranici, objavljuje informaciju o procentu realiziranja planova rješavanja predmeta u sudovima.

Statistički izvješće o radu sudova i tužiteljstava za razdoblje 1.1.-30. 6.2020. godine je pripremljeno i razmatrano 15. i 16.9.2020. godine na sjednici VSTV BiH.

Sjednice VSTV-a otvorene su za javnost, nakon stupanja na snagu izmjena i dopune Poslovnika VSTV-a.[[88]](#footnote-88)

Ažuriranje internet stranica i baza sudbenih odluka vrši se kontinuirano objavljivanjem sudbenih odluka najviših sudova, usuglašenih pravnih shvaćanja održanih panela i ostalih relevantnih informacija.

Poštujući mjere sigurnosti koje je BiH, kao i druge zemlje svijeta, uvela u cilju prevencije širenja pandemije COVID-19 VSTV je osigurao uslugu organizacije i održavanja do stotinu istovremenih sastanaka o pravosudnim pitanjima putem videokonferencijskog sustava Cisco WebEx.

Uzimajući u obzir važnost svakodnevne komunikacije sa sudovima i tužiteljstvima iz cijele BiH, Tajništvo VSTV-a BiH u suradnji sa Europskom unijom putem implementiranja IPA projekta „*Izgradnja efikasnog pravosuđa u službi građana"* je izvršio nabavku videokonferencijskog sustava na razdoblje od jedne godine.

U sklopu istog projekta sačinjena je infografika o mogućnostima korištenja e-Sud mobilne aplikacije.

U bazi sudbenih odluka na 30. 11. 2020. godine se nalazi ukupno 13.272 odluke od čega 7.917 odluka je iz građanske oblasti, 4.085 iz kaznene oblasti, a 1.270 iz upravne oblasti.

Intenzivirana je, između ostalog, obrada informacija o odlukama i sudskoj praksi Europskog suda za ljudska prava, te informacije o novousvojenim zakonima.

Po pitanju kvaliteta i otvorenosti rada pravosudnih institucija, web stranica Centra za sudsku dokumentaciju www.csd/pravosudje.ba je tijekom razdoblja izvješćivanja redovito dopunjavana informacijama o razvoju sudbene prakse Europskog suda za ljudska prava (ESLJP), putem objave informacija o novim predmetima i tjednih pregleda sudbene prakse tog suda.

U pogledu toga u njoj se nalaze podaci o predmetima pokrenutim protiv BiH, a ukupno ih je bilo 16 tijekom 2019. godine i 6 tijekom 2020. godine, te sudbena praksa ESLJP, tjedni pregled sudbene prakse ESLJP odnosno izvješća ESLJP-a koji su putem mreže viših sudova dostupni pravosudnoj zajednici i profesionalnoj pravnoj javnosti, a dostupna su sva tjedna izvješća tijekom 2019. i 2020. godine. Također je putem navedene internet stranice moguće izvršiti pristup regionalnoj bazi presuda ESLJP za Zapadni Balkan, pregled liste internet stranica koje mogu biti od koristi, te ostalim publikacijama kao što su pregled prakse ESLJP od 2014. godine do sada, po godinama.

Pod stranicama centra još od 2010. godine redovito se objavljuju informacije o novousvojenim zakonima sa pratećim tekstovima, razne stručne publikacije i drugo. Sve navedeno se putem elektroničkog letka redovito dostavlja pravosudnoj zajednici, te drugim korisnicima IS CSD-a. Baza sudbenih odluka se redovito ažurira sa odabranim odlukama najviših sudova u BiH, te Višeg gospodarskog suda u Banja Luci, ali i odlukama organiziranog kriminala i korupcije.

Baza je tijekom 2020. godine otvorena za javnost bez naplate. U pripremi je razrada metodologije za ažuriranje i unaprjeđenje Mape ratnih zločina[[89]](#footnote-89) koju je VSTV preuzeo od Misije OSCE u BiH u prosincu 2019. godine.

Sastanak proširene Radne skupine za unaprjeđenje komunikacijske strategije VSTV-a održan je 5. 2. 2020. godine. Izrađen je veći dio materijala i trenutačno se radi na usuglašavanju i kompilaciji teksta.

Prema podacima MPU ZDK, tijekom 2020. godine osigurani su uvjeti i za unaprjeđenje internet stranice Općinskog suda u Zenici. Kantonalni sud Zenica redovito vrši ažuriranje svoje internet stranice. Također, internet stranica Tužiteljstva ZD je znatno unaprijeđena u okviru poduzimanja mjera iz Strategije za postupanje sa osobama koje dolaze u kontakt sa tužiteljstvima.

# 2. STRATEŠKA OBLAST 2 – IZVRŠENJE KAZNENIH SANKCIJA

U strateškoj oblasti Izvršenje kaznenih sankcija, na temelju prikupljenih informacija, uzimajući u obzir da se sastanak FRS-a 2 u 2019. godini zbog nedostatka kvoruma, a u 2020. godini zbog pandemije virusa nije ni jednom održao, može se zaključiti da se aktivnosti uglavnom provode uz određene i uz otklonjive zastoje, uz izuzetak strateških programa 2.1.2 „Uspostavljanje uprava za izvršenje kaznenih sankcija u BiH“, 2.2.4 „Unaprjeđenje postupka pomilovanja u BiH“ i 2.2.5 „Uspostavljanje probacijske službe u BiH“. Od ukupno 14 strateških programa i 41 strateške aktivnosti ispunjenih je 7 programa i 17 aktivnosti, djelomično 4 programa i 13 aktivnosti, dok su dva programa odložena i 8 aktivnosti, a jedan program i 3 aktivnosti nisu ispunjene. U kontekstu navedenog zaključak je da u ovom trenutku na više razina vlasti ne postoji mogućnost (političke pretpostavke, materijalno - tehnički uvjeti i dr.) za uspostavu uprava za izvršenje kaznenih sankcija, kao niti za uspostavljanje probacijske službe u BiH, dok institucije trebaju sve poduzeti da promoviraju institut pomilovanja.

Po pitanju uspostave uprava MK je ranije upoznata gdje je donijeta odluka kojim se podržava daljnja provedba navedene aktivnosti na razinama na kojima je ocijenjeno da postoje mogućnosti, sukladno revidiranim AP SRSP u BiH za razdoblje 2019. i 2020. godine, a da se pitanje za druge razine ponovno ispita i razmotri kao sadržaj za novi strateški okvir.

Na razini BiH će se, nakon stavljanja u funkciju Državnog zatvora, u vremenu od najmanje dvije godine rada Državnog zatvora, moći ocijeniti potreba i opravdanost uvođenja probacijske službe, odnosno najranije u razdoblju 2022. - 2023. godine. Prioritet za donatorsku podršku za daljnje trebaju biti podrška analizi potreba uspostave probacijske službe i daljnja digitalizacija sa osposobljavanjem institucija.

## 2.1. Upravljanje sustavom za izvršenje kaznenih sankcija u BiH

Strateški programi za upravljanje sustavom za izvršenje kaznenih sankcija u BiH odnose se na:

1. usklađivanje standarda i propisa koji uređuju izvršenje kaznenih sankcija u BiH,
2. uspostavu uprava za izvršenje kaznenih sankcija u BiH,
3. unaprjeđenje sustava za prikupljanje podataka u oblasti izvršenja kaznenih sankcija u BiH,
4. unaprjeđenje zavodske infrastrukture i uvjeta u zavodima u BiH,
5. sistematizaciju i provedbu obuka zavodskog osoblja u BiH i
6. unaprjeđenje sustava zdravstvene zaštite za osuđenike u BiH.

### 2.1.1 Usklađivanje standarda i propisa koji uređuju izvršenje kaznenih sankcija u BiH

Kontinuirano se analizira međusobna usklađenost propisa u ovoj oblasti, kao i usklađenost sa europskim standardima, s ocjenom da je postignut značajan stupanj usklađenosti. Zakon BiH o izvršenju kaznenih sankcija, pritvora i drugih mjera (ZIKS) je u proteklom razdoblju nekoliko puta mijenjan i dopunjavan, sa ciljem usuglašavanja sa europskim standardima. Ranije je izrađen pročišćeni tekst ovog zakona. Sačinjen je prijedlog Zakona o izmjenama i dopunama ZIKS-a BiH, koji je u međuvremenu prošao redoviti postupak i usvojen na VM BiH na 139. sjednici, održanoj 16. 4. 2018. godine, a 5. 7. 2018. godine je dostavljen PS BiH u daljinu proceduru. Zakon je krajem 2019. godine ušao u parlamentarnu proceduru odlučivanja. VM BiH je dobilo obavijest od 20. 5. 2020. godine da zakon nije dobio parlamentarnu većinu i da je stoga odbijen. U međuvremenu je dorađen i 8. 12. 2020. godine upućen u postupak javnih konzultacija s rokom do 23. 12. 2020. godine.

ZIKS FBiH je, također, više puta mijenjan i dopunjavan. Izrađen je novi Nacrt ZIKS-a u FBiH, ali je odbijen u Parlamentu FBiH. Na temelju analize usklađenosti postojećeg ZIKS-a FBiH s europskim i međunarodnim standardima, sačinjen je nacrt novog ZIKS-a FBiH koji je bio usklađen sa ZIKS-om BiH i međunarodnim standardima. FMP je formiralo Radnu skupinu koja je pripremila nacrt ZIKS-a FBiH, a shodno članku 78. stavak (1) točka b) i članka 83. stavak (2) točka c) Pravila i postupka za izradu zakona i drugih propisa Federacije BiH.[[90]](#footnote-90)

U pogledu teksta nacrta obavljene su konzultacije sa svim zavodima, te je isti upućen u postupak pribavljanja mišljenja.

U 2017. godini izrađen je novi Nacrt ZIKS-a RS, koji je bio u proceduri usvajanja u NS RS do 21. 6. 2018. godine, kad je i usvojen na 25. sjednici. Novim ZIKS-om RS-a[[91]](#footnote-91) u potpunosti je izvršeno usklađivanje sa međunarodnim standardima. ZIKS RS je stupio na snagu 19. 7. 2018. godine, sa rokom izrade i usvajanja podzakonskih akata do 19. 7. 2019. godine. Također je usvojen i novelirani Zakon o pomilovanju RS.[[92]](#footnote-92)

U BD BiH formirana je radna skupina za izradu nacrta ZIKS-a, radi usklađivanja sa zakonom na razini BiH. Važeći zakon je prethodno usuglašen sa propisima na razini BiH i međunarodnim standardima. Izmjene i dopune Zakona na BiH razini se primjenjuju do izrade novog propisa na razini BD-a BiH.

Na temelju navedenih zakona u proteklom razdoblju izvršen je veći broj izmjena i dopuna podzakonskih akata, kojima su detaljnije uređena pitanja koja se odnose na izvršenje kaznenih sankcija, pritvora i drugih mjera na razini BiH, FBiH, RS-a i BD-a BiH.

U ranijem razdoblju MP BiH je uspostavilo Koordinaciono tijelo za usklađivanje zakona i podzakonskih akata iz oblasti izvršenja kaznenih sankcija u BiH. Koordinaciono tijelo je izvršilo analizu zakonskih rješenja o izvršenju kaznenih sankcija, pritvora i drugih mjera u BiH i konstatiralo da su zakonska rješenja u najvećoj mjeri usklađena, posebno kada su u pitanju norme koje reguliraju prava zatvorenika. Koordinaciono tijelo je utvrdilo da su i zakoni o pomilovanju osuđenika u BiH međusobno usklađeni, uz nalaz i mišljenje da postoji usklađenost i podzakonskih akata iz oblasti izvršenja kaznenih sankcija, pritvora i drugih mjera. Privremeno Koordinaciono tijelo za usklađivanje zakona i podzakonskih akata iz oblasti izvršenja kaznenih sankcija u BiH je završilo svoj rad sa zaključkom da se treba produžiti mandat Koordinacionog tijela za osiguranje usklađenosti zakona i podzakonskih akata iz oblasti izvršenja kaznenih sankcija, pritvora i drugih mjera, koje bi imalo nadležnost za međusobno informiranje o stanju propisa iz oblasti izvršenja kaznenih sankcija, pritvora i drugih mjera. Do produženja mandata ovog Koordinacionog tijela nije došlo.

### 2.1.2 Uspostavljanje uprava za izvršenje kaznenih sankcija u BiH

Zavodi za izvršenje kaznenih sankcija u BiH imaju samostalan pravni status, dok su u FBiH tek na zahtjev FMP tijekom 2020. godine osigurani preduvjeti da svih sedam ustanova budu i samostalni proračunski korisnici. Ocijenjeno je da postoji potreba da zavodi budu upravne organizacije u sastavu ministarstava pravde na različitim razinama u BiH. Isto tako ocijenjeno je da postoji potreba da se unaprijedi pravni status i rad gospodarskih jedinica i ekonomija u sastavu zavoda.

Zakonom o osnivanju Zavoda za izvršenje kaznenih sankcija, pritvora i drugih mjera BiH je propisano da po stavljanju u funkciju Zavod bude upravna organizacija u sastavu MP BiH što je i urađeno.

Uspostavljanje uprave u FBiH riješeno je dopunama u ZIKS-u. Nacrt ovog propisa bio je upućen u proceduru i vraćen je na doradu. Trenutačno je u proceduri pribavljanja mišljenja Federalnog ministarstva financija, nakon čega će isti biti upućen na sjednicu Vlade FBiH, radi utvrđivanja prijedloga i upućivanja u parlamentarnu proceduru. Krajem 2019. godine upućen je zahtjev vladi FBiH da sedam zavodskih ustanova dobije status proračunskog korisnika. Na 211. sjednici vlade FBiH od 28. 2. 2020. godine zaključkom je primljena informacija da je svih sedam ustanova upisano u Registar proračunskih korisnika FBiH.

U BiH ne postoji rukovodna razina između kazneno-popravnih zavoda (KPZ) i ministarstava pravde, niti operativno osoblje unutar ministarstava pravde odgovorno za pojedinačne funkcionalne oblasti, kao što su sigurnost, zdravstvena zaštita ili programi tretmana za zatvorenike, koji bi mogli dati smjernice i osigurati dosljednost KPZ-ovima u njihovom radu.

Za ovaj program je ocijenjeno da ne postoje tehnički, organizacijski i drugi uvjeti za uspostavu uprava, ali da tamo gdje to moguće nadležne institucije provedu, a da se uradi nova ocjena mogućnosti za uspostavu u novom ciklusu planiranja.

### 2.1.3 Unaprjeđenje sustava za prikupljanje podataka u oblasti izvršenja kaznenih sankcija u BiH

MP BiH je na temelju izrađene analize izvršilo izmjene i dopune Pravilnika o kućnom redu u ustanovama za izdržavanje kaznenih sankcija, mjera pritvora i drugih mjera u BiH[[93]](#footnote-93), kojim je definirana procedura prikupljanja podataka i zatraženo kadrovsko jačanje sa jednim novim državnim službenikom za ovu vrstu poslova. Tijekom 2020. godine došlo je do izrade novog Pravilnika, a potom i njegovih izmjena i dopuna[[94]](#footnote-94). Ministarstvo pravde BiH je potpisalo Sporazum sa pravosuđem R. Srbije o preuzimanju zavodskog informacionog sustava koji je preuzet i smješten u Državnom zavodu. Cjelovito softversko rješenje i obuka iz ove oblasti nisu osigurani, ali analizom o sustavu izvršenja kaznenih sankcija koju je provelo Vijeće Europe (VE) su utvrđene potrebe sustava i opseg automatizacije procesa upravljanja. Na temelju iste definiran je budući plan rada VE koji se tiče informatizacije i digitalizacije sustava izvršenja kaznenih sankcija, a što je podržano iz projekta „Horizontalna podrška za zapadni Balkan (HF)-prva i druga faza“.[[95]](#footnote-95)

Tijekom 2018. godine, posredstvom Ministarstva vanjskih poslova, upućen je redefinirani plan rada i zatražena podrška VE usvajanju Akcijskog plana za BiH. Također, u rujnu 2018. godine provedena je TAIEX[[96]](#footnote-96) misija stručne procjene u oblasti zatvorskog sustava u BiH, kao dio izrade mišljenja EK o zahtjevu BiH za članstvo u EU, prema kojoj oblast zatvorskog sustava ocijenjena pozitivno.

28. 7. 2020. godine projekt VE HF II. donirao je zavodima F BiH opremu i licence u vrijednosti od 175.000 EUR. 27. 11. 2020. godine sastala se radna skupina BiH stručnjaka i konzultanata VE gdje se razgovaralo o razvoju softvera za entitetske zavode, a koji se sastoji od 4 modula (tretman, osiguranje, zdravstveni i modul izvješćivanja). Trenutačno se razvija posljednji modul.

FMP zbog ograničenja u vlastitim resursima nije pristupilo pojedinačnoj analizi kapaciteta za prikupljanje podataka u oblasti izvršenja kaznenih sankcija u FBiH, već se oslanja na podršku VE. Podaci u vidu dnevnih i mjesečnih izvješća na temelju važećeg podzakonskog akta se redovito dobivaju od KPZ-ova. Okviri i procedure prikupljanja i obrade podataka bit će predviđene podzakonskim aktima, nakon što se usvoji novelirani ZIKS FBiH. Softversko rješenje i obuka iz ove oblasti iz vlastitih sredstava nisu osigurani zbog čega se oslanjaju na već spomenute analize i podršku koja treba proizaći iz projekta HF II.

MP RS je, na temelju izrađene analize, definiralo prikupljanje podataka u noveliranom ZIKS-u RS-a. Člankom 9. stavak 2. ZIKS-a je predviđeno uvođenje integralnog informacionog sustava sa jedinstvenom bazom podataka. U prethodnom razdoblju MP RS je radio na izradi Pravilnika o vrstama i načinu vođenja evidencija o zatvorenicima, pritvorenicima i malodobnicima, a nakon toga na izradi Pravilnika o funkcioniranju integralnog informacionog sustava. Ministar pravde RS-a je u obvezi da donese Pravilnik kojim će se pobliže propisati funkcioniranje jedinstvenog informacionog sustava RS-a. Podaci se dobivaju od KPZ-ova u vidu dnevnih i mjesečnih izvješća na temelju važećeg podzakonskog akta. Obuka o prikupljanju i analizi podataka jednim dijelom je izvršena u ranijem razdoblju, a po stavljanju u funkciju integralnog informacionog sustava predviđena je dodatna obuka putem projekta EU i VE.

PP BD BiH je ograničenih resursa i zato nije pristupila analizi kapaciteta za prikupljanje podataka u oblasti izvršenja kaznenih sankcija u BD BiH. Podaci u vidu dnevnih i mjesečnih izvješća na temelju važećeg podzakonskog akta se redovito dobivaju od KPZ-ova oba entiteta. Softversko rješenje i obuka iz ove oblasti nisu osigurani, već se kao i za druge razine vlasti oslanja na podršku iz projekta VE „Horizontalna podrška za zapadni Balkan“.

### 2.1.4 Unaprjeđenje zavodske infrastrukture i uvjeta u zavodima u BiH

Radovi na izgradnji Državnog zavoda okončani su krajem rujna 2017. godine. Jedinica za implementaciju projekta (JIP) je u prvoj polovini rujna 2017. godine predala zahtjev za tehnički prijem objekta općini Istočna Ilidža, kako bi se ubrzao proces. Tijekom izvođenja radova, ali i nakon toga provedeni su postupci javnih nabava i objekt je opreman namještajem i ostalom specijaliziranom opremom (medicinska oprema, oprema za kuhinju i vešeraj, športska i IKT oprema).

Na rješenje o imenovanju povjerenstva i visinu troškova tehničkog prijema, koje je izdala općina Istočna Ilidža, JIP je uputio žalbu zbog izuzetno visoke nadoknade koja je obračunata. Ipak, ugovorom je bilo predviđeno da Nadzorno tijelo izdaje potvrdu o preuzimanju radova. Radovi na izgradnji Državnog zatvora su završeni i obavljen je tehnički prijem u roku od 60 dana od dana potpisivanja Ugovora (28. 9. 2018. godine). Paralelno sa vršenjem tehničkog prijema, MP BiH je poduzelo sve korake na sačinjavanju potrebnih podzakonskih akata za formalno stavljanje Državnog zatvora u funkciju. Iako uz značajna odgađanja, koje su bile zbog neispunjenih pretpostavki oko provedbe daljnjih aktivnosti stavljanja u funkciju zatvora, te dodatnih građevinskih radova, kao i prijenosa pismohrane u vlasništvu JIP-a, VM BiH je na 175. sjednici, održanoj 23. 7. 2019. godine, na prijedlog ministra pravde, donijelo Odluku o utvrđivanju datuma početka rada Zavoda za izvršenje kaznenih sankcija, pritvora i drugih mjera BiH od 1. 8. 2019. godine. Uz ovu Odluku VM BiH je na istoj sjednici donijelo Odluku i o prestanku rada JIP-a, Upravnog i Nadzornog odbora, pri čemu je MP BiH zaduženo za provedbu istih i objavljivanje u službenom glasniku.[[97]](#footnote-97) Ministar pravde BiH je 12. 8. 2019. godine rješenjem imenovao v.d. upravnika Zavoda na mandat od tri mjeseca odnosno do okončanja procedure izbora upravnika.

Isto tako, MP BiH je zaduženo da do 15. 9. 2019. godine pripremi sve potrebne podzakonske akte (pravilnik o unutarnjoj sistematizaciji, kao i ostale prateće akte) potrebne za stavljanje u funkciju Zavoda za izvršenje kaznenih sankcija, pritvora i drugih mjera BiH, te da se isti dostave VM BiH na potvrđivanje. Iako je uvršten i razmatran na 177. sjednici VM BiH, održanoj 19. 9. 2019. godine, VM BiH je na izvanrednoj sjednici, održanoj 15. 10. 2019. godine, dalo suglasnost na Prijedlog pravilnika o unutarnjem organiziranju Zavoda za izvršenje kaznenih sankcija, pritvora i drugih mjera BiH. Javni natječaj za prijem uposlenika raspisan je 29. 11. 2019. godine, dok je 28. 12. 2019. godine raspisan javni natječaj za prijem državnih službenika.

Početkom 2020. godine je okončan postupak prijema zavodskih službenika i administrativnog kadra. Državni zavod je službeno stavljen u funkciju 22. 7. 2020. godine.

S obzirom da natječajna procedura upošljavanja novog direktora nije završena, a v.d. je imenovan na drugu funkciju proveden je natječaj prijema novog v.d. upravnika kojeg je Ministar pravde BiH imenovao rješenjem za novog v.d. upravnika Zavoda na mandat s početkom od 10. 8. 2020. godine na tri mjeseca odnosno do okončanja procedure izbora upravnika. Od listopada je započeo postupak prijema osuđenika, dok transfer iz entitetskih zatvora je već od ranije u tijeku.

FMP redovito prati stanje zavodskih objekata u FBiH i planira financijska sredstva za rekonstrukciju postojećih i izgradnju novih objekata. Tijekom 2018. godine izvršena je izgradnja 9. paviljona u KPZ-u Zenica, kapaciteta 200 mjesta koji je pušten u funkciju, a potom je stavljen u funkciju 3. paviljon. Dodatno je izgrađen i pušten u funkciju KPZ Orašje, čime je došlo do povećanja smještajnih kapaciteta za osuđene i pritvorene osoba za 97 mjesta. U funkciju je stavljen novoizgrađeni objekt u KPZ-a Bihać, dok izgrađeno prijemno-otpusno odjeljenje kapaciteta 30 mjesta još nije u funkciji, a KPZ Busovača je izvršila prijem novog kadra i stavljen je u funkciju novi objekt kapaciteta 50 mjesta za osuđene osobe. Financiranje aktivnosti izgradnje/rekonstrukcije se značajnim dijelom vrši i iz sredstava IPA fondova. Putem IPA fondova se vrši izgradnja dvorane za tjelesni odgoj, škole i pratećih objekata u Odjeljenju za malodobnike KPZ-a Orašje.

Analizom stanja u oblasti zavodske infrastrukture uočena je preopterećenost kapaciteta pojedinih zavoda, a posebno u pritvorskoj jedinici KPZ-a Sarajevo, te je stoga FMP izvršilo preraspodjelu mjesta, u suradnji sa nadležnim sudovima, odnosno pritvorene osobe su upućivane u pritvorske jedinice drugih zavoda. U cilju rasterećenja pritvorske jedinice u KPZ-u Sarajevo, u KPZ-u Zenica je proširena pritvorska jedinica za novih 50 mjesta. Započete su i aktivnosti izmještanja KPZ-a Sarajevo na novu lokaciju na Igmanu, na kojoj će se izgraditi novi objekt uz pomoć IPA fondova, za koji je u prethodnom razdoblju podnesena projektna aplikacija i izvršene su pripreme za izradu projektne dokumentacije.

Tijekom 2019. i 2020. godine Vlada FBiH je usvojila više pravilnika o unutarnjoj organizaciji (Mostar, Tuzla, Sarajevo, Zenica, Orašje).

U RS-u planovi rekonstrukcije zavodskih objekata u najvećoj mjeri su već realizirani. U tijeku su aktivnosti na rekonstrukciji postojećih i izgradnji novih objekata za smještaj osuđenih osoba, kao i drugi sadržaji osuđeničkog standarda. MP RS na temelju analize stanja zavodskih objekata i raspoloživih materijalnih mogućnosti vrši rekonstrukciju zavodskih objekata. U Banja Luci je izvršena nadogradnja katova na paviljonima osuđenih i pritvorenih osoba, adaptiran je objekt za izvršenje odgojne mjere upućivanja u odgojno-popravni dom, izvršena je nadogradnja objekta prijavnice, prijemno-otpusnog odjeljenja, zdravstvenog odjeljenja, izvršena je i kompletna sanacija vodovodne i kanalizacijske mreže, adaptiran je objekt za smještaj osuđenih osoba na poluotvorenom odjeljenju, te je adaptiran i rekonstruiran objekt upravne zgrade. U Doboju je u potpunosti obnovljeno kompletno prizemlje objekta, koje je uništeno u poplavama 2014. godine. Iskorištena je prilika da se i katni dio objekta adaptira. Obnovljene su i prostorije za smještaj osuđenih osoba na poluotvorenom odjeljenju. U Istočnom Sarajevu izvršena je adaptacija svih prostorija za smještaj osuđenih i pritvorenih osoba. Rekonstruiran je objekt za smještaj malodobnika na izvršenje kazne malodobničkog zatvora, kao i objekt za smještaj ženskih osuđenih osoba. Izvršena je potpuna rekonstrukcija postojećih i izgradnja novih objekata poluotvorenog odjeljenja „Kula“. U Trebinju je izvršena rekonstrukcija i adaptacija kompletnog objekta za smještaj osuđenih i pritvorenih osoba, kao i adaptacija postojećeg objekta za smještaj osuđenih osoba na poluotvorenom odjeljenju „Duži“, te izgradnja novog objekta prijavnice za potrebe službe osiguranja. U Bijelјini je vršena izgradnja novog zavoda na lokaciji „Patkovača“, gdje je završeno kompletno ograđivanje kompleksa, a objekt pritvora i šetnji za pritvorene osoba opreman. Delegacija EU u BiH je 21. 2. 2019. godine raspisala tender za izgradnju zatvora koji će se financirati sa oko pet miliona maraka u okviru programa IPA za BiH. Postojeći objekti i prostor za smještaj osuđenih i pritvorenih osoba na staroj lokaciji zatvora su sanirani i adaptirani.

U Foči je izgrađen i potpuno opremljen novi objekt Odjeljenja posebnog režima izdržavanja kazne zatvora. Postojeće prostorije za smještaj osuđenih osoba u najvećoj mjeri su adaptirane, kako bi se osigurali temeljni uvjeti osuđeničkog standarda. Završena je izgradnja novih i adaptacija postojećih objekata na poluotvorenom odjeljenju „Brioni“. Nastavak radova na novom zavodu u Bijeljini ovisi od raspoloživih sredstava IPA fondova. Rekonstrukcija postojećih i izgradnja novih objekata za smještaj osuđenih osoba, kao i drugi sadržaji osuđeničkog standarda ovise od oskudnih proračunskih i raspoloživih donatorskih sredstava, prvenstveno IPA fondova.

### 2.1.5 Sistematizacija i provedba obuka zavodskog osoblja u BiH

Nadležnosti za obuku zavodskog osoblja su propisane zakonima o izvršenju kaznenih sankcija, pritvora i drugih mjera BiH i entiteta. Okvirne planove i program obuke zavodskih službenika donose ministarstva pravde BiH i entiteta, a planove i programe obuke donose KPZ-ovi entiteta.

Kroz projekat VE, SAD i EU „Podrška reintegraciji nasilnih i ekstremnih zatvorenika u BiH“, sektor za izvršenje kaznenih sankcija MP BiH, FMP i MP RS, te entitetskih KPZ-ova i Pritvorske jedinice MP BiH završena je obuka zavodskog osoblja u radu sa populacijom nasilnih i ekstremnih osuđenika. U okviru projektnih aktivnosti dogovoren je i definiran nastavak aktivnosti kroz novi projekat „Strukturirano upravljanje kaznom za osuđene osobe sa nasilnim i ekstremističkim ponašanjem“,[[98]](#footnote-98) koji je postao operativan od 2019. godine s konferencijom otvaranja 21. 1. 2019. godine i trajanjem od 24 mjeseca. U 2019. godini održana su tri sastanka Upravnog odbora projekta. U okviru projekta obavljena je studijska posjeta Danskoj i Sjevernoj Irskoj, kao aktivnost edukacije, te je razvijen Priručnik za obuku sustava za upravljanje predmetom za zatvorenike sa nasilnim i ekstremističkim ponašanjem koji postaje sastavnim dijelom programa obuke.

Sedamnaestočlana skupina službenika agencija za provedbu zakona, forenzičkih i zatvorskih službenika certificirana je za izvođenje obuke o ljudskim pravima u Bosni i Hercegovini 29 - 30. 1. 2020. godine u okviru HF II. Prošli su 4-mjesečnu obuku za koju će sačiniti materijal i izvesti obuku do svibnja 2022. godine. Radna skupina sastavljena od zatvorskih službenika i službenika za provedbu zakona se sastala putem video poziva 3. 4. 2020. godine radi sačinjavanja protokola za međuagencijsku suradnju u BiH. Svrha protokola je dopuniti dobru postojeću praksu i institucionalne programe obuke preporukama CPT-a. Tim za obuku sastavljen od zatvorskih službenika i službenika za provedbu zakona održao je 15., 20. i 24. 4. 2020. godine video koordinacijski sastanak s projektnim timom radi nastavka izrade priručnika za međuagencijsku suradnju u postupanju s osobama lišenim slobode u BiH. Druga po redu sesija regionalne Radne skupine na temu „Jačanje kapaciteta i obuke zatvorskog i probacijskog osoblja u suočavanju sa radikalizmom i nasilnim ekstremizmom“ otvorila je diskusiju o potrebama i prednostima progrâma obuke, koji se trenutačno primjenjuju u svih šest zemalja-korisnica projekta na Zapadnom Balkanu. Tijekom ove sesije koja je organizirana online 6. i 7. 7. 2020. godine, razmotreni su resursi koji se mogu koristiti kako bi se rukovođenje poboljšalo, a pristup obuci unaprijedio. Na drugoj sesiji u okviru Regionalne radne skupine (RS) na temu „Priprema za puštanje i postpenalna pomoć NEZ-ovima“ razgovaralo se o potrebama i mogućnostima trenutačne prakse, kao i izazovima u procesu pružanja odgovarajuće post-kaznene podrške oslobođenim nasilnim ekstremističkim počiniteljima. Tijekom sastanka RS, koji se održao 4. i 6. 11. 2020. godine u obliku niza bilateralnih internetskih sesija, članovi RS podijelili su svoja iskustva i prijedloge o tome kako bolje pripremiti NEZ i druge radikalizirane zatvorenike za puštanje.

MP RS je donio okvirni plan i program stručnog usavršavanja i osposobljavanja uposlenih u KPZ-ovima RS. Programi obuke su sastavljeni od aktivnosti, koje će značajnim dijelom podržati projekti VE, EK i SAD-a, dok su planirane iz vlastitih sredstava provedene.

### 2.1.6 Unaprjeđenje sustava zdravstvene zaštite za osuđenike u BiH

Financiranje zdravstvene zaštite zavodske populacije u BiH vrši se iz proračuna nadležnih razina vlasti u BiH. Sredstva za funkciju zdravstvene zaštite državnog zavoda su također osigurana u proračunu institucija BiH. Državni zavod je primio značajnu donaciju u lijekovima od Bosnalijeka.

U vezi unaprjeđenja zdravstvene zaštite kroz projektne aktivnosti „Horizontalna podrška za zapadni Balkan“ izrađena su tri priručnika. U travnju 2018. godini su objavljeni: Priručnik za procjenu i rehabilitaciju nasilnih ekstremnih zatvorenika u BiH, Priručnik za obuku voditelja obuke u agencijama za provedbu zakona, a u listopadu Protokoli za postupanje sa počiniteljima kaznenih djela sa duševnim smetnjama u forenzičkim ustanovama, što sa prednje navedena tri pravilnika predstavlja preko 14 priručnika iz navedenih oblasti. U BIH je u tijeku projekt kojeg podržava vlada Švicarske „Mentalno zdravlje“[[99]](#footnote-99). Radi se o projektu koji pokriva cjelokupan spektar potreba zaštite mentalnog zdravlja, a u ovom kontekstu zdravstvene zaštite osoba upućenih na obvezno psihijatrijsko liječenje.

Radna skupina sastavljena od zatvorskih službenika i službenika za provedbu zakona se sastala putem video poziva 25. 6. 2020. godine radi sačinjavanja priručnika za međuagencijsku suradnju u vezi sa tretmanom i resocijalizacijom forenzičkih pacijenata u BiH.

Svrha ovog priručnika je dopunjavanje dobre postojeće prakse i institucionalnih programa obuke preporukama CPT-a.

U RS zdravstvena zaštita u KPZ-ovima RS znatno je unaprjeđena novim odredbama ZIKS-a koji propisuju zdravstvenu zaštitu. Unaprjeđenje zdravstvene zaštite se provodi kontinuirano.

## 2.2. Unaprjeđenje primjene alternativnih sankcija u BiH

Strateški programi o unaprjeđenju primjene alternativnih sankcija u BiH odnose se na:

1. osiguranje primjene rada za opće dobro na slobodi za osuđenike i malodobne osuđenike u BiH,
2. provedba sankcije kućnog zatvora s elektroničkim nadzorom u BiH,
3. unaprjeđenje provedbe uvjetnog otpusta u BiH,
4. unaprjeđenje postupka pomilovanja u BiH i
5. uspostavljanje probacijske službe u BiH.

### 2.2.1 Osiguranje primjene rada za opće dobro na slobodi za osuđenike i malodobne osuđenike u BiH

Na razini BiH institut rad za opće dobro na slobodi je ranije zakonski reguliran i kontinuirano se provodi.

U FBiH rad za opće dobro na slobodi u nadležnosti je kantonalnih ministarstava pravde, pravosuđa i uprave. Primjena odgojne preporuke uključivanje u rad, bez nadoknade, u humanitarne organizacije ili poslove socijalnog, lokalnog ili ekološkog sadržaja za malodobne osobe je, također, u nadležnosti kantonalnih ministarstava pravde, pravosuđa i uprave. U 2019. godini sudovi u FBiH su kaznu zatvora zamijenili radom za opće dobro na slobodi u 53 slučaja.

U Kantonu Sarajevo rad za opće dobro na slobodi je u primjeni od studenog 2011. godine i kontinuirano se provodi. Kanton Sarajevo je među prvima osiguralo neophodne kapacitete i 2012. godine započeo sa provođenjem alternativne kaznene sankcije rad za opće dobro na slobodi, te se danas vide efekti koji se odnose na rasterećenje zatvorskog sustava u FBiH, kao i uštede financijskih sredstava u proračunu FBiH, s obzirom da u prosjeku, od strane nadležnog suda 40 osuđenih osoba na području Kantona Sarajevo godišnje bude upućeno na izvršenje ove sankcije.

Također, u 2017. godini su osigurani uvjeti i za efikasnu primjenu odgojne mjere posebne obveze – uključivanje u rad humanitarnih organizacija ili poslove socijalnog, lokalnog ili ekološkog sadržaja, izrečene malodobnom počinitelju kaznenog djela shodno odredbama Zakona o zaštiti i postupanju sa djecom i malodobnicima u kaznenom postupku. Osigurani u zakonski i drugi uvjeti za primjenu odgojne preporuke uključivanje u rad, bez nadoknade, u humanitarne organizacije ili poslove socijalnog, lokalnog ili ekološkog sadržaja za malodobne osobe potpisivanjem sporazuma sa tri udruge građana Narodne kuhinje, sa početkom primjene od 1. 12. 2017. godine. MPU KS je 15. 5. potpisalo ugovore sa „Rad“-om, „GRAS“-om, „Park“-om, „Pokop“-om, te Humanitarnim organizacijama - Udruga Pomozi.ba, kojim je predviđeno ukupno 30 radnih mjesta za izvršavanje alternativne kaznene sankcije - rad za opće dobro na slobodi, a 15. 7. 2020. godine je potpisan i sa JU Terapijska zajednica Kampusa Sarajevo.

U Bosansko-podrinjskom kantonu rad za opće dobro na slobodi je u primjeni od 2011. godine i kontinuirano se provodi.

U Zapadno-hercegovačkom kantonu, 2013. godine donijeti su svi potrebni podzakonski akti sa ciljem provedbe ove alternativne kaznene sankcije i to: 1) Pravilnik o vrsti i uvjetima za izvršenje kaznene sankcije rada za opće dobro na slobodi, 2) Pravilnik o izboru, načinu rada, odgovornosti, obuci i evidenciji povjerenika za izvršenje kaznene sankcije rad za opće dobro na slobodi i 3) Pravilnik o mjerilima za utvrđivanje nadoknade povjerenicima u izvršavanju kaznene sankcije rad za opće dobro na slobodi. U Zapadno-hercegovačkom kantonu sudovi nisu izricali ovu alternativnu kaznenu sankciju iz razloga što pravne osobe kod kojih se trebala izvršavati ova alternativna kaznena sankcija su uskratili produženje ugovora za izvršenje rada za opće dobro u tim pravnim osobama.

U Posavskom kantonu aktivnosti za primjenu instituta rada za opće dobro na slobodi su i dalje u tijeku. Napravljeni su prednacrti potrebnih pravilnika, te poslani na mišljenje Uredu za zakonodavstvo. Nakon dobivenog mišljenja bilo je potrebno izvršiti korekcije i usvajanje pravilnika.

Ministarstvo pravosuđa i uprave Unsko-sanskog kantona institut rad za opće dobro na slobodi primjenjuje od 2011. godine i od tad je imalo 436 pravosnažnih sudbenih presuda gdje je kazna zatvora do godinu dana zamijenjena radom za opće dobro na slobodi. Prema broju izvršenih presuda u posljednjih nekoliko godina je među vodećim kantonima u FBiH. Jedan dan troška smještaja osuđenog osoba u KPZ-u i financiranje ishrane košta od 80-100 KM, dok je u 2019. godine dosuđeno 2.666 dana rada za opće dobro na slobodi, praveći uštedu preko 250.000 KM, a dosuđena je 61 sudbena odluka. Javno poduzeće Naftni terminali Federacije BiH, podružnica u Bihaću, devetnaesta je pravna osoba u Unsko-sanskom kantonu iz koje su iskazali interes da se uključe u proces provedbe instituta alternativne kazneno-pravne sankcije - rad za opće dobro na slobodi. Tako je zaključen ugovor s Ministarstvom pravosuđa i uprave Unsko-sanskog kantona, a koje će i educirati jedan broj povjerenika koji će kontrolirati osuđenike koji radom za opće dobro na slobodi izdržavaju svoju kaznu.

U Hercegovačko-neretvanskom kantonu osigurani su zakonski uvjeti za primjenu ove alternativne kaznene sankcije prije nekoliko godina. Institut rad za opće dobro na slobodi osuđenike i malodobne osuđenike u BiH se primjenjuje od svibnja 2014. godine.

U Zeničko-dobojskom kantonu rad za opće dobro na slobodi za osuđenike i malodobne osuđenike u BiH se provodi za punoljetna osobe od 2014. godine, dok za malodobnike još nije implementiran.

U Srednjobosanskom kantonu u interesu da razvije ovu vrstu alternativne kaznene sankcije tijekom 2019. godine obavljena je studijska posjeta kolegama Unsko sanskog kantona koji vrlo uspješno provode ovu vrstu sankcije.

Podaci o institutu rad za opće dobro na slobodi u ostalim kantonima za potrebe ovog izvješća nisu bili dostupni.

Podaci za primjenu odgojne preporuke uključivanje u rad, bez nadoknade, u humanitarne organizacije ili poslove socijalnog, lokalnog ili ekološkog sadržaja za malodobne osobe u ostalim kantonima za potrebe ovog izvješća nisu bili dostupni.

U RS-u novousvojenim ZIKS-om RS-a, sukladno Kaznenim zakonikom (KZ) RS-a, propisan je institut rada u javnom interesu. Izvršenje sankcije rada u javnom interesu propisano novim KZ RS i ZIKS RS, donesen je Pravilnik za utvrđivanje uvjeta za odabir pravnih subjekata, način ostvarivanja međusobne suradnje, sačinjavanja liste zainteresiranih pravnih subjekata, kao i Pravilnik o načinu izvršenja rada u javnom interesu, čime su stvorene sve zakonske pretpostavke za otpočinjanje primjene ove sankcije.

U RS-u zakonski uvjeti za primjenu ove odgojne preporuke su osigurani. Primjena instituta je započela od lipnja 2020. godine, dok podaci o primjeni nisu dostupni.

U BD BiH od 2014. godine uveden je rad za opće dobro na slobodi i kontinuirano se provodi. Nadležni sud Brčko Distrikta BiH tijekom 2019. godine u 11 predmeta je zamijenio kaznu zatvora radom za opće dobro.

Na razinama na kojima je uveden institut rad za opće dobro na slobodi osigurano je statističko praćenje primjene instituta rada za opće dobro na slobodi za punoljetna osoba, a sukladno nadležnostima.

Godišnje u BiH u prosjeku 110 osoba izvršava rad za opće dobro na slobodi čime zatvorski sustav je efikasniji i rasterećuju se zatvorski kapaciteti.

### 2.2.2 Provedba sankcije zatvora u kućnom zatvoru s elektroničkim nadzorom u BiH

FMP je izradilo analizu i dalo preporuke za unaprjeđenje izvršenja kazne zatvora u kućnom zatvoru s elektroničkim nadzorom, a koje se provodi od 2014. godine. Primjenom kućnog zatvora s elektroničkim nadzorom značajno se smanjio broj čekanja osuđenih osoba koja trebaju stupiti na izdržavanje kazne.

Tijekom 2018. godine izrečeno je 864 presuda sa zatvorskom kaznom do godinu dana, od čega 422 osoba služi kaznu zatvora u kućnom zatvoru s elektroničkim nadzorom. Od ovog broja 23 osoba su prekršila zakonske odredbe izrečene sankcije, zbog toga ostatak kazne provode u zatvoru. U 2019. godini je 400 osuđenika izdržavalo kućni zatvor sa elektroničkim nadzorom. Podaci za 2020. godinu nisu dostupni.

Trenutačni kapacitet KPZ-ova u FBiH je za 1.995 mjesta, od čega je 1.630 za osuđenike, a 365 za pritvorenike od čega je popunjeno preko 65%.

U RS-u izvršenje kazne zatvora u kućnom zatvoru s elektroničkim nadzorom je predviđeno novim ZIKS-om RS, a sukladno sa KZ RS-om. Članom 36. stav 5. KZ-a propisana je mogućnost izvršenja kućnog zatvora koji se može primjenjivati uz elektronički ili telekomunikacijski nadzor ili uz nadzor policije. Trenutačno funkcionira šest KPZ-ova u kojima kapacitet za izdržavanje kazne zatvora iznosi 1.089 mjesta koji su popunjeni više od 50%.

PP BD BiH je pripremila plan provedbe analize uvođenja instituta kućnog zatvora u narednom razdoblju, te na temelju rezultata analize će pristupiti eventualnoj izmjeni zakonskih rješenja za uvođenje izvršenja kazne zatvora u kućnom zatvoru s elektroničkim nadzorom. Tijekom 2020. godine formirana je radna skupina koja analizira potrebe uvođenja sankcije kućnog zatvora.

### 2.2.3 Unaprjeđenje provedbe uvjetnog otpusta u BiH

Na državnoj razini nadzor nad provođenjem uvjetnog otpusta vrše policijske agencije, inspektori i druga tijela i organizacije sukladno čl. 196., 197., 207., 209. i 235. ZIKS BiH, a na temelju rješenja Povjerenstva za uvjetni otpust, dok za opoziv uvjetnog otpusta zakonom je ovlašten Sud BiH (članak 196. stavak 5. ZIKS BiH i članak 45. KZ BiH).

Komisija za uvjetni otpust BiH u 2019.godini održala je 12 sjednica i razmotrila 133 zamolbe, prijedloge ili zahtjeve za prijevremeno odobrenje za podnošenje zamolbe za uvjetni otpust od čega 42 zamolbe zatvorenika, 62 prijedloga upravnika zavoda i 29 zahtijeva za prijevremeno odobrenje za podnošenje zamolbe za uvjetni otpust.

Na uvjetni otpust puštene su 34 zatvorene osobe i to 7 osoba na temelju zamolbe za uvjetni otpust, 14 osoba na temelju prijedloga upravnika zavoda i 13 osoba na temelju zahtijeva za prijevremeno odobrenje za podnošenje zamolbe za uvjetni otpust.

U 2019. godini od ukupnog broja zaprimljenih predmeta odbijeno je 35 zamolbi za uvjetni otpust, zatim 48 prijedloga upravnika zavoda, kao i 16 zahtijeva za prijevremeno odobrenje za podnošenje zamolbe za uvjetni otpust, a što znači da je Komisija sveukupno donijela 99 odluka kojima su odbijene zamolbe, prijedlozi ili zahtjevi za uvjetni otpust.

U 2 predmeta komisija je podnesene zamolbe za uvjetni otpust proslijedila Federalnom Ministarstvu Pravde, kao i 8 predmeta dostavljenih krajem mjeseca prosinca 2019.godine, prenijela za rad u 2020. godini, tj. za sjednicu povjerenstva u siječnju 2020.godine, a iz čega proizlazi da je u 2019 godini sveukupno bilo u radu 143 predmeta, što je za 12% više predmeta (17) u odnosu na 2018 godinu, kada je sveukupni broj iznosio 126 predmeta.

Za obvezni uvjetni otpust iz članka 201. ZiKS-a BiH prema trenutačnim podacima je evidentirano 6 obveznih uvjetnih otpusta za kazne zatvora do dvije godine, koji se daje po sili zakona nakon izdržane dvije trećine izrečene kazne zatvora, što čini ukupan broj od 40 odobrena uvjetna otpusta u 2019. godini.

U FBiH zakonski je definiran nadzor i opoziv uvjetnog otpusta. Nadzor vrši Federalno ministarstvo unutarnjih poslova i centri za socijalni rad. Opoziv vrši sud ako je osuđena osoba na slobodi, a ako je u KPZ-u opoziv vrši Komisija za uvjetni otpust, na prijedlog direktora KPZ-a.

U Federaciji BiH u tijeku 2019. godine Komisiji za uvjetni otpust FBiH ukupno je dostavljeno 460 predmeta, od čega je negativno riješeno u 301 predmet, a u 152 predmeta odobren je uvjetni otpust, za 2 predmeta od strane nadležnog Suda izvršen je opoziv uvjetnog otpusta, u 4 predmeta prijedlog je odbačen, a u 1 predmetu postupak obustavljen iz razloga isteka izrečene kazne zatvora.

U Federaciji BiH u pogledu uvjetnog otpusta koji daju direktori zavoda od ukupno podnesenih 517 zamolbi Direktor zavoda je uvažio 365 zamolbi, 150 zamolbi je odbio i u međuvremenu u 2 slučaja opozvao dati uvjetni otpust.

U RS-u nadzor i opoziv uvjetnog otpusta definirani su zakonom. Nadzor provodi Ministarstvo unutarnjih poslova RS u mjestu prebivališta, odnosno boravišta.

U BD-u BiH nadzor i opoziv uvjetnog otpusta su propisani zakonom.

Statističke evidencije osoba na uvjetnom otpustu vode povjerenstva za uvjetni otpust na razini BiH, entiteta i Brčko distrikta BiH.

### 2.2.4 Unaprjeđenje postupka pomilovanja u BiH

Analize na razini BiH i entiteta o primjeni instituta pomilovanja nalaze da je politika pomilovanja zasnovana na relevantnom zakonskom okviru i da institut pomilovanja funkcionira bez značajnijih teškoća. U vezi sa tim, 10. 5. i 25. 10. 2018. godine održane su sjednice Predsjedništva BiH na kojima su razmatrani zahtjevi za pomilovanje. Predsjedništvo BiH u novom sazivu je na 1. redovitoj sjednici, održanoj 12. 12. 2018. godine, razmatralo pomilovanje.

Komisija za pomilovanje BiH u 2018. godini je imala u radu 11 predmeta, od čega je devet dostavljeno Predsjedništvu BiH. Ministarstvo pravde BiH je u radu imalo ukupno 22 predmeta u 2019. godini, od čega je riješeno 18 predmeta, s tim da su preostale 4 zamolbe riješene na Povjerenstvu za pomilovanje i upućene Predsjedništvu BiH na odlučivanje, čija se odluka još uvijek čeka. U 5 slučajeva zaprimljene zamolbe su dostavljene na nadležni postupak Federalnom ministarstvu pravde. U navedenoj godini Predsjedništvo BiH je svojim odlukama u 7 slučajeva odbilo zamolbe za pomilovanje.

U 2017./2018. godini dostavljen je Nacrt izmjena Zakona o pomilovanju BiH VM BiH, a u vezi mogućnosti ograničenog pomilovanja za kaznena djela ratnog zločina koji je vraćen predlagaču.

U razdoblju 2018. godine Predsjednik FBiH je pomilovao pet osoba, za tri osoba su kazne preinačene u blaže, za dvije se briše osuda, a za 27 osoba je odbijen prijedlog za pomilovanje, a bilo je zaprimljeno 69 predmeta.

U Federaciji BiH ukupno je zaprimljeno 79 predmeta tijekom 2019. godine, 3 zamolbe su pozitivno rješene,29 zamolbi je negativno riješeno, trenutačno se kod Predsjednika Federacije BiH nalazi u radu još 12 predmeta s tim da se kod povjerenstva za pomilovanje nalazi u radu 21 predmet, a u 13 predmeta došlo je do obustave postupka iz razloga što je u međuvremenu kazna zatvora zamijenjena novčanom kaznom, izrečena kazna zatvora izdržana ili osuđena osoba odustala od zamolbe za pomilovanje.

U RS-u u 2018. godini dostavljeno je 28 izvješća o zamolbama za pomilovanje, po kojem su donesene tri odluke prema čemu je sedam osoba pomilovano. U Republici Srpskoj u 2019. godini, Predsjednik Republike Srpske nije donosio odluke o pomilovanju.

U BD BiH započete su aktivnosti unaprjeđenja postupka pomilovanja izradom analize i preporuka na temelju kojih će se poduzeti daljnji koraci. Ovlaštenje za pomilovanje ima gradonačelnik. Nakon usvajanja novog zakona javnost će biti upoznata sa načelima instituta i odredbama Zakona o pomilovanju Brčko distrikta BiH. Pravosudnoj komisiji Brčko distrikta BiH u 2019. godini ukupno je dostavljeno 7 zamolbi za pomilovanje, a za koje je Osnovni sud Brčko distrikta dao mišljenja za koja u 2019. godini nije donijeta određena odluka.

Aktivnosti upoznavanja javnosti sa načelima instituta i zakona o pomilovanju se provode u okviru planova rada nadležnih institucija sukladno nadležnostima relevantnih razina vlasti u BiH. Ne postoje dostupne informacije o aktivnosti upoznavanja javnosti o institutu pomilovanja za entitete i BiH razinu jer iste nisu vođene.

### 2.2.5 Uspostavljanje probacijske službe u BiH

Sustav alternativnih kaznenih sankcija zahtijeva daljnju izgradnju, kako bi se rasteretio pretrpan i proračunski ograničen zatvorski sustav u BiH. U tom pogledu već ranije je izvršena priprema pravnog okvira za postepeno uvođenje probacije u BiH, kroz izradu nacrta Zakona o probaciji u BiH. U tom kontekstu potrebno je dalje zagovaranje uvođenja i promoviranja probacijske službe.

Na razini BiH, entiteta i BD BiH nije uspostavljena probacijska služba. U pogledu probacijske službe na razini BiH ocijenjeno je da, s obzirom na to da po uspostavi Zavoda će imati samo jednu zatvorsku ustanovu, pa nema objektivnih razloga za probacijsku službu.

Ova ocjena se oslanja na pravnu tradiciju kaznenog prava i izvršenja kaznenih sankcija, kao i to da se dobar dio kazni zatvora uspješno završava alternativnim kaznenim sankcijama, te na samu nadležnost državne razine koja regulira najteža kaznena djela, tako da se program tretmana i preodgoja odvija u zatvorskim ustanovama u cilju resocijalizacije i rehabilitacije, a time i na smanjenje recidivizma.

Zaključak je da će BiH, nakon stavljanja u funkciju Državnog zatvora, u razdoblju od najmanje dvije godine od rada Državnog zatvora, ocijeniti potrebu uvođenja instituta probacije u razdoblju 2022. - 2023. godine.

## 2.3. Unaprjeđenje primjene međunarodnih standarda u BiH

Strateški programi o primjeni međunarodnih standarda odnose se na:

1. unaprjeđenje uvjeta boravka u pritvoru i postupanja prema pritvorenim licima u BiH,
2. unaprjeđenje tretmana osuđeničke populacije i stvaranje pretpostavki za prilagođen tretman malodobnih osuđenika u BiH i
3. stavljanje u funkciju Zavoda za forenzičku psihijatriju Sokolac.

### 2.3.1 Unaprjeđenje uvjeta boravka u pritvoru i postupanja prema pritvorenim osobama u BiH

Na razini BiH i entiteta izrađena je analiza primjene relevantnih standarda o pritvoru i date su preporuke.

Na razini BiH i entiteta osigurani su zakonski, materijalni, financijski i infrastrukturni uvjeti i provedene preporuke iz analize o pritvoru.

U proteklom razdoblju, kroz Projekat-„Horizontalna podrška za zapadni Balkan“, izrađeni su Priručnici (Smjernice za postupanje sa osobama lišenim slobode u zatvorenom okruženju i Priručnik za vođenje zatvorenika i unaprjeđenje ljudskih prava u zatvorenom okruženju) koji obuhvaćaju najnovije međunarodne standarde, s istovremenom obukom u svim KPZ-ovima u BiH. Dodatno su izrađeni i Protokoli za unaprjeđenje zdravstvene zaštite i ljudskih prava u zatvorenom okruženju.

CPT je brzo po proglašenju pandemije objavio Izjavu o načelima vezanim za postupanje sa osobama lišenim slobode u kontekstu pandemije zaraze virusom Covid-19.

Projekat "Jačanje principa tretmana pritvorenika zasnovanih na ljudskim pravima, europskim standardima i najboljoj praksi u Bosni i Hercegovini" pravovremeno je reagirao na nove okolnosti kako bi pružio podršku tijelima vlasti u BiH u što boljoj zaštitili prava osoba lišenih slobode. Uz podršku ovog projekta, Izjava o načelima vezanim za postupanje sa osobama lišenim slobode u kontekstu pandemije zaraze virusom Covid-19, koju je objavio CPT, prevedena je na službene jezike u BiH, te distribuirana domaćim tijelima, vlastima i stručnjacima u BiH.

U RS-u novim Zakonom o kaznenom postupku, ZIKS-om, kao i novim Pravilnikom o kućnom redu za izvršenje mjere pritvora stvoreni su uvjeti za provedbu preporuka.

### 2.3.2 Unaprjeđenje tretmana osuđeničke populacije i stvaranje pretpostavki za prilagođen tretman malodobnih osuđenika u BiH

Na razini BiH i entiteta osigurani su zakonski i drugi uvjeti za unaprjeđenje tretmana osuđeničke populacije i stvaranje pretpostavki za prilagođen tretman malodobnih osuđenika u BiH. U svim KPZ-ovima u BiH provodi se obuka zavodskog osoblja, sukladno planovima i programima obuke, kao i putem aktivnosti projekata VE.

Analiza mogućnosti proširenja programa tretmana se vrši sukladno propisima kroz redovite aktivnosti nadležnih zaduženih jedinica na razini BiH i entiteta, a preporuke se provode sukladno osiguranim financijskim sredstvima.

Posebni programi tretmana i režimi sigurnosti za posebne kategorije osuđenika se provode na razini BiH i entiteta.

U RS-u programi tretmana su znatno unaprjeđeni nakon provedenih aktivnosti projekata VE po pitanju planiranja, vođenja i unaprjeđenja ljudskih prava zatvorenika, dok je člancima 34. i 35. ZIKS-a osigurana zakonska obveza primjene programskog okvira koji se zasniva na primjeni međunarodnih standarda, konvencija, normi i drugih akata donesenih u ovoj oblasti. Posebni programi tretmana već se provode za pojedine kategorije zatvorenika ( žene, narkomani i sl. ).

U FBiH formiran je Odgojno-popravni dom sa statusom odjeljenja u sastavu KPZ-a Orašje, gdje je smješten i zatvor za malodobnike. U Kazneno popravnom zavodu poluotvorenog tipa Orašje 22. 7. 2019. započeli su radovi, s rokom od 12 mjeseci, na izgradnji objekta za edukaciju i športske dvorane u okviru Odgojno popravnog doma za malodobnike Orašje. Vrijednost radova izgradnje iznosi 750.000 eura.

Odjeljenje KPZ-a RS za izvršenje zatvora za malodobnike i odgojne mjere upućivanja u odgojne-popravni dom je renovirano i ispunjava sve uvjete za izvršenje kazne zatvora za malodobnike i odgojne mjere upućivanja u odgojno-popravni dom.

Ustanove za provedbu mjera obveznog psihijatrijskog liječenja i obveznog ambulantnog liječenja na slobodi za malodobnike su u nadležnosti entitetskih ministarstava zdravstva/zdravlja.

Zavod za forenzičku psihijatriju Sokolac ispunjava uvjete za provedbu mjera obveznog psihijatrijskog liječenja i obveznog ambulantnog liječenja na slobodi za malodobnike, sukladno nadležnostima svih razina vlasti u BiH. U razdoblju od 20. do 26. 9. i 6. 12. do 8. 12. 2020 godine, u hotelu “Bord”, Jahorina održana je edukacija sa ciljem jačanja usluga mentalnog zdravlja u zajednici. Cilj edukacije je bilo jačanje kapaciteta stručnih osoba centara za mentalno zdravlje i centara za socijalni rad, poboljšanje kvaliteta usluga za djecu i adolescente i primjena modernih tehnika za prevenciju razvoja težih smetnji i njihov oporavak, koje su nedostajale u formalnom obrazovanju profesionalaca u oblasti mentalnog zdravlja. Edukaciju provodi Ministarstvo zdravlja i socijalne zaštite RS, uz podršku Društva psihologa RS, UNICEF-a Bosne i Hercegovine i partnera Vlade Švedske.

### 2.3.3 Stavljanje u funkciju Zavoda za forenzičku psihijatriju Sokolac

Zavod za forenzičku psihijatriju Sokolac je stavljen u funkciju Sporazumom o smještaju i nadoknadi troškova za izvršenje kaznenih sankcija,[[100]](#footnote-100) krajem 2016. godine. Zavod je tada primio prve psihički oboljele zatvorenike i u kontinuitetu prima one koji su počinili najteža kaznena djela. Tijekom 2019. godine u Zavodu je boravilo 105 forenzičkih osoba, dok tijekom 2020. godine 107 pacijenata.

U Zavodu za forenzičku psihijatriju u Sokocu u rujnu 2019. godine je opremljen laboratorij iz donatorskih sredstava Vlade Švedske, a u okviru projekta rekonstrukcije objekta za početak rada forenzike. U Zavodu za forenzičku psihijatriju na Sokocu je 17. 6. 2020. godine otvorena laboratorija za koju je izdvojeno oko 12.000 КM. Laboratorija je trebala da počne sa radom ranije, ali je zbog epidemiološke situacije otvaranje usporeno, a još jedna prednost otvaranja je smanjena mogućnost da se pacijenti zaraze virusom korona.

Početkom 2018. godine VE je započelo projektne aktivnosti izrade Protokola s ažuriranim međunarodnim standardima u pogledu liječenja i pristupa psihijatrijskim licima kao izvršiteljima kaznenih djela, a završilo iste u listopadu. Aktivnosti su podrazumijevale i izradu programa obuke uposlenog osoblja. Psiholog JZU Zavoda za forenzičku psihijatriju uspješno je završio e-trening i dobio certifikat Svjetske zdravstvene organizacije QualityRights o mentalnom zdravlju i ljudskim pravima u sklopu projekta „Mentalno zdravlje“. U okviru radionice „Jačanje kapaciteta osoblja za proširenje rehabilitacijskih usluga u okviru okupacijske terapije“ obavljena je dodatna obuka okupacijskih terapeuta u izradi kozmetičkih i higijenskih sredstava u svrhu jačanja kompetencija okupacijskih terapeuta u radu sa klijentima sa teškim mentalnim poteškoćama. Ova radionica održana je u razdoblju od 22. do 24. 1. 2020. godine.

# 3. STRATEŠKA OBLAST 3 – PRISTUP PRAVDI

U strateškoj oblasti 3 - Pristup pravdi u BiH, na temelju prikupljenih informacija, može se zaključiti da se aktivnosti u najvećem broju provode uz manje poteškoće ili bez zastoja, uz izuzetak strateškog programa 3.1.7 „Unaprjeđenje suradnje i razmjene informacija IDDEEA sa nadležnim institucijama u oblasti međunarodne pravne pomoći“. Program ovisi o uspostavi suradnje sa institucijama koje nisu temeljni partneri za provedbu politika sektora pravde, kao i o vlastitim mogućnostima i resursima.

Od ukupno 11 programa i 21 aktivnosti, šest programa i 12 aktivnosti se provodi, dok četiri programa i osam aktivnosti ima poteškoća u provedbi, a jedan program i jedna aktivnost je s određenim zastojem spomenuta ranije.

U 2020. godini zbog pojave pandemije virusa i ograničenja u radu, kao i resursima nisu održani sastanci FRS. Na temelju dostavljenih informacija i praćenjem provedbe aktivnosti koordinatora oblasti može se zaključiti da su kapaciteti iz oblasti međunarodne pravne pomoći u svim institucijama slabi i nedovoljni za obim poslova koji se obavlja, te da je suradnja između nadležnih institucija sektora pravde u BiH, ali i partner institucija po ovom pitanju nezadovoljavajuća. Sukladno ranijim zaključcima MK preporučuje donošenje zaključka da se započete aktivnosti urgentno završe, a da se dostavi prijedlog za provedbu aktivnosti programa 3.1.7 i iste poduzmu radi ispunjenja programa. Prioritet donatorskog financiranja treba da bude uspostava održivog sustava pravne pomoći i razvoj međunarodne pravne pomoći u kontekstu EU integracija.

## 3.1. Međunarodna pravna pomoć i suradnja

Strateški programi o međunarodnoj pravnoj pomoći (MPP) i suradnji odnose se na:

1. izradu objedinjene analize o izazovima i potrebama u oblasti MPP,
2. unaprjeđenje postupanja sudova u BiH u predmetima MPP sa ciljem ujednačavanja i unaprjeđenja pružanja MPP u građanskim i kaznenim stvarima,
3. unaprjeđenje jedinstvenog načina evidentiranja za državljane BiH koji nisu rođeni u BiH, a osuđeni su u inozemstvu i u BiH,
4. jačanje kapaciteta entitetskih ministarstava i PP BD BiH u oblasti MPP-a, te organiziranje zajedničke obuke sa MP BiH i koordiniranje napora u ovoj oblasti,
5. dalje unaprjeđenje sustava informiranja, vođenja elektroničke pisarnice, prikupljanja i praćenja statistike u oblasti MPP-a od strane nadležnih tijela i
6. unaprjeđenje suradnje i razmjene informacija IDDEEA sa nadležnim institucijama u oblasti MPP.

### 3.1.1 Izrada objedinjene analize o izazovima i potrebama u oblasti MPP-a

Na radnom sastanku članova FRS i TT SRSP u BiH sa predstavnicima OCD-ova, održanog 22. i 23. 1. 2018. godine u Fojnici, zaključeno je da će MP BiH inicirati formiranje radne skupine za izradu objedinjene analize koja će identificirati probleme, dobre prakse, izazove, prepreke i dati preporuke za unaprjeđenje u oblasti MPP-a u kojoj će, osim MP BiH, sudjelovati i predstavnici VSTV-a, entitetskih ministarstava pravde i PP BD BiH. U prethodnom razdoblju nije došlo do provedbe inicijative u pogledu izrade objedinjene analize, što je dijelom posljedica slabih i nedostatnih kapaciteta i resursa za provedbu iste u MP BiH. Iz ovih razloga nastavljen je rad MPP jedinice na godišnjem analiziranju provedbe procesa MPP-a i izradi godišnjih planova na temelju nalaza analize. Tijekom 2019. godine prijedlozi MPP uvršteni su u Program rada MP BiH za 2020. godinu koji su koncizniji i precizniji u odnosu na prethodno razdoblje. Tijekom 2020. godine prijedlozi su dodatno precizirani i uvršteni su u prijedlog Programa rada MP BiH za 2021. godinu.

U sklopu projekta "EU4Justice" IPA 2017 sačinjen je Vodič za uzajamnu pravnu pomoć (MLA) u kaznenim stvarima. Isti navodi opće ključna načela koji podupiru koncept međunarodne pravne pomoći, zajedno s informativnim tablicama o međunarodnoj pravnoj pomoći s Republikom Srbijom i Republikom Hrvatskom s odgovarajućim prilozima. Vodič je proširen sa informativnim tablicama o međunarodnoj pravnoj pomoći s Kinom, Njemačkom i SAD-om. Kao dio aktivnosti unaprjeđenja oblasti MPP u prethodnom razdoblju su započete aktivnosti na pridruživanju EUROJUST-u.

### 3.1.2 Unaprjeđenje postupanja sudova u BiH u predmetima MPP-a sa ciljem ujednačavanja

U vezi sa hijerarhijom primjene pravnih propisa koji se primjenjuju u postupcima pružanja međunarodne pravne pomoći VM BiH je donijelo zaključak, kojim je, usvajajući Informaciju o provedbi Sporazuma između BiH i Republike Hrvatske o pravnoj pomoći u građanskim i kaznenim stvarima dalo preporuku pravosudnim tijelima u BiH da dosljedno primjenjuju Europsku konvenciju o uzajamnoj pomoći u kaznenim stvarima, Europsku konvenciji o transferu kaznenih postupaka, koji čine najvažniji izvor i temelju pružanja međunarodne pravne pomoći u kaznenim stvarima, zatim Zakon o međunarodnoj pravnoj pomoći u kaznenim stvarima i Sporazum između BiH i Republike Hrvatske o pravnoj pomoći u građanskim i kaznenim stvarima, kao propise donesene u parlamentarnoj proceduri, a protokole i druge propise niže pravne snage koristiti isključivo u svrhu olakšane provedbe gore navedenih propisa.

Institucije sektora pravde u BiH predložile su teme za godišnje programe obuke sudaca i drugih sudionika u MPP-u, sukladno prethodno utvrđenom analizom potreba za obukama, a iste su uvrštene u programe rada CEST-ova za 2019. i 2020. godinu. Tijekom 2019. godine održane su dvije obuke na temu „Međunarodna pravna suradnja u građanskim i kaznenim stvarima“. Kroz planove obuka CEST-ova osigurana je profesionalna nadogradnja sudaca i drugih sudionika u procesu o MPP-u, a o čijim efektima godišnje izvješćuje MP BiH. Na temelju Programa početne obuke i stručnog usavršavanja za 2020. godinu, CEST RS u suradnji sa CEST FBiH, a uz podršku Ženevskog centra za demokratsku kontrolu oružanih snaga - DCAF, organizirao je seminar iz kaznenopravne oblasti na temu: „Međunarodna pravna pomoć u kaznenim stvarima“ 14. 12. 2020. godine putem online platforme – Cisco Webex. Zbog pandemije virusa odložene su redovite obuke.

MP BiH definira i stalno unaprjeđuje rješenja za dostavljanje informacija sudovima i drugim sudionicima u BiH, u pogledu novih pravnih instrumenata u postupcima pružanja MPP-a. Novi propisi se redovito ažuriraju i objavljuju na internet stranici MP BiH.

### 3.1.3 Unaprjeđenje pružanja MPP-a u građanskim i kaznenim stvarima

Rješavanje pitanja priznavanja i izvršavanja stranih sudbenih presuda u kaznenim stvarima vrši se pojedinačno od slučaja do slučaja, zbog specifične prirode posla. Ranija ocjena praćenja predmetne oblasti je bila da postoji potreba poboljšanja suradnje između VSTV-a i MP BiH i predloženo je pokretanje inicijative prema VSTV-u za uspostavljanje suradnje u okviru koje bi se raspravljalo o priznavanju i izvršavanju stranih sudbenih presuda u kaznenim stvarima, sa ciljem ujednačavanja sudbene prakse. Programom rada MP BiH za 2020. i 2021. godinu predviđeno je zaključivanje bilateralnih i multilateralni ugovora sa državama u regiji, šire i sa EUROJUST-om.

U Program rada MP BiH za 2021. godinu planirana je izrada Zakona o MPP-u u građanskim stvarima, kao i izmjena u kaznenim stvarima. S obzirom na veliki politički rizik alternativa prijedloga zakona o MPP u građanskim stvarima je da se odredbe predviđene tim zakonom ugrade u postojeće zakone o parničnom postupku na svim razinama.

### 3.1.4 Unaprjeđenje jedinstvenog načina evidentiranja za državljane BiH koji nisu rođeni u BiH, a osuđeni su u inozemstvu i u BiH

Održani su sastanci predstavnika MP BiH i Ministarstva sigurnosti BiH, vezano za informacije oko provedbe obveze Ministarstva sigurnosti koje proizlaze iz Zakona o MPP u kaznenim stvarima, a odnose se na vođenje jedinstvenog registra podataka, odnosno kaznene evidencije za državljane BiH koji nisu rođeni u BiH, a osuđeni su u inozemstvu i u BiH. Ministarstvo sigurnosti je donijelo Pravilnik o evidentiranju kazni izrečenih presudama inozemnih sudova državljanima BiH, a koji nisu rođeni u BiH.[[101]](#footnote-101)

### 3.1.5 Jačanje kapaciteta entitetskih ministarstava i PP BD BiH u oblasti MPP-a, organiziranje zajedničke obuke sa MP BiH i koordiniranje napora u ovoj oblasti

U FMP-u je jedna osoba uposlena za rad na poslovima MPP-a, dok u MP-u RS-a jedna osoba je raspoređena na poslove MPP-a. U PP BD BiH poslovi MPP nisu posebno delegirani na zadužene osoba. U pogledu kapaciteta za provedbu poslova MPP-a FMP je u najnepovoljnijoj situaciji koje zahtijevaju poduzimanje dodatnih mjera na osiguranju resursa za rad.

U okvirnom planu Agencije za državnu službu BiH nije uvrštena obuka na temu „Međunarodna pravna pomoć“. U godišnjim planovima nadležnih agencija za državnu službu entiteta za 2020. godinu, također nije uvrštena ciljana obuka iz oblasti MPP-a. Programi CEST-ova za 2020. godinu imali su uvrštenu obuku koje su odložene z bog pandemije. Uz pomoć DCAF centra održana je online obuka 14. 5. 2020. godine.

Tijekom 2019. godine održani su pojedinačni sastanci između ministarstava pravde u BiH i PP BD BiH sa ciljem razmatranja i prevladavanja izazova u MPP-u, dok zbog ograničenja uzrokovanih pandemijom virusa u 2020. godini nije došlo do sastanaka.

### 3.1.6 Daljnje unaprjeđenje sustava informiranja, vođenja elektroničke pisarnice, prikupljanja i praćenja statistike u oblasti MPP-a od strane nadležnih tijela

U informacionom sustavu pravosudnih institucija (CMS sustavu) postoji oznaka za predmete MPP-a, te je moguće generirati statističke podatke o broju predmeta ove vrste. Ovi podaci su zadovoljavajući u smislu potreba pravosudnih institucija u BiH.

U drugoj generaciji aplikacije za upravljanje predmetima i dokumentima (DMS) MP BiH, moguće je generirati određene podatke i informacije, ali je sustav potrebno dodatno unaprijediti kako bi se poboljšao kvalitet podataka i njihova točnost za što je sačinjena lista preporuka.

### 3.1.7 Unaprjeđenje suradnje i razmjene informacija IDDEEA sa nadležnim institucijama u oblasti MPP

Tijekom 2019. i 2020. godine nije bilo napretka u pogledu uspostavljanja i unaprjeđenja suradnje MP BiH sa predstavnicima IDDEEA radi pronalaženja načina razmjene podataka za uporabu u inozemstvu. Predloženi način suradnje nisu prihvatili u IDDEE-i, tako da svako tijelo koje je izvorno nositelj podataka daje podatke o kojima vodi evidencije.

## 3.2. Besplatna pravna pomoć u BiH

Strateški programi o besplatnoj pravnoj pomoći (BPP) u BiH odnose se na:

1. provedbu procjene o potrebi usvajanja Zakona o BPP u postupcima pred institucijama BiH,
2. uspostavljanje pravnog i institucionalnog okvira za pružanje BPP u BiH.

### 3.2.1 Provedba procjene o potrebi usvajanja Zakona o BPP u postupcima pred institucijama BiH

Zakon o BPP pred institucijama BiH je usvojen i objavljen u „Službenom glasniku BiH“, broj 83/16. Uspostavljanje Ureda za BPP zahtijevalo je izmjenu Pravilnika o unutarnjem organiziranju MP BiH (Pravilnik) i popunjavanje kadrovima. MP BiH je uputilo Prijedlog pravilnika VM BiH na davanje suglasnosti. VM BiH je na 139. sjednici, održanoj 16. 4. 2018. godine, dalo suglasnost na prijedlog Pravilnika o izmjenama i dopunama Pravilnika o unutarnjem organiziranju MP BiH, kojim se formira Ured za BPP. Do uspostavljanja i stavljanja u funkciju Ureda za BPP, ministar pravde BiH je privremeno ovlastio pet državnih službenika MP BiH da obavljaju poslove BPP-a. Ured za BPP je započeo sa radom početkom 2019. godine, kada je uposleno jedno, a u 2020. godini drugo od tri predviđene osoba na obavljanju predmetnih poslova. Na poziciju šefa ureda imenovan je vršitelj dužnosti. Ured je dijelom primio podršku donatora za osposobljavanje, dok daljnje osposobljavanje slijedi iz sredstava IPA 2018.

### 3.2.2 Uspostavljanje pravnog i institucionalnog okvira za pružanje BPP u BiH

Pravni okvir za pružanje BPP pred institucijama BiH je ranije usvojen, dok je uspostavljanje institucionalnog okvira došlo tijekom 2018. godine.

Tijekom 2019. godine pripremljen je Pravilnik o načinu prijave, vođenju i ažuriranju liste pružatelja besplatne pravne pomoći koji je i objavljen u službenom glasniku u ožujku 2019. godine.[[102]](#footnote-102) Također, izrađena je Odluka o tarifi i naknadi troškova kaznenog postupka prema Zakonu o pružanju BPP koja je usvojena na 166. sjednici VM BiH, održanoj 12. 2. 2019. godine, na prijedlog ministra pravde BiH, i objavljena u službenom glasniku.[[103]](#footnote-103)

U RS-u BPP je uređen Zakonom o BPP-u koji je donesen 2008. godine.[[104]](#footnote-104) Poslove pružanja BPP-a vrši Centar za besplatnu pravnu pomoć i njegovi područni uredi od 2009. godine. Zakon o BPP-u je dopunjavan 2013. i 2014. godine. Vlada RS utvrdila je, na 72. sjednici od 22. 5.2020. godine, u Banjaluci, Prijedlog zakona o ostvarivanju prava na besplatnu pravnu pomoć u Republici Srpskoj, a Narodna skupština na 10. redovitoj sjednici od 2. 7. 2020. godine i usvojila[[105]](#footnote-105).

FMP je svojim Programom rada za 2018. godinu predvidjelo rad na Zakonu o principima BPP pomoći u FBiH. Nakon provedenih konzultacija ocijenjeno je kako je materija dovoljno pravno uređena donošenjem propisa na kantonalnim razinama i da u ovom trenutku nema potrebe za normiranje na razini FBiH. Zaključak Vlade FBiH broj: 211/2019 sa 174. sjednice od 13. 3. 2019. godine je to i potvrdio, nakon čega je upućena inicijativa MK da se iz daljnjeg praćenja strateškog programa 3.2.2 „Uspostavljanje pravnog i institucionalnog okvira za pružanje BPP u BiH“, izuzme FMP kao nosilac aktivnosti.

U BD-u BiH pružanje BPP je uređeno donošenjem Zakona o Uredu za pravnu pomoć.[[106]](#footnote-106)

Zakon o pružanju BPP-a Tuzlanskog kantona usvojen je u studenom 2008. godine,[[107]](#footnote-107) a Zavod za pružanje BPP-u funkcionira od 2009. godine.

Zakon o pružanju BPP-a u Bosansko-podrinjskom kantonu je donesen 2013. godine.[[108]](#footnote-108) BPP pruža Kantonalni zavod za BPP koji je uspostavljen zakonom, a otpočeo je sa radom 2014. godine.

U Kantonu 10, Zakon o BPP-u je donesen u 2016. godini.[[109]](#footnote-109) Tijekom 2018. godine vođen je postupak popunjavanja radnog mjesta rukovodećeg državnog službenika – direktora Zavoda za pružanje besplatne pravne pomoći koji nije u funkciji.

Zakon o BPP-u Posavskog kantona je donesen 2010. godine.[[110]](#footnote-110) BPP pruža Kantonalni zavod za pružanje BPP, koji je tijekom 2017. godine otvorio i područni ured. Zakon o BPP-u je pretrpio dvije izmjene u 2012. i 2013. godini, a tijekom 2018. godine je rađeno i na trećim izmjenama kojim se dodatno proširuje broj korisnika sa pravom na BPP.

U Kantonu Sarajevo uspostavljen je pravni i institucionalni okvir za pružanje besplatne pravne pomoći. Zakon o pružanju besplatne pravne pomoći donesen je 2012. godine.[[111]](#footnote-111) Od 2013. godine u punom kapacitetu djeluje Kantonalni zavod za pružanje besplatne pravne pomoći, čime je Kanton Sarajevo omogućio svojim građanima pravično suđenje i jednak pristup pravdi pred sudom i drugim tijelima sukladno načelima Europske povelje o zaštiti ljudskih prava i temeljnih sloboda. Usporedo ljudski i materijalni resursi za njegov rad se kontinuirano profesionalno nadograđuju.

U Zeničko-dobojskom kantonu Zakon o pružanju besplatne pravne pomoći donesen je 2014. godine.[[112]](#footnote-112) Kantonalni zavod za pravnu pomoć u Zenici počeo je sa radom 7. 11. 2015. godine.

Oblast BPP-a u Zapadno-hercegovačkom kantonu uređena je donošenjem Zakona o Kantonalnom zavodu za pružanje BPP 2008. godine.[[113]](#footnote-113) Zakon je mijenjan u 2009., 2013. i 2017. godini. Donošenjem zakona osnovan je zavod koji pruža BPP.

Zakon o pružanju BPP-a u Hercegovačko-neretvanskom kantonu donesen je 2013. godine.[[114]](#footnote-114) Zavod za pružanje BPP-a je otvoren krajem 2014. godine. Vlada HNK još nije završila natječaj za imenovanje direktora Zavoda za pružanje besplatne pravne pomoći u HNK, koji je započet prije nekoliko godina putem Agencije za državnu službu FBiH zbog čega nije u funkciji.

Zakon o BPP-u u Unsko-sanskom kantonu donesen je 2012. godine.[[115]](#footnote-115) Zavod za BPP u USK djeluje od 2013. godine. Besplatnu pravnu pomoć je pružio za osam tisuća građana.

Pružanje BPP-a pravno i institucionalno još nije uređeno na području Srednjobosanskog kantona.

Obuke za osobe uposlene na poslovima BPP-a nisu sustavno organizirane ili se organiziraju povremeno.

Također, u ovoj podoblasti i dalje postoji problem neujednačenosti normativno-pravnog okvira i postupanja u predmetima na razini cijele države, a poslove BPP-a vrši i nevladin sektor, preko pravnih klinika i organizacija civilnog društva.

Pružanje besplatne pravne pomoći vrši se i uz pomoć organizacija civilnog društva koje svoje aktivnosti provode sukladno svojim statutom, a financiraju se uglavnom od donacija. Jedan od najznačajnijih pružatelja besplatne pravne pomoći je udruga „Vaša prava“ koja djeluje na gotovo cijelom teritoriju BiH, ali postoje i drugi pružatelji koji su često specijalizirani za određene oblasti i grupacije ljudi (ranjive skupine).

## 3.3. Pristup pravdi

Strateški programi pristup pravdi odnose se na:

1. osiguranje postupanja prilagođenih ranjivim i marginaliziranim skupinama u svim postupcima,
2. unaprjeđenje podrške svjedocima u pravosudnim institucijama u BiH.

### 3.3.1 Osiguranje postupanja prilagođenih ranjivim i marginaliziranim skupinama u svim postupcima

U okviru projekta „Unaprjeđenje efikasnosti sudova i odgovornosti sudaca i tužitelja“,[[116]](#footnote-116) financiranog od strane Švedske, dogovorena je suradnja VSTV-a sa pravosudnom zajednicom po pitanjima osposobljavanja za postupanja sa ranjivim i marginaliziranim skupinama. U okrilju projekta izrađen je ilustrirani vodič kroz kazneni postupak za djecu žrtve/svjedoke kaznenih djela i njihove roditelje/staratelje. Izrađena je i analiza stupnja primjene odredbi Zakona o zaštiti i postupanju sa djecom i malodobnicima u kaznenom postupku u sudovima u BiH, na temelju koje su izdate i preporuke sudovima za unaprjeđenje rada. Započela je treća faza projekta „Unaprjeđenje efikasnosti sudova i odgovornosti sudaca i tužitelja“ koja završava u listopadu 2023. godine, a nastavit će pružati podršku ranjivim i marginaliziranim grupama. U rujnu je u suradnji sa UNICEF-om, započet proces izrade standarda za opremanje prostorija za saslušanje djece u kontaktu sa zakonom.

Kako bi se utvrdile oblasti u kojima VSTV može da djeluje, a sa ciljem unaprjeđenja položaja ranjivih skupina u kontaktu sa pravosuđem, te s obzirom na to da su nevladin sektor i nadležna državna tijela/agencije identificirani kao značajni akteri u ovoj oblasti, VSTV je pozvao na suradnju relevantne organizacije civilnog društva i nadležna državna tijela/agencije.

U pogledu aktivnosti unaprjeđenja rodne ravnopravnosti u pravosuđu, Projekat Jačanja efikasnosti pravosuđa koji provodi VSTV je nastavio suradnju sa Agencijom za ravnopravnost polova BiH, prvenstveno vezano za unaprjeđenje načina prikupljanja podataka o rodno zasnovanom nasilju i nasilju u porodici, te ekspertnim grupama za uspostavljanje multisektorske suradnje u oblasti rodno zasnovanog nasilja.

Pored toga, pripremljena je publikacija, namijenjena sucima, a na temu predrasuda i stereotipa, te načina na koji isti mogu uticati na odluke u sudbenim postupcima, čija distribucija sudovima je izvršena u srpnju 2019. godine. Također, izvršene su pripremne aktivnosti sa ciljem izrade Strategije za unaprjeđenje rodne ravnopravnosti u pravosuđu BiH.

Pripremljena je i analiza primjene Smjernica za prevenciju seksualnog i rodno zasnovanog uznemiravanja u pravosudnim institucijama u BiH za 2018. godinu i održana početna obuka za novoimenovane savjetnike za prevenciju seksualnog i rodno zasnovanog uznemiravanja u pravosudnim institucijama u BiH.

Projekat je pružio podršku u obilježavanju Međunarodne kampanje „16 dana aktivizma protiv rodno zasnovanog nasilja“ od 25. 11. do 10. 12. 2020. godine organiziranjem okruglog stola na temu postupanja u predmetima rodno zasnovanog nasilja, te napredne obuke za savjetnike za prevenciju seksualnog i rodno zasnovanog uznemiravanja, imenovane od strane pravosudnih institucija u BiH.

29. 10. 2020. godine VSTV je usvojio Strategiju za unaprjeđenje rodne ravnopravnosti u pravosuđu u BiH na temelju koje će sve pravosudne institucije izraditi vlastite akcijske planove.

U pogledu aktivnosti unaprjeđenja položaja ranjivih skupina, pripremljena je Analiza predmeta diskriminacije na sudovima u BiH, te je ista usvojena od strane VSTV-a. Pored toga, u tijeku je i priprema nekoliko analiza koje se odnose na postupke po kaznenim djelima iz mržnje, te malodobničkog pravosuđa.

Krajem 2019. godine izrađena su izvješća o arhitektonskoj i urbanističkoj pristupačnosti objekata pravosudnih institucija licima sa invaliditetom. Tijekom 2019. i 2020. godine obilježavani su međunarodni dani značajni za ranjive skupine (20. studeni - Međunarodni dan djeteta i 3. prosinac - Međunarodni dan osoba s invaliditetom) i izrađena ilustrirana publikacija, namijenjena djeci žrtvama/svjedocima kaznenih djela, sa ciljem njihovog upoznavanja sa tijekom kaznenog postupka, njihovim pravima i obvezama, te ulogama svih sudionika u postupku.

Projekat „Pravda za dijete“[[117]](#footnote-117) kojeg provodi UNICEF pruža podršku zaštiti i pružanju što kvalitetnijih usluga za svu djecu u BiH koja na bilo koji način dolaze u kontakt sa pravosudnim sustavom, bilo kao prestupnici, zaštićeni svjedoci, žrtve nasilja ili na bilo koji način imaju potrebu za institucionalnom podrškom kroz sigurnosni sektor (policiju i pravosuđe) i sektor socijalne zaštite. Projekat je financiran od strane Vlade Švicarske i Švedske agencije za međunarodni razvoj (SIDA). U veljači 2020. godine, Regionalni ured UNICEF-a za Europu i Srednju Aziju (ECARO) u suradnji sa Uredom UNICEF-a za BiH i Ministarstvom pravde BiH, bili su domaćini trodnevne regionalne konferencije u Sarajevu na temu „Pristup djece pravdi“ u kojoj je sudjelovalo više od 150 sudionika.

### 3.3.2 Unaprjeđenje podrške svjedocima u pravosudnim institucijama u BiH

U većini tužiteljstava pravilnici usklađeni sa potrebom za osiguranjem podrške svjedocima, odnosno predviđene su pozicije diplomiranih psihologa/socijalnih radnika koji bi radili na podršci svjedocima. Veći dio pozicija je popunjen, a dio se financira iz donatorskih sredstava.

Na pozicijama stručnih suradnika za podršku svjedocima i savjetnika na razini okružnih/kantonalnih sudova i tužiteljstava u BiH, kao i osnovnih sudova radi 24 stručnjaka, od kojih su 22 diplomirani psiholozi. Također, Odjeljenje za podršku svjedocima Suda BiH upošljava pet psihologa, a u Tužiteljstvu BiH su uposlena dva psihologa.

U okviru aktivnosti projekta “Jačanje institucionalnih kapaciteta za unaprjeđenje psihosocijalne podrške djeci i malodobnicima u kaznenom postupku,”[[118]](#footnote-118) tijekom razdoblja od 18 mjeseci specijalističku obuku za rad sa djecom i malodobnicima u kaznenom postupku su prošla 23 psihologa i jedan specijalni pedagog uposleni u pravosuđu u BiH, Policiji BD BiH i pojedinim centrima za socijalni rad u BiH, kao i specijalne vrste obuke za rad sa djecom, kao što je obuka kroz spomenuti projekt. Kroz specijalističku edukaciju, stručni savjetnici/suradnici stekli su posebna znanja za primjenu različitih područja rada sa djecom, koja mogu biti od višestruke koristi pravnom sustavu. U okviru gore navedenog i projekta OSCE-a organizirali su se brojni sastanci i različite obuke osoba koje pružaju podršku svjedocima.

UNPD u okviru projekta "Uvođenje usluga podrške žrtvama/svjedocima" za područje SBK i USK, a koji je od 2008. aktivan, pruža podršku uvođenju i osposobljavanju sa usluge podrške. U sklopu cjelodržavnog programa pomoći EU IPA 2019. planirana je podrška pravosuđu BiH u iznosu od četiri miliona eura za podršku svjedocima u kontekstu podrške provedbi strategije za rješavanje predmeta ratnih zločina. Podrška se pruža i u okviru regionalne, višekorisničke, IPA projekta "Podrška zaštiti svjedoka" koji je aktivan od 2016. godine, a završava 2020. godine u iznosu od 5 miliona eura.

U program rada CEST-ova uvrštene obuke koje se izravno ili neizravno odnose na zaštitu svjedoka i namijenjene su osoblju koje se bavi ovim pitanjima u sudovima i tužiteljstvima: sigurnost pravosuđa u BiH, kulturološka svijest, psihologija malodobnika i kaznena djela počinjena na štetu djece.

U Osnovnom sudu BD BiH formirano je Odjeljenje za podršku svjedocima i aktivnosti obuke uposlenih se kontinuirano provode.

Ministarstvo pravosuđa i uprave Posavskog kantona je mišljenja da, s obzirom na veličinu Kantonalnog suda u Odžaku, na kojeg se ova problematika primarno i odnosi, te broj predmeta, nije racionalno formirati posebno odjeljenje za podršku svjedocima. Smatraju da bi se taj dio posla mogao povjeriti centrima za socijalni rad ili sličnim institucijama. Kao posljednja opcija, ako bi se ipak odlučilo za novu sistematizaciju i vršilo upošljavanje osoba za podršku svjedocima, ta pozicija bi se odnosila na sve pravosudnog institucije u Posavskom kantonu.

U Zeničko-dobojskom kantonu, zbog malog broja predmeta sa Kantonalnim sudom u Zenici potpisan je Memorandum do 2021. godine, kojim je regulirano da će stručni savjetnik Odjeljenja za podršku Kantonalnog suda u Zenici pružati stručnu pomoć ugroženim svjedocima i malodobnicima u kaznenim postupcima koji se vode pred Općinskim sudom u Zenici.

U Srednjobosanskom kantonu uspostavljeno je Odjeljenje za podršku svjedocima - radno mjesto stručni suradnik - psiholog, unutar Kantonalnog suda Novi Travnik i Kantonalnog tužiteljstva Travnik.

U Unsko-sanskom kantonu je osigurana kontinuirana obuka uposlenih u Odjeljenju za pomoć i podršku svjedocima u razdoblju izvješćivanja, koji je uspostavljen u Kantonalnom sudu u Bihaću 2013. godine.

# 4. STRATEŠKA OBLAST 4 – PODRŠKA GOSPODARSKOM RASTU

U strateškoj oblasti 4 Podrška gospodarskom rastu u BiH, na temelju prikupljenih informacija, ocjenjuje se da se aktivnosti provode uz manje zastoje. Od ukupno šest programa i 13 aktivnosti, dva su programa i četiri aktivnosti koje su ispunjene, a dva su programa i pet aktivnosti koji se djelomično ispunjavaju, dok su dva programa i četiri aktivnosti kojih se provedba odlaže zbog veze s drugim aktivnostima.

S obzirom na značaj programskih aktivnosti po ostvarenje prioriteta vlasti iz oblasti gospodarskog razvoja, potrebno je urgentno završavanje započetih aktivnosti, posebno normativnog karaktera što se preporučuje MK-a na usvajanje zaključaka. Programi ove strateške oblasti podržani su od donatora i ne zahtijevaju prioritetizaciju za financiranje dodatnih sredstava.

## 4.1. Zemljišna administracija u Federaciji BiH

Strateški programi zemljišna administracija u Federaciji BiH odnose se na:

1. kompletiranje pravnog okvira zemljišne administracije u Federaciji BiH i
2. izradu i provedbu programa kontinuirane obuke za uposlene u tijelima zemljišne administracije.

### 4.1.1 Kompletiranje pravnog okvira zemljišne administracije u Federaciji BiH

Trenutačno su dva aktivna projekta u oblasti zemljišne administracije u BiH: projekat financiran od Svjetske banke „Registriranje nekretnina“[[119]](#footnote-119) i projekat financiran od švedske vlade „Izgradnja kapaciteta za poboljšanje zemljišne administracije i procedura u BiH (CILAP)“.[[120]](#footnote-120) Projekat Registriranje nekretnina započeo je sa svojim aktivnostima 2012. godine, a završava 2020. godine.

Vlasti u BiH su zatražile produžetak projekta i za to zatražili dodatni zajam. Nakon uspješno provedenih domaćih procedura u 2020. godini i odobravanja provedbe projekta, te ratificiranja sporazuma o zajmu (dodatno financiranje za Projekat registriranje nekretnina) između Bosne i Hercegovine i Međunarodne banke za obnovu i razvoj – IBRD u iznosu od 20 miliona eura, Svjetska banka je od 17. 12. 2020. godine proglasila učinkovitost dodatnog financiranja za Projekat registriranja nekretnina koji će trajati do srpnja 2022. godine.

Projekat CILAP je započeo 2016. godine, a završava 2019. godine. Uz pomoć projekta Registriranja nekretnina izrađene su analize iz oblasti zemljišne administracije koje su vodile do pripreme zakonskih inicijativa iz predmetne oblasti, a u okviru projekta CILAP fokus je na izgradnji kapaciteta.

Sukladno Programom rada FMP-a za 2018. godinu vođene su aktivnosti izmjena i dopuna Zakona o stvarnim pravima FBiH i Zakona o katastru nekretnina u Federaciji BiH. Zakon o stvarnim pravima FBiH bio je predmetom i više inicijativa Parlamenta FBiH. Podzakonski akti koji proizlaze iz Zakona o stvarnim pravima ranije su doneseni. Priprema potrebnih podzakonskih akata Zakona o katastru nekretnina bit će urađeni sukcesivno po njegovu donošenju.

Tijekom 2019. godine zbog procesa uspostave vlasti, kao političkog rizika na donošenju i kompletiranju pravnog okvira zemljišne administracije, nije bilo normativnih aktivnosti predviđenih programom. U 2019. godini došlo je do izmjene i dopune Zakona o stvarnim pravima FBiH[[121]](#footnote-121) po odluci Ustavnog suda broj: U-22/16 od 6. 3. 2019. godine, radi usklađivanja sa Zakonom o notarima FBiH.

Tijekom 2020. godine vlada FBiH je odbila prijedloge inicijativa Parlamenta FBiH, ali je na 236. sjednici od 17. 9. 2020. godine utvrdila prijedlog Zakona o stvarnim pravima i Zakon o zemljišnim knjigama radi usklađivanja sa presudama Ustavnog suda FBiH i uputila ih u parlamentarnu proceduru.

### 4.1.2 Izrada i provedba programa kontinuirane obuke za uposlene u tijelima zemljišne administracije

Inicijalna obuka za uposlene u zemljišno-knjižnim uredima općinskih sudova u FBiH provedena je u okviru spomenutih projekata. U tijeku je provedba programa obuke razvijenih u okviru aktivnosti projekata, te se vrši stručno usavršavanje sukladno potrebama i rezultatima rada zemljišno-knjižnih ureda. Na temelju izvješća o napretku projekta Svjetske banke do 30. 9. 2019. godine obuka je obavljena za 8.320 osoba, a zaključno za 1. 10. 2020. godine taj broj je iznosio 8.954 osoba. Sa CILAP projektom je rađeno na razvoju programa upravljanja ljudskim potencijalima, a time i na razvoju programa obuke.

## 4.2. Gospodarsko sudovanje u BiH

Strateški programi gospodarsko sudovanje u BiH odnose se na:

1. analiziranje i provedbu sustava registriranja poslovnih subjekata u BiH,
2. uspostavljanje i unaprjeđenje elektroničke razmjene podataka za registriranje poslovnih subjekata,
3. izmjene Zakona o gospodarskim društvima, uspostavljanje portala na kojem će se moći izvršiti uvid u sve javne podatke gospodarskih registara i
4. izmjene Zakona o stečajnom i likvidacijskom postupku.

### 4.2.1 Analiziranje i provedba sustava registriranja poslovnih subjekata u BiH

U RS-u je izvršena obimna reforma registriranja poslovnih subjekata 2013. godine, kroz uvođenje jednošalterskog sustava registriranja i jedinstvenog informacionog sustava. Vlada RS-a je 26. 5. 2016. godine usvojila projektni zadatak za registriranje poslovnih subjekata u RS-u elektroničkim putem (on-line), koji se financira iz sredstava Ambasade Ujedinjenog Kraljevstva Velike Britanije i Sjeverne Irske, a implementacija je u nadležnosti Svjetske banke/IFC[[122]](#footnote-122). VSTV je, u okviru navedenog projekta, izradio analizu efekata uspostavljanja okružnih gospodarskih sudova u RS-u, prema kojoj su isti opravdali svoje postojanje. U Okružnom gospodarskom sudu u Banja Luci, kao sudu sa najvećim brojem predmeta, povećan je broj uposlenih, kako bi se povećala efikasnost i dobio kvalitetniji rad suda.

Nacrt zakona o izmjenama i dopunama Zakona o registriranju poslovnih subjekata FBiH je prihvaćen od strane Zastupničkog doma FBiH na 30. izvanrednoj sjednici, održanoj 20. 6. 2018. godine, ali je dodatno tijekom 2019. godine dopunjen sa više amandmana i upućen Domu naroda. Dom naroda Parlamenta FBiH je 19. 12. 2019. godine usvojio Nacrt zakona o izmjenama i dopunama Zakona o registriranju poslovnih subjekata u FBiH. Ovim zakonskim rješenjem predviđa se uspostavljanje jednošalterskog sustava registriranja poslovnih subjekata u FBiH, a po načelu elektroničkog povezivanja registracijskog suda sa drugim relevantnim subjektima u postupku registriranja poslovnih subjekata. Na ovaj način se skraćuje i pojednostavljuje postupak registriranja. Registriranje poslovnih subjekata i dalje bi bilo u sudu, odnosno u nadležnom registracijskom odjeljenju, ali se omogućava prijem elektroničkog prijedloga za registriranje i elektroničko prikupljanje neophodnih podataka. Na 236. sjednici vlade FBiH od 17. 9. 2020. godine utvrđen je prijedlog Zakona o registriranju poslovnih subjekata FBiH radi usklađivanja presudom Ustavnog suda FBiH i upućen je u parlamentarnu proceduru. Na 238. sjednici vlade FBiH od 1. 10. 2020. godine utvrđen je prijedlog Zakona o izmjenama i dopunama Zakona o registriranju poslovnih subjekata i uputila ga u parlamentarnu proceduru usvajanja. S ciljem otklanjanja postojećih barijera u otpočinjanju rada poslovnih subjekata, Vlada Federacije BiH je identificirala temeljne ciljeve u ovoj oblasti, a oni se odnose na pojednostavljenje i pojeftinjenje procedure registriranja poslovnih subjekata, a kroz uspostavu jedinstvenog informacionog sustava njihovog elektroničkog registriranja, takozvanog JIB.

U proteklom razdoblju, kao set propisa registriranja poslovnih subjekata, pripremljen je i nacrt Zakona o gospodarskim društvima, koji je potvrđen od Zastupničkog doma i nalazi se u proceduri usvajanja u Domu naroda FBiH.

U RS-u je u tijeku postupak digitalizacije registra poslovnih subjekata, čiju količinu trebaju potvrditi Okružni privredni sudovi. U Banjaluci je 16. 10. 2020. godine održan sastanak Implementacijskog tima Vlade Republike Srpske za realizaciju projekta e-registriranja poslovnih subjekata u Republici Srpskoj /onlajn reg/, a cilj projekta je pružanje brže, jeftinije i transparentnije usluge privrednicima i građanima.

Registri gospodarskih subjekata i poduzetnika su unaprijeđeni dodatnim funkcionalnostima, prije svega u domenu podrške onlajn registriranju i automatizaciji tijeka zahtjeva koji se odmah prosljeđuje u registracijsko tijelo, bez zadržavanja u APIF-u, što dodatno skraćuje proces registriranja, a što je bitno za rangiranje na Doing Business listi Svjetske banke. Zatim, izvršeno je Unificiranje sustava taksi i pojednostavljenje procesa registriranja na razini čitave RS, u svim općinama i gradovima, uz promjene regulative od nadležnih tijela, Ministarstva financija i Službenog glasnika.

U BD-u BiH provodile su se projektne aktivnosti „Uspostavljanje jednošalterskog sustava registriranja poslovnih subjekata“, iz gore spomenutog projekta, a u okviru kojeg je predviđen rad na izmjenama Zakona o registriranju poslovnih subjekata. Za izmjene propisa formirana je radna skupina koja je pripremila nacrt propisa i uputila ga u postupak usvajanja. Zakon o registriranju poslovnih subjekata u BD BiH je usvojen i objavljen u Službenom glasniku BD BiH broj 11/20. Primjena zakona počinje od 1. 1. 2021. godine. Izrada podzakonskih akata u tijeku.

### 4.2.2 Uspostavljanje i unaprjeđenje elektroničke razmjene podataka za registriranje poslovnih subjekata

Preduvjet za odvijanje aktivnosti iz ovog strateškog programa podrazumijeva izmjene pravne regulative iz nadležnosti drugog ministarstva (Zakon o elektroničkom potpisu). VSTV za sada nema ovlaštenja za uvezivanje sa drugim registrima. Notarima je omogućen uvid u predmete koji su im dodijeljeni.

U BiH pristup registru je omogućen putem [www.bizreg.pravosudje.ba](http://www.bizreg.pravosudje.ba). Notari mogu elektronički pristupiti podacima sudskog registra, a koji je neslužben, ali ažuran.

Člankom 7. izmijenjenog Zakona o registriranju poslovnih subjekata FBiH, predviđeno je uvođenje web stranice sudskog registra, koja je dio sustava registra, putem koje je omogućeno pretraživanje i uvid u javne podatke iz glavne knjige, kao i javno objavljene podatke o sadržaju provedenih upisa u registar, odnosno javno objavljene odluke za koje je zakonom ili odlukama registarskog suda određeno da će se objaviti na način na koji se objavljuju upisi u sudski registar. Web stranici registra pristupa se preko interneta, a pretraživanje podataka provodi se putem izbornika. Podaci iz javnih objava objavljeni na web stranici registra moraju godinu dana ostati dostupni za pretraživanje. Uvid u javne podatke glavne knjige kao i javno objavljene podatke putem web stranice sudskog registra je besplatan. Podršku izradi i provedbi izmijenjenoga zakona pruža projekat unaprjeđenja poslovnog okruženja u BiH.

### 4.2.3 Uspostavljanje portala na kojem će se moći izvršiti uvid u sve javne podatke gospodarskih registara

Uspostavljen je web portal [www.bizreg.pravosudje.ba](http://www.bizreg.pravosudje.ba) na kome se nalaze podaci iz gospodarskih registara FBiH i BD BiH. Projekat Registriranja nekretnina provodi aktivnosti na unaprjeđenju registriranja gospodarskih društava automatizacijom procesa, pri čemu je planirano da registar bude uspostavljen na oformljenoj platformi. Uspostavom jednošalterskog sustava registriranja kojem podršku pruža projekat unaprjeđenja poslovnog okruženja omogućit će se uspostava jednog internet mjesta za uvid u javne podatke gospodarskih registara.

### 4.2.4 Izmjene Zakona o stečajnom i likvidacijskom postupku

U FBiH, FMP je za Prednacrt zakona o stečajnom postupku pribavilo potrebna mišljenja od Ureda za zakonodavstvo i Federalnog ministarstva financija, nakon čega je Nacrt zakona upućen u postupak usvajanja. Vlada FBiH je na 139. sjednici, održanoj 26. 4. 2018. godine, usvojila Prijedlog zakona o izmjenama i dopunama Zakona o stečajnom postupku.

Parlament FBiH je razmatrao i usvojio predmetni zakon po hitnom postupku na 29. izvanrednoj sjednici Zastupničkog doma, održanoj 22. 5. 2018. godine, a u Domu naroda na 19. izvanrednoj sjednici, održanoj 6. 6. 2018. godine.[[123]](#footnote-123) Vlada FBiH je ponovno razmatrala i na svojoj 154. sjednici od 30. 8. 2019. godine utvrdila Prijedlog zakona o izmjenama i dopunama Zakona o stečajnom postupku, koji je upućen Parlamentu FBiH u dalju proceduru.

Također, za Nacrt zakona o likvidacijskom postupku pribavljena su mišljenja Ureda za zakonodavstvo i Federalnog ministarstva financija, kojeg je Vlada FBiH na 154. sjednici, održanoj 30. 8. 2018. godine, utvrdila i uputila u postupak usvajanja.

U RS-u je 2016. godine usvojen novelirani Zakon o stečaju[[124]](#footnote-124). Njime je propisan postupak restrukturiranja i stečajni postupak. Novim institutom restrukturiranja podstiče se reorganizacija gospodarskih društva prije otvaranja stečajnog postupka, kako bi se spriječila insolventnost i nastavilo poslovanje gospodarskih društava.

Tijekom 2019. godine pripremljen je i usvojen novelirani Zakon o likvidacijskom postupku.[[125]](#footnote-125) Ovim zakonom uveden je institut skraćenog likvidacijskog postupka.

MP RS-a provelo je u 2017. i 2018. godini po tri obuke za stečajne upravnike na temu postupka restrukturiranja i stečajnog postupka. Plan obuka sačinjen je i za 2019. godinu sa tri obuke koje su provedene, dok Plan za 2020. godinu nije objavljen.

PP BD BiH је formirala Radne skupine za izradu zakona o stečaju, prinudnom poravnanju i likvidaciji, sa zaključkom da se predmetni zakoni usklade s entitetskim propisima.

# 5. STRATEŠKA OBLAST 5 – DOBRO RUKOVOĐEN I ODGOVORAN SEKTOR

U strateškoj oblasti 5 Koordiniran, dobro rukovođen i odgovoran sektor, na temelju prikupljenih informacija, ocjenjuje se da se aktivnosti većim dijelom provode uz manje zastoja ili određene zastoje na koje se nema utjecaja. Pojedini programi čije aktivnosti se ne provode su odložene zbog ograničenja nametnutih pojavom pandemije i zbog nedostatnih tehničkih i ljudskih resursa za provedbu.

Od ukupno devet programa i 27 aktivnosti za 2020. godinu, dva programa i četiri aktivnosti je u tijeku (ispunjeno ili se provodi bez zastoja), pet programa i deset aktivnosti je djelomično ispunjeno, dva programa i 11 aktivnosti je odloženo, dok dvije aktivnosti imaju zastoje u provedbi. Aktivnosti se odnose na potrebu izrade pregleda statističkih pokazatelja i pokretanja dijaloga u sektoru pravde o koordinaciji donatora. Aktivnosti koje su odložene potrebno je provesti što prije moguće stvaranjem pretpostavki za ostvarenje, a odnose se na dijalog o funkcionalnosti sektora, stavljanja u funkciju Foruma zajedničkih politika i izrade Smjernica o politikama u sektoru.

Potrebno je napomenuti da na kvalitet cjelokupnog Izvješća tijekom cijelog razdoblja praćenja provedbe je značajno utjecao nedostatak preciznih, potkrijepljenih i potvrđenih informacija i podataka nadležnih institucija koji bi bili sukladni Poslovniku MK-a i Smjernicama za praćenje provedbe SRSP u BiH. Pored navedenog, sastanci FRS-ova nisu održani radi nedostatka kvoruma, što je u suprotnosti sa Poslovnikom MK-a, a u razdoblju izvješćivanja je bilo i ograničenje zbog izvanredne situacije izazvane pojavom pandemije i ograničenja fizičkih sastajanja i tehničkih mogućnosti za sastajanje preko IT tehnologija. MK se preporučuje da opredjeljenje kod narednih reformi bude investicija u izgradnju kapaciteta institucija odnosno osposobljavanja za procese upravljanja i provedbe reforme, te da se naučene lekcije ovog ciklusa planiranja u naredni ciklus, posebno koje se odnose na okvir za upravljanje rezultatima.

## 5.1. Koordinacija i EU integracije

Strateški programi koordinacija i EU integracije odnose se na:

1. unaprjeđenje koordiniranja i suradnje u sektoru pravde u BiH,
2. razvijanje ujednačenog okvira za sustav planiranja, koordiniranja i komunikacije,
3. jačanje kapaciteta tijela nadležnog za praćenje i ocjenu provedbe SRSP u BiH i
4. Jačanje koordiniranja i suradnje u sektoru pravde u BiH u procesu usklađivanja zakonodavstva u BiH sa pravnim nasljeđem EU .

### 5.1.1 Unaprjeđenje koordiniranja i suradnje u sektoru pravde u BiH

Programom je predviđeno da započne postupak uspostavljanja sustava koordiniranja i komunikacije u sektoru pravde u BiH. U 2017. godini usvojen je AP SRSP u BiH koji je omogućio da se započne s uspostavljanjem mehanizama za rukovođenje provođenjem, praćenjem i ocjenjivanjem. U 2017. godini održane su dvije MK (8. 3. i 6. 6.), kojima je uspostavljen mehanizam za rukovođenje postupkom provedbe, praćenja i ocjenjivanja provedbe SRSP u BiH. Na temelju zaključka druge MK, ministar pravde BiH je rješenjima od 26. 10. 2017. godine imenovao članove pet FRS-ova i TT pri čemu se nisu odazvali svi članovi MK-a. Sastanci FRS-ova održani su u razdoblju od 18. do 22. 12. 2017. godine, a sastanak TT-a 28. 12. 2017. godine. Treća MK održana je 2. 3. 2018. godine. Na temelju zaključaka treće MK, 10. i 11. 5. 2018. godine organizirana je radionica za reviziju AP SRSP u BiH 2019.-2020. godine. Sastanci FRS-ova i TT-a su održani u razdoblju od 4. do 6. 6. 2018. godine za FRS-ove i 8. 6. 2018. godine za TT.

Četvrta MK je održana 10. 7. 2018. godine i na njoj je usvojeno polugodišnje izvješće i podržan prijedlog revidiranog AP SRSP u BiH, sa zaključkom da se upućuje nadležnim institucijama na usvajanje. U razdoblju od 27. 11. do 3. 12. 2018. godine održan je drugi krug sastanaka FRS-ova, a TT-a 11. 12. 2018. godine. Iako planirana krajem 2018. godine, peta MK je održana 8. 3. 2019. godine i na njoj je usvojeno godišnje izvješće, kalendar aktivnosti za 2019. godinu i potvrđeno da se nastavi praćenje strategije po revidiranom AP SRSP u BiH, iako isti nije podržan od svih razina vlasti u BiH. Sastanci FRS-ova i TT-a su održani u razdoblju od 27. do 28. 5. 2019. godine za FRS-ove i 12. 6. 2019. godine za TT. Drugi krug sastanaka FRS-ova i TT-a je održan u razdoblju 27. - 28. 11. i 3. 12. 2019. godine za FRS-ove i 6. 12. 2019. godine za TT. Organiziranje šeste i sedme MK je odloženo zbog procedure uspostave vlasti, što se nastavilo i u 2020. godini, a na što je dodatno utjecalo ograničenja uzrokovana potrebom zaštite od zaraznih bolesti i uz to proglašenje stanja nesreće. Neodržavanje MK utjecalo je na donošenje odluke o kalendaru aktivnosti i liste prioriteta, kao i pokretanje aktivnosti na revidiranju postojećeg strateškog okvira i izradi nove SRSP u BIH i pratećeg AP-a za provedbu. Slijedom toga i donošenja koraka za dalje održan je izvanredni online sastanak TT SRSP u BiH 17. 4. 2020. godine kada je razmotren postupak daljnjeg praćenja SRSŠ u BiH u 2020. godini i koraka na izradi nove SRSP u BiH. Sastanci FRS su bili planirani u petom i 12 mjesecu i zbog ograničenja fizičkog sastajanja u obliku internet video konferencija, ali veći dio institucija nije bio u tehničkoj mogućnosti sudjelovanja zbog čega je odloženo održavanje sastanaka.

Zaključkom četvrte MK-a, sve institucije su bile pozvane na unaprjeđenje komunikacije i koordiniranja, a naročito između FMP-a i kantonalnih ministarstava pravosuđa/pravde i uprave radi unaprjeđenja upravljanja, zajedničkog analiziranja i rješavanja značajnih pitanja sektora pravde u BiH. Nedostatak resursa i ograničenja u radu su utjecala na provedbu ovog zaključka u cijelosti. FMP je tijekom 2020. godine vodio inicijativu za unaprjeđenje procesa upravljanja donatorskom pomoći. Na 175. sjednici VM BiH je usvojeno Izvješće o provedbi SRSP u BiH za 2018. godinu. Nakon održanih sastanaka FRS-ova i TT-a pripremljeno je zbirno tabelarno Izvješće o provedbi SRSP u BiH za 2019. godinu, a početkom 2020. godine finalizirano je Izvješće o provedbi SRSP u BiH za 2019. godinu koji je upućen u konzultacije i odobravanje VM BiH. Izvješće je razmatrano na 10. sjednici od 18. 6. i vraćeno radi odobravanja na Odboru za unutarnju politiku, a usvojeno je na 13. sjednici od 23. 7. 2020. godine izrađen je prednacrt godišnjeg Izvješća o provedbi SRSP u BiH za 2020. godinu.

Revidirani AP SRSP u BiH je u proceduri usvajanja na VM BiH. Na 175. sjednici, održanoj 23. 7. 2019. godine, VM BiH je razmatralo usvajanje AP-a SRSP u BiH, ali je razmatranje odložilo radi usuglašavanja teksta do naredne sjednice. Usuglašeni AP odnosno Odluka o usvajanju revidiranog AP SRSP u BiH je razmatrana na 8. redovitoj sjednici VM BiH od 11. 6. 2020. godine po čemu je donesen zaključak da se ne može donijeti odluka zbog nemogućnosti postizanja konsenzusa. Odluka o usvajanju revidiranog AP SRSP-a je donesena na 19. sjednici od 29. 10. 2020. godine. Zbog neuspostavljanja vlasti i nedostataka u kapacitetima odloženo je organiziranje TAIEX-a.

Ocjena statusa svih programa i aktivnosti SRSP u BiH je prijedlog predsjedavajuće i koordinirajuće institucije nastala na temelju dostupnih informacija.

### 5.1.2 Razvijanje ujednačenog okvira za sustav planiranja, koordiniranja i komunikacije

Uz pomoć nekoliko projekata započela je izrada analize za uvođenje strateškog planiranja na svim razinama vlasti, pri čemu se vrši edukacija i uspostavljanje zajednica praktičara. U pravosuđu u BiH se provode reformske aktivnosti, kroz projekte za jačanje upravljačkih kapaciteta.

Tijekom 2020. godine, kao i ranijih godina ažuriran je Srednjoročni plan rada (SPR) MP BiH, VSTV, a izrađen je za FMP, dok MP RS samo u sklopu dijela SPR-a vlade RS. Kantoni su radili na izradi strategija razvoja i kapaciteta za strateško planiranje uz podršku UNDP projekata podrške strateškom planiranju.

SPR-ovi su usklađeni sa Dokumentima okvirnog proračuna (DOP). Dio svakog SPR-a i GPR-a je financijski plan koji je usklađen sa proračunom i konzultiran sa Ministarstvom financija i trezora. Srednjoročni plan rada i Godišnji programa rada su usklađeni sa prijedlogom revidiranog AP SRSP u BiH za razdoblje 2019. i 2020. godine. Aktivnosti izrade Programa rada za 2021. godinu su u tijeku, dok su aktivnosti izrade i usvajanja Programa rada većine institucija za 2020. godinu urađene u tekućoj što predstavlja kašnjenje u odnosu na dinamiku, ali indicira potrebu razvoja kapaciteta. Tijekom 2020. godine održane su zajednice praktičara za razinu BiH (10. 9. i 15.12.) i sudjelovalo u radu zajednice za razinu RS (3. i 4. 9.).

Uspostavu sustava planiranja u entitetima i Brčko distriktu podržavaju projekti GiZ-a u UNDP-a. Projekat podrške institucijama vlastima u BiH od strane GiZ-a podržao je analizu/procjenu utjecaja uvođenja pravnog okvira za dugoročno planiranje i analizu postupka srednjoročnog planiranja u institucijama BiH. U Sarajevu je 10. 9. 2019. godine održana radionica zajednice praktičara za strateško planiranje u BiH predstavljajući preporuke procjene utjecaja dugoročnog planiranja i daljnje korake na uvođenju normativnog rješenja. Sveobuhvatna procjena utjecaja je tijekom 2020. godine upućena VM BiH na razmatranje. MP BIH je prihvaćajući rizik odložene izrade i razmatranja obje analize proveo aktivnosti revizije propisa operativnog planiranja zbog uvećanog pritiska provedbe vlastitog programa rada i zaključaka VM BiH da se unaprijedi metodologija za izvješćivanje VM BiH. Nakon konzultacija sa ključnim nadležnim institucijama daljnja izrada je odložena do postizanja dogovora o revidiranju akata srednjoročnog planiranja i povezanosti procesa. Aktivnosti se stoga nastavljaju u narednom razdoblju što je sukladno strategiji reforme javne uprave. UNDP projekt ReLOAD (regionalni program lokalne demokracije) i ILDP (projekat integriranog lokalnog razvoja) intenzivno se bave razvojem sustava strateškog planiranja, posebno na razini entiteta i kantona.

Vlada FBiH je tijekom 2017. godine donijela novi Zakon o razvojnom planiranju uz podršku projekata reforme javne uprave, a tijekom 2019. godine donijela implementacijske propise[[126]](#footnote-126) čija primjena počinje od 2021. godine. Započet je postupak podrške institucijama za provedbi zakona i implementacijskih akata od Federalnog zavoda za programiranje razvoja uz tehničku podršku UNDP projekta. U sklopu istog organizirane su krajem 11. mjeseca online obuke za korisnike, a kojim je prisustvovalo i MP BiH. Tijekom prve polovice godine proveden je intenzivan postupak javnih konzultacija i finalizacija strategije razvoja FBiH 2021.-2027. godine čemu su nadležne institucije pravde dale doprinos u strateškom cilju 4.-Transparentan, efikasan i odgovoran javni sektor.

Na 59. sjednici od 21. 2. 2020. godine Vlada RS razmatrala je i usvojila završno izvješće o procjeni utjecaja propisa u oblasti strateškog planiranja. Na 73. sjednici od 28. 5. 2020. godine razmatrala je i usvojila prijedlog Rješenja za izradu teksta Zakona o strateškom planiranju. Na 75. sjednici od 11. 6. 2020. godine Vlada RS dala je suglasnost na Operativni plan za unaprjeđenje sustava planiranja i upravljanja razvojem u Republici Srpskoj. Nacrt Zakona o razvojnom planiranju RS završen je sredinom godine i predstavljen na zajednici praktičara strateškog planiranja RS-a početkom devetog mjeseca.

Na razini BiH dostupna je online obuka na zahtjev na temu strateškog planiranja, procjene utjecaja i rodno odgovornog proračuna, dok na razini FBiH je dostupno integrirano upravljanje razvojem i rodno odgovoran proračun, a u RS nisu razvijeni moduli. Početkom trećeg mjeseca pohađana je obuka za srednjoročno planiranje, praćenje i izvješćivanje, krajem petog mjeseca o procjeni utjecaja propisa.

U organiziranju ADS-ova bile su dostupne obuke iz mekih vještina i rukovođenja važnih za razvoj vještina i sposobnosti strateškog planiranja, a bile su dostupne i obuke DEI na temu strateškog planiranja/izvješćivanja u programiranju pomoći i EU integracijama. Do trećeg mjeseca obuke su bile uglavnom vođene u učionici, a od trećeg su video konferencije radi ograničenja za okupljanjem u zatvorenim prostorijama propisanim mjerama zaštite od zaraznih bolesti.

Institucije sektora se potiče na aktivno praćenje dostupnih obuka i njihovo pohađanje.

VSTV je dostavio podatke o provedbi Strategije za rješavanje predmeta ratnih zločina, nakon što je službenim putem upućen zahtjev Nadzornom tijelu za praćenje provedbe predmetne strategije u 2019. godini što će biti urađeno krajem 2020. godine za tekuću. Prema institucijama je upućen poziv na dostavu pregleda podsektorskih strategija za koje su nositelj aktivnosti ako se odnosi isključivo na njihovu administrativnu razinu, a tiču se oblasti sektora pravde (npr. Strategija za rješavanje predmeta ratnih zločina i sl.) i strategije u kojim su zadužene institucije za provedbu aktivnosti iz svoje nadležnosti (npr. Strategija razvoja, Strategija za reformu javne uprave, Strategija EU integracija, Strategija za borbu protiv korupcije).

### 5.1.3 Jačanje kapaciteta tijela nadležnog za praćenje provedbe SRSP u BiH

Zbog kašnjenja u uspostavi mehanizama za praćenje i ocjenu provedbe SRSP u BiH, programske aktivnosti u 2017. godini nisu vođene. Uz podršku Vlade Nizozemske i OCD-ova prvi radni sastanak članova FRS-ova i TT-a je je održan 22. i 23. 1. 2018. godine. Pored navedenog sastanka, 10. i 11. 5. 2018. godine, održan je i drugi radni sastanak, uz radionicu revizije AP SRSP u BiH za 2019. i 2020. godinu. Radi provedbe Memoranduma o suradnji na praćenju i ocjeni provedbe SRSP u BiH i njenog AP od strane OCD-ova, 29. 12. 2018. godine, je održan sastanak sa potpisnicima Memoranduma, na kojem je dogovoren plan aktivnosti suradnje u 2019. godini. Krajem drugog mjeseca, (27. i 28. 2. 2019. godine) sa predstavnicima OCD organizirana je radionica na temu evaluacije i narednih koraka na revidiranju strateškog okvira. Program je u svezi sa prethodnim, posebno u dijelu osposobljavanja za strateško planiranje. s obzirom da se vještine odnose postupak analiziranja, izvješćivanja, ocjenjivanja i samoprocjene kao dijelovima sustava planiranja. Pojavom ograničenja zbog proglašenja stanja zaštite od zaraznih bolesti, a prethodno tomu ograničenja u resursima i posvećenosti samoprocjene i izrade novog strateškog okvira nije bilo organiziranih aktivnosti za unaprjeđenje vještina. Umjesto toga fokus razvoja kapaciteta je usmjeren na zajednički rad u provedbi plana samoprocjene i izrade analize stanja sektora pravde, a dijelom su resursi usmjereni i na osposobljavanje u oblasti EU integracija koje su intenzivirane u razdoblju izvješćivanja. Suradnja s organizacijama civilnog društva se pokazala korisna i potrebna 2020. godina se pokazala izuzetno izazovnom za suradnju institucija i organizacija civilnog društva oslanjajući se samo na sredstva elektroničke komunikacije gdje su ipak uspjeli skupa razviti i predstaviti izvješće organizacija civilnog društva u hotelu Hills 11. 11. 2020. godine koja je bila kombinirano organizirana online i u prostorijama. S obzirom na istek podrške Holandske vlade organizacijama civilnog društva MP BIH je uputilo poziv podrške nastavku pomoći omogućavajući daljnji razvoj partnerstva.

### 5.1.4 Jačanje koordiniranja i suradnje u sektoru pravde u BiH u procesu usklađivanja zakonodavstva u BiH sa pravnim nasljeđem EU

Aktivnosti programa značajnim dijelom su ovisile od inicijativa DEI-ja i funkcionalnosti koordiniranja u kontekstu Odluke o sustavu koordiniranja procesa EU integracije u BiH[[127]](#footnote-127), te uključivanju institucija sektora pravde u provedbu SSP i radu tijela definiranih spomenutom Odlukom, kao i provedbi obveza SRSP u BiH preuzetih iz sporazuma, a koje su u ključnim dijelovima u zastoju na što ukazuju i Izvješća, kao i Mišljenje EK, za BiH, zaključci i preporuke radnih tijela Sporazuma.

Kolegij za EU integracije je zadužio Komisiju za EU integracije tijekom travnja da do kraja šestog mjeseca izradi Akcijski plan za provedbu ključnih prioriteta iz Mišljenja i da se definira Metodologija izrade Programa integriranja, dok su već početkom travnja izrađene smjernice za usklađivanje, a u čemu su nadležne institucije sudjelovale u konzultativnom procesu. Početkom listopada nadležnim institucijama je dostavljena Metodologija izrade Programa integriranja po čemu je održan informativni sastanak, a potom sastanci RS za EU integracije za definiranje prioriteta usklađivanja otpočinjući izradu Programa integriranja s rokovima u prvoj polovini 2021. godine.

U 2017., 2018., i 2019. godini nije bilo aktivnosti na izradi plana za usklađivanje zakonodavstva BiH s *acquis-*em.

U FBiH je stupila na snagu Uredba o Uredu Vlade Federacije Bosne i Hercegovine za zakonodavstvo i usklađenost s propisima EU[[128]](#footnote-128). Na zahtjev Ureda za potrebe EU integracija FMP je dostavilo detaljnu informaciju i pregled svih zakonskih i podzakonskih akata koji su u nadležnosti Ministarstva koji su u cijelosti ili djelomično usklađeni s EU pravnim nasljeđem.

Za potrebe odgovaranja na Upitnik EK sačinjen je popis propisa koji čine tzv. sustavne propise i koji će pratiti sva poglavlja *acquis-*a u daljem tijeku europskih integracija. Započeta je i dovršena izrada pregleda propisa zakonodavstva u Poglavljima 23. i 24. u MP BiH za koje će biti potrebno izvršiti usklađivanje.

Tijekom 2017., 2018. i 2019. godine, a uključujući i 2020. godinu, institucije svih razina vlasti u BiH su sudjelovale u radu tijela za koordinaciju EU integracija (Odbor i Pododbor), a koji su održavani dva puta godišnje.

DEI je pozvala nadležne institucije na pohađanje obuka oblasti EU integracija sukladno Odluci o obukama u oblasti EU integracija[[129]](#footnote-129). MP BiH je taj poziv proslijedilo svim nadležnim institucijama na razmatranje i pohađanje predviđenih obuka. Sukladno planu obuke i organizacijom istih od strane DEI-ja u kontekstu usklađivanja zakonodavstva organizirane su opće obuke o pravu EU. Informacija o statistici pohađanja obuka nalazi se na stranicama DEI u okviru lista polaznika obuka. Do trećeg mjeseca obuke su održavane klasično, a nakon proglašenju stanja nesreće prouzrokovane pandemijom virusa DEI obuke nisu organizirane, osim radionica podrške procesima programiranja, koordiniranja i praćenja provedbe IPA pomoći.

## 5.2. Jačanje kapaciteta za izradu analiza i politika u sektoru pravde u BiH

Strateški programi jačanje kapaciteta za izradu analiza i politika u sektoru pravde u BiH odnose se na:

1. operacionalizacija Foruma za zajedničku politiku (FZP) MP BiH i VSTV-a, i pridruženih članova sukladno ustavnim nadležnostima,
2. izrada smjernica o metodologiji i načinima izrade politika u sektoru pravde u BiH i
3. unaprjeđenje kvaliteta statističkih podataka u sektoru pravde u BiH.

### 5.2.1 Operacionalizacija Foruma za zajedničku politiku (FZP) MP BiH i VSTV-a, i pridruženih članova sukladno ustavnim nadležnostima

Program se odnosi na inicijativu uspostavljanja tijela koje radi na definiranju politika od interesa dvije i više institucija. Nedostatak resursa i inicijative institucija, kao i zaostajanja u dijalogu o politikama na političkom razini razlog je usporenog provedbe programa, ali se njen značaj ocjenjuje velikim, posebno uzimajući u obzir razvoj politika i uvođenje postupka procjene utjecaja.

Postoji nekoliko inicijativa uspostava zajednica praktičara za strateška planiranja i procjenu utjecaja. Ove zajednice su krovna tijela planiranog instituta za strateško planiranje i procjene utjecaja u oblasti pravde. Ograničenja u resursima i uvjetima interresornog rada zbog pandemije dodatno utječu na pokretanje aktivnosti programa.

Zbog nedostatnih sredstava, raspoloživog osoblja, angažiranosti na poslovima EU integracija, kao i kasnog uspostavljanja mehanizama za praćenje i ocjenu provedbe SRSP u BiH unutar FRS je donesena odluka da se izvrši istraživanje mogućnosti uspostave FZP. Tijekom 2019. godine izvršena je procjena mogućnost operacionalizacije FZP i zaključeno da trenutačno institucije nemaju mogućnosti uspostave, već da je potrebno zatražiti dodatna sredstva i razviti tehničke mogućnosti rada u digitalnom okruženju. U BiH se trenutačno vodi niz inicijativa podrške razvoju politika i strateškom planiranju, kao dijelova reforme javne uprave, a što je u uskoj svezi sa operacionalizacijom foruma. U proteklom razdoblju izrađen je nacrt Strategije unaprjeđenja kvaliteta propisa BiH, pružena podrška SIGMA regionalnoj komparativnoj studiji procjene utjecaja politika, kao i dat doprinos provedbi mentorske podrške GiZ-a za sveobuhvatnu procjenu utjecaja i pripremljeno izvješće o provedbi Jedinstvenih pravila za izradu pravnih propisa u 2019. godini. Operacionalizacija FZP kandidat je za traženje podrške donatora koji već rade na razvoju politika (GiZ Jačanje javnih institucija, Podrška OCD-u za praćenje i ocjenu provedbe SRSP i dr.).

### 5.2.2 Izrada smjernica o metodologiji i načinima izrade politika u sektoru pravde u BiH

Program je u uskoj vezi sa prethodnim programom i provedba aktivnosti ovisi od provedbe aktivnosti prethodnog programa.

Polovinom 2017. godine PS BiH je usvojila Izmjene i dopune Jedinstvenih pravila za izradu pravnih propisa u institucijama BiH, s Aneksom I, koji propisuje metodologiju za procjenu utjecaja prilikom izrade politika/propisa u institucijama BiH. U tijeku je provedba aktivnosti na uvođenju sustava procjene utjecaja usvojene metodologije kroz uspostavljanje tijela za provedbu, praćenje i ocjenjivanje i obuke za državne službenike koje organizira Agencija za državnu službu BiH iz vlastitih sredstava i kroz različite projekte. U 2018. godini sačinjene su u dva navrata i upućene proceduru izmjene i dopune Naputka o načinu pripreme godišnjeg programa rada i izvješća o radu u institucijama BiH, radi propisivanja formata za uvođenje obveze procjene utjecaja.[[130]](#footnote-130)

U FBiH na snazi je Uredba o postupku procjene utjecaja propisa i Pravila i postupci za izradu zakona i drugih propisa FBiH.[[131]](#footnote-131) U RS je na snazi Odluka o provedbi procesa procjene utjecaja propisa u postupku izrade propisa.[[132]](#footnote-132) U 2017. godini u BD-u BiH je izrađena metodologija za procjenu utjecaja prilikom izrade politika/propisa.

Ovi podaci ukazuju da je razvoj politika u začetku i da je potrebno nastaviti rad na izradi smjernica koje se oslanjaju na sustav razvoja politika u BiH, pri tome imajući u vidu projekte pomoći (GiZ) koji će podržati dalje i zajednicu praktičara iz razvoja politika, a uz čiju pomoć ili drugim modalitetom je potrebno započeti uspostavljanje foruma zajedničkih politika.

Institucije trenutačno nisu osposobljene za složene zahtjeve izrade, procjene utjecaja i proračunske politike koji bi bili usklađeni sa dugoročnim, srednjoročnim i godišnjim planiranjem, a što predstavlja jednu od pretpostavki za razvoj politika. Sukladno tome potrebno je vršiti jačanje kapaciteta. Trenutačno ne postoji pravni temelj za dugoročno strateško planiranje, a time i metodologija po kojoj bi se vršilo usklađivanje, na što ukazuju i izvješća revizije učinaka.

U pogledu dostupnosti obuka za razvoj politika tijekom 2019. godine uz pomoć donatora izrađen je online kurs koji se pohađa na zahtjev i po aktivaciji ADS BiH na temu Procjene utjecaja i Rodno odgovoran proračun. Procjena utjecaja sastoji se od tri modula. Ove obuke su od 2020. godine dostupne i široj javnosti kao MOOC.[[133]](#footnote-133) Ova godina se pokazala izuzetno izazovnom u pogledu daljnjeg razvoja kapaciteta s obzirom na ograničenja rada unutar zatvorenih prostorija odnosno u učionicama zbog čega se otvoreni kurs pokazao izuzetnim sredstvom koji je bio aktivan dva puta u 2019. i jednom u 2020. godini.

Ukupan broj obuka u 2019.godini iz oblasti procjena utjecaja propisa iznosio je šesnaest (16), koje su bile organizirane od strane ASD BiH i SIGMA-e. Broj polaznika iznosio je 492, a broj institucija 237.

Za 2020 godinu trenutan broj obuka je pet (5) u organiziranju ASD BiH i Programa jačanja javnih institucija BiH, uz ukupan broj od 66 polaznika i 46 institucija koje su sudjelovale u obukama iz oblasti procjene utjecaja propisa.

Državna razina vlasti provodi postupak usklađivanja proračuna sa srednjoročnim i godišnjim planiranjem, sukladno Odlukama o srednjoročnom i godišnjem planiranju, dok su entitetske razine i BD BiH tek na početku procesa, što je navedeno u nalazima projekata reforme javne uprave iz prethodnog razdoblja.

### 5.2.3 Unaprjeđenje kvalitete statističkih podataka u sektoru pravde u BiH

Započete su aktivnosti na izradi analize postojećih statističkih podataka u sektoru pravde u BiH, koje su podrazumijevale istraživanje podataka kojim raspolažu institucije sektora prave u BiH. Povratne informacije nisu bile zadovoljavajuće kvalitete i sadržaja, te je ocijenjeno da se pripremi okvir, pregled pokazatelja sektora pravde u BiH i dostavljanju institucijama kao polazište za analizu postojećih statističkih podataka. Ocjenjuje se da institucije trebaju dodatno pojašnjenje o skupovima podataka, kao i značaju i upotrebi statistika za procese provedbe politika u sektoru pravde u BIH, a za što je potrebno organizirati tematsku radionicu sa predstavnicima i stručnjacima iz domena statistika, CEPEJ-a-VE, SIGMA-e i drugim domaćim i međunarodnim institucijama koje se bave izradom i praćenjem politika iz oblasti pravde. Ovo je jedna od aktivnosti za koje je razmatrano organiziranje dodatnog sastanka uz podršku i suradnju sa partner organizacijama civilnog društva, a na temu kvaliteta statističkih podataka i izrade pregleda indikatora. Tijekom 2019. i 2020. godine projekt kojeg provodi Vijeće Europe Horizontalna podrška II. za Zapadni Balkan[[134]](#footnote-134) je pokrenuo aktivnosti prikupljanja podataka radi boljeg mjerenja rezultata reformi. U okviru istog u proteklom razdoblju su kontaktirane relevantne institucije pravde koje su putem upitnika dale doprinos razvoju usporedne table indikatora i ostvarenih rezultata (Western Balkan Dashboard). HF II. jedinica za WBD je 3. 11. 2020. godine organizirala sastanak s institucijama radi analize potreba za kapacitetima i prikupljanja statističkih podataka.

VSTV je, u okviru projekta IPA 2013., razvio sustav za izvješćivanje i podršku odlučivanju. Korištenjem ovog sustava izrađuju se statistička izvješća koji kombiniraju podatke iz različitih baza podataka (CMS/TCMS, HRMIS, SOKOP-Mal).

Nadalje, provodi se zajednička aktivnost APIK-a, VSTV-a i USAID-a na usvajanju Memoranduma o suradnji u oblasti elektroničkog preuzimanja statističkih podataka o predmetima korupcije iz T-/CMS-a, prema kojem bi APIK preuzimao podatke preko privilegiranog dijela pravosudnog web portala. VSTV kontinuirano prati i analizira statističke podatke o radu sudova i tužiteljstava posredstvom automatiziranog sustava za upravljanje predmetima (CMS i TCMS), koji se kontinuirano nadograđuje.

Ministarstvo za ljudska prava i izbjeglice uspostavlja Centralnu bazu podataka o predmetima diskriminacije u BiH koju će koristiti i popunjavati sve pravosudnog institucije u BiH. VSTV i MP BiH planiraju razmotriti postojeća softverska rješenja i utvrditi odgovarajuće softversko rješenje.

MP BiH u svom radu koristi IT rješenje kojim se upravlja predmetima (DMS). Za potrebe praćenja i provedbe SRSP u BiH 2008.-2012. godine izrađen je i uspostavljen informacioni dokumentacioni sustav za praćenje provedbe SRSP u BiH. Sustav je predstavljao IT rješenje kojim se automatizira proces prikupljanja i obrade podataka. Nakon isteka testnog vremena utvrđeno je kako sustav ne zadovoljava sve funkcionalne zahtjeve. Krajem 2017. i tijekom 2018. godine vođen je razgovor sa GiZ projektom o daljem razvoju i nadogradnji spomenutog sustava, a za koji je izrađena procjena koštanja. GiZ je ocijenio kako trenutačno nisu stvorene pretpostavke za financiranje takve aktivnosti, te da ostaje otvoren za podršku čim se pretpostavke i ostvare. Shodno tome tijekom 2019. godine istraživana su i druge mogućnosti podrške razvoju IT rješenja. Jedna od tih mogućnosti je korištenje otvorenih, bez naknade, i gotovih rješenja kod drugih institucija za upravljanje izrade i praćenja provedbe strategija. Krajem 2019. godine održani su sastanci sa predstavnicima APIK-a s obzirom da su u posjedu IT rješenja za praćenje provedbe Strategije za borbu protiv korupcije. Nakon sastanka i prezentacije IT rješenja u 2020. godini sa APIK-om je ocijenjeno da bi se spomenuta aplikacija mogla iskoristiti i prilagoditi potrebama sektora pravde, ali je za to potrebno osigurati dodatna sredstva za prijenos i prilagođavanje aplikacije.

## 5.3. Donatorska koordinacija u sektoru pravde u BiH

Strateški programi donatorska koordinacija u sektoru pravde u BiH odnose se na:

1. stvaranje pretpostavki za provedbe sektorskog pristupa sukladno ustavnim nadležnostima,
2. jačanje koordiniranja i suradnje u sektoru pravde u BiH u pripremi donatorskih projekata.

### 5.3.1 Stvaranje pretpostavki za provedbe sektorskog pristupa sukladno ustavnim nadležnostima

Dopisom DEI-ju od 19. 4. 2017. godine započet je proces izrade sektorskog planskog dokumenta (SPD) za sektor Vladavine prava, podsektor pravde i temeljnih prava, nakon čega je formirana sektorska radna skupina (SRG) i određena koordinirajuća institucija. Proces programiranja trajao je sedam mjeseci. Razvoj daljih koraka na aktivnosti se provodi uz inicijativu i koordinaciju sa DEI-jem. Tijekom 2018. godine razvijan je Akcijski dokument za 2018. godinu i revidiran SPD za podsektor pravde i temeljnih prava koji je dostavljen u daljnju proceduru DEI-ju, a sudjelovano je i u radu nadzornih i upravnih tijela za provedbu projekata, kao i na provedbi samih projekata. Krajem 2018. godine započet je proces programiranja za 2019. godinu. U okviru navedenih aktivnosti urađena je Mapa puta za uspostavljanje sektorskog pristupa i definirani prioriteti za financiranje u sektoru pravde za naredno razdoblje. Pored navedenog, tijekom 2018. godine, započet je proces pristupanja EU programu „Pravosuđe“. Tijekom godine organizirana su dva sastanka informiranja donatora i jedan tematski sastanak za oblast pravosuđa. SRG je tijekom 2019. godine radila na operacionalizaciji prioriteta za IPA definiranih ranije kroz SPD. U međuvremenu je otpočeo sa radom i projekat IPA 2017. godine, dok je u postupku provedba projekta IPA 2015. godine koji je završen tijekom 2019. godine. Ured državnog IPA koordinatora je obavijestio sektorske koordinirajuće institucije da je VM BiH na 175. sjednici, održanoj 23. 7. 2019. godine, razmatralo i usvojilo prijedloge IPA 2019. i IPA 2020. godine državnih paketa pomoći za BiH, odnosno AD-ova koji ih sačinjavaju o čemu je upoznata i SRG.

Tijekom 2020. godine sektorskoj radnoj grupi su slane informacije o operacionalizaciji prioriteta za IPA II definiranih ranije kroz SPD. U kontekstu programiranja IPA III s obzirom na brojne nepoznanice, Ured IPA koordinatora je dao smjernice da koordinirajuće institucije za IPA II nastave aktivnosti i budu podrška procesu IPA III programiranja. Za potrebe istog izrađen je pregled strateških dokumenata i dostavljen DEI. Prethodno tome na radne skupine za EU integracije je upućen poziv za identifikacijom prioriteta za IPA III financiranje. Tijekom 2020. godine provodili su se IPA 2017 projekti i pratila provedba kroz Upravne odbore organizirane u drugom, sedmom, devetom i desetom mjesecu i Nadzorni odbor organiziran u 11. mjesecu. DIPAK ured je obavijestio sektorske koordinirajuće institucije da je EK usvojila IPA 2019. godine paket i proslijedila BiH na ratifikaciju.

U pogledu Jedinstvene liste sektorskih prioritetnih projekata Investicijskog okvira za zapadni Balkan u oblasti socijalnog sektora ista još nije usvojena, dostavljane su informacije o provedbi i poziv za apliciranje. Na prijedloge Višedržavnih IPA programa date su sugestije, a za 2021. godinu započete konzultacije.

U drugoj polovini 2019. godine, nakon održanog sastanka sa DIPAK-om, započete su pripremne aktivnosti mapiranja potreba unutar ovog sektora, putem kojih će se izraditi usuglašen popis prioriteta. U dogovoru sa DEI ocijenjeno je da se aktivnosti unaprjeđenje sektorskog pristupa fokusiraju i detaljiziraju prilikom uvođenja novog financijskog IPA III okvira, a što je i zaključak IV. sastanka NO IPA iz 2019. godine, a do čije inicijative nije došlo zbog neusvajanja strateškog IPA III okvira, kao i dogovora unutar institucija u BiH o provedbi istog.

Po pitanju aktivnosti koordiniranja donatora izvršeno je ažuriranje baza podataka projekata i kontakt osoba donatora za sektor pravde. Kao alat bolje djelotvornosti i upravljanja donatorskom pomoći ažurirana je i Mapa pokrivenosti strateških programa iz SRSP u BiH sa projektima donatorske pomoći, a kojoj je cilj upoznati institucije, donatorske organizacije i drugu zainteresiranu javnost o udjelu donatorske pomoći u provedbi ključnih strateških reformskih programa u sektoru pravde u BiH. Tijekom 2019. i 2020. godine, zbog neuspostavljanja vlasti i pratećih rizika, a kasnije i ograničenja nametnutih nemogućnošću održavanja sastanaka osim u putem IT tehnologija, a za što su institucije ograničenih resursa, ocijenjeno je da se održavanje sastanka informiranja donatora odloži. VSTV je organizirao polovinom godine tematski sastanak koordiniranja donatora za pravosuđe i inicirao koordinaciju po pitanju projekta izgradnje zavoda za izvršenje kaznenih sankcija na Igmanu. Oko otklanjanja tehničkih mogućnosti i organizacije sastanaka informiranja donatora razgovori MP BiH i VSTV su intenzivirani. Donatori su konzultirani u vezi akata koje institucije sektora pravde u BiH pripremaju u pogledu donatorskog koordiniranja, kao i u vezi provedbe projekata pomoći. Praćenju provedbe projekata IPA pomoći dat je doprinos izradi godišnjeg Izvješće o provedbi IPA u 2018. i 2019. godini, a započet je rad na izvješću za 2020. godinu.

Tijekom izrade SPD-a 2018.-2020. godine, uz tehničku pomoć DEI-ja, organizirane su dvije radionice (15. . i 11.-12. 10. 2017.), na kojima je, uz rad, vršeno i obučavanje imenovanih članova SRG-a. Tijekom 2019. godine održano je više radionica na temu naučenih lekcija iz IPA programiranja, nadzora i izvješćivanja, te priprema za IPA III ciklus programiranja, a tijekom 2020. godine novi projekt tehničke podrške DEI je organizirao online obuke za proces programiranja i izvješćivanja. Institucijama je pružana i mentorska podrška na izradi SPD-a tijekom cijelog procesa izrade. Sistematičan plan obuke nije izrađen. Postoji Plan općih obuka DEI-ja u oblasti IPA programiranja, dostupan institucijama svih razina vlasti, kojeg lista polaznika se nalazi na stranicama DEI. Tijekom 2018. godine izmijenjena je Odluka o obveznim obukama po kojoj je omogućen fleksibilniji pristup obukama za sve razine vlasti u BiH, a MP BiH je, na poziv DEI, isti dostavljalo institucijama sektora pravde u BiH.

### 5.3.2 Jačanje koordiniranja i komunikacije u sektoru pravde u BiH u pripremi donatorskih projekata

Tijekom razdoblja izvješćivanja nije sustavno rađeno na analizi problema u oblasti donatorske koordiniranja i komunikacije u sektoru pravde u BiH, već se kroz postupak ocjenjivanja, većinom EU projekata, nadzora EU projekata i programiranja SPD-a izvršila analiza problema u sektoru pravde u BiH. Problemi donatorske koordiniranja djelomično su mapirani u sektorskom planskom dokumentu odnosno njenom dodatku u vezi razvoja sektorskog pristupa i ažurirani za potrebe programskog ciklusa 2019. i 2020. godine. Tijekom 2018. godine bio je otpočeo projekat UNDP i Švicarske za unaprjeđenje koordiniranja donatora u BiH, koji je zbog tehničkih razloga odložen u 2019. godini. U dogovoru sa DEI ocijenjeno je da se unaprjeđenje sektorskog pristupa ostavi za razdoblje upoznavanja i uvođenja novog financijskog IPA III okvira. Radi unaprjeđenja koordiniranja pomoći bilo je planirano održavanje TAIEX radionice koja zbog ograničenja u resursima i prioritetiziovnju obveza na provedbi SRSP u BiH i upravljanju donatorskom pomoći je odložena.

Aktivnosti u vezi izrade smjernica o metodologiji i načinima koordiniranja i komunikacije u sektoru pravde u BiH u pripremi donatorskih projekata nisu provedene zbog nedostatka kapaciteta za upravljanje projektima na što ukazuju odgovori institucija u okviru izvješća. U okviru aktivnosti sektorskog pristupa na izradi SPD-a i programiranju pomoći rađene su smjernice za proces programiranja projekata iz IPA fondova u 2017., 2018., 2019.-2020. i 2021.-2022. godine.

# ZAKLJUČCI

Šesta Ministarska konferencija ministara pravde u Bosni i Hercegovini, predsjednika Visokog sudskog i tužilačkog vijeća Bosne i Hercegovine i Pravosudnog povjerenstva Brčko distrikta Bosne i Hercegovine, održana \_\_\_\_\_.20\_\_. godine, nakon razmatranja Izvješća o provedbi SRSP-a BiH i AP za 2020. godinu, usvojila je slijedeće

**Z A K LJ U Č K E**

1. **Usvajaju se:**

* Izvješća institucija sektora pravde u BiH i OCD-ova o provedbi AP SRSP u BiH za 2020. godinu, te se isti upućuje nadležnim vladama na razmatranje,
* Informacija o Izvješću za praćenje i ocjenu efektivnosti donatorske pomoći u sektoru pravde u BiH za 2020. godinu,
* Okvirni prijedlozi prioriteta za financiranje iz donatorskih sredstava u sektoru pravde u BiH za naredni razdoblje.

1. **Usvajaju se prijedlozi:**

* Prijedlog Izvješća o samoprocjeni Strategije za reformu sektora pravde i Akcijskog plana za njenu provedbu za razdoblje 2014.-2018. godine i revidiranog Akcijskog plana 2019.-2020. godine,
* Prijedlog analize stanja u sektoru pravde u Bosni i Hercegovini,
* Informacija o koracima na izradi Strategije sektora pravde u BiH i Akcijskog plana za njenu provedbu za razdoblje 2021.-2027. godine i izrade financijskog plana.

1. **U narednom razdoblju pažnju treba usmjeriti na sljedeće aktivnosti iz AP SRSP u BiH:**

**Strateška oblast 1 – Pravosuđe**

* Sukladno konstatacijama izvješća završiti sve pokrenute aktivnosti koje imaju teškoća na provedbi za što su nadležne institucije sektora pravde u BiH, kao i da se provedu mjere za otklanjanje rizika i izazova na provedbi,
* Da se preciziraju i usklade sporna pitanja, poduzmu hitno koraci i aktivnosti na finalizaciji svih zakonodavnih aktivnosti predviđenih AP SRSP u BiH, a neispunjenih do kraja važenja Strategije,
* Prioriteti za dodatno financiranje trebaju pružiti podršku stvaranju pretpostavki za provedbu aktivnosti u zastoju, a koji se većinom odnose na profesionalizam i odgovornost, te kvalitetu pravosuđa,
* Upućuje se poziv vladi FBiH da što prije donese podzakonske akte propisane Zakonom o plaćama i drugim naknadama sudaca i tužitelja u FBiH radi otklanjanja nedostataka u efikasnosti rada pravosudnih institucija.

**Strateška oblast 2 – Izvršenje kaznenih sankcija**

* Sukladno konstatacijama izvješća završiti sve pokrenute aktivnosti koje imaju teškoća na provedbi za što su nadležne institucije sektora pravde u BiH, kao i da se provedu mjere za otklanjanje rizika i izazova na provedbi,
* U vezi strateškog programa 2.1.2 „Uspostava uprava za izvršenje kaznenih sankcija u BiH“ nadležne institucije da što prije dostave informacije o provedbi i informaciju o statusu na uspostavi uprava, kao i prijedlog koraka za daljnji razvoj, dok razine koje su ocijenile nemogućnost pripreme se za razmatranje pitanja za naredni ciklus strateškog planiranja,
* Kod strateškog programa 2.2.4. „Unaprjeđenje postupka pomilovanja u BiH“ pozivaju se nadležne institucije da dostave informaciju o izostanku provedbe aktivnosti promocije i prijedlog koraka za provedbu,
* Kod strateškog programa 2.2.5 „Uspostavljanje probacijske službe u BiH“, uzeti u obzir prethodni zaključak MK i ocijeniti potrebu i opravdanost uvođenja navedenog pravnog instituta, u razdoblju 2022.-2023. godine i uvrstiti u novi strateški okvir,
* Prioritet za donatorsku podršku za dalje trebaju biti podrška analizi potreba uspostavljanja probacijske službe i daljnja digitalizacija sa osposobljavanjem institucija.

**Strateška oblast 3 – Pristup pravdi**

* Sukladno konstatacijama izvješća završiti sve pokrenute aktivnosti koje imaju teškoća na provedbi za što su nadležne institucije sektora pravde u BiH, kao i da se provedu mjere za otklanjanje rizika i izazova na provedbi,
* Prioritet donatorskog financiranja treba da bude uspostava održivog sustava pravne pomoći i razvoj međunarodne pravne pomoći u kontekstu EU integracija.

**Strateška oblast 4 – Podrška gospodarskom rastu**

* Sukladno konstatacijama izvješća završiti sve pokrenute aktivnosti koje imaju poteškoća na provedbi za što su nadležne institucije sektora pravde u BiH, kao i da se provedu mjere za otklanjanje rizika i izazova na provedbi,
* Programi ove strateške oblasti podržani su od donatora i ne zahtijevaju prioritetizaciju za financiranje dodatnih sredstava.

**Strateška oblast 5 – Dobro rukovođen i koordiniran sektor**

* Sukladno konstatacijama izvješća završiti sve pokrenute aktivnosti koje imaju poteškoća na provedbi i/ili provesti odložene za što su nadležne institucije sektora pravde u BiH, kao i da se provedu mjere za otklanjanje rizika i izazova na provedbi,
* U pogledu provedbe SRSP u BiH ocijenjeno je kako dostavljanje i kvalitet informacija je vrlo slab, i nije sukladan Poslovniku MK i Smjernicama za praćenje i ocjenu provedbe SRSP u BiH za što treba biti prioritet osposobljavanje članova mehanizma za praćenje i ocjenu u pogledu analiziranja i izvješćivanja o napretku,
* Unaprjeđenje koordiniranja, komunikacije i suradnje institucija pretpostavka je za kvalitetan pristup strateškom upravljanju u decentraliziranom okruženju Bosne i Hercegovine. Ozbiljnost i profesionalizam trebaju biti odlike narednih ciklusa strateškog planiranja, provedbe i praćenja provedbe SRSP u BiH.

1. Članovi MK su: ministri pravde BiH, entiteta i kantona, predsjednici Visokog sudbenog i tužiteljskog vijeća BiH i Pravosudnog povjerenstva Brčko distrikta BiH. [↑](#footnote-ref-1)
2. U institucije sektora pravde, osim pravosudnih institucija, ubrajamo: ministarstva pravde BiH, entiteta i kantona, VSTV BiH i PP BD BiH, centre za obuku sudaca i tužitelja, institucije za pružanje pravne pomoći, udruge za alternativno rješavanje sporova, kazneno-popravne zavode, institucije za provedbu alternativnih sankcija i slične institucije. [↑](#footnote-ref-2)
3. Za više informacija o ranijoj provedbi ovog strateškog programa upućujemo na ranija Izvješća o provedbi SRSP u BiH. Isti su objavljeni na internet stranici MP BiH - www.mpr.gov.ba. [↑](#footnote-ref-3)
4. Mišljenje Venecijanskog povjerenstva o pravnoj sigurnosti i neovisnosti pravosuđa od 16. 7. 2012. godine. [↑](#footnote-ref-4)
5. „Službeni glasnik BiH“, broj 65/18. [↑](#footnote-ref-5)
6. „Službeni glasnik RS“, broj 91/17. [↑](#footnote-ref-6)
7. „Službeni glasnik RS“, broj 66/18. [↑](#footnote-ref-7)
8. Zaključak NS RS u vezi Zakona o izmjenama Zakona o kaznenom postupku Republike Srpske od 4. 7. 2018. godine, „Službeni glasnik RS“, broj 66/18. [↑](#footnote-ref-8)
9. „Službeni glasnik BD BiH“, broj 3/19. [↑](#footnote-ref-9)
10. „Službeni glasnik BD BiH“, broj 16/20. [↑](#footnote-ref-10)
11. U vezi predmetnog programa zaključuje se da su provedene aktivnosti i ocjenjuje se kako je ovaj strateški program ispunjen. Međutim, s obzirom na to da je tek krajem godine zakon na razini BiH upućen na usvajanje treba uzeti u obzir mogućnost dorade i stoga je potrebno vršiti praćenje usvajanja propisa u VM BiH i Parlamentarnoj skupštini BiH. [↑](#footnote-ref-11)
12. „Službeni glasnik BiH“, broj 77/20. [↑](#footnote-ref-12)
13. „Službene novine FBiH“, broj 55/13. [↑](#footnote-ref-13)
14. „Službene novine FBiH“, br. 72/05, 22/09 i 55/13. [↑](#footnote-ref-14)
15. Zakonom o plaćama i naknadama sudaca i tužitelja u RS-u („Službeni glasnik RS“, br. 66/14, 60/15 i 66/18) je propisano da se plaće neće povećavati sve dok prosječna mjesečna neto plaća u RS-u izračunata za kalendarsku godinu ne dostigne ili ne bude veća od 1.000,00 KM. [↑](#footnote-ref-15)
16. „Službeni glasnik RS“, broj 54/19. [↑](#footnote-ref-16)
17. „Službeni glasnik RS“, broj 105/19. [↑](#footnote-ref-17)
18. „Službeni glasnik BD BiH“, br. 1/06 i 21/14. [↑](#footnote-ref-18)
19. „Službeni glasnik BD BiH“, broj 27/19. [↑](#footnote-ref-19)
20. „Službeni glasnik BD BiH“, br. 8/19, 10/19 i 13/19. [↑](#footnote-ref-20)
21. „Službeni glasnik BD BiH“, broj 26/20. [↑](#footnote-ref-21)
22. „Službeni glasnik BD BiH“, broj 39/20. [↑](#footnote-ref-22)
23. „Službeni glasnik BD BiH“, broj 21/20. [↑](#footnote-ref-23)
24. „Službeni glasnik BD BiH“, broj 23/20. [↑](#footnote-ref-24)
25. „Službeni glasnik BD BiH“, broj 40/20. [↑](#footnote-ref-25)
26. „Službene novine Kantona Sarajevo“, broj 5/19. [↑](#footnote-ref-26)
27. „Službene novine ZDK“, broj 1/18. [↑](#footnote-ref-27)
28. „Službeni glasnik BiH“, broj 89/19. [↑](#footnote-ref-28)
29. „Službeni glasnik BiH“, broj 46/20. [↑](#footnote-ref-29)
30. Npr. U postupku izrade proračuna pravosudnih institucija u Posavskom Kantonu postoji suradnja svih institucija koje sudjeluju u tom procesu, a prvenstveno Ministarstva financija. [↑](#footnote-ref-30)
31. Informacija preuzeta sa internet stranice [www.vstv.pravosudje.ba](http://www.vstv.pravosudje.ba), obavijest „Panel za ujednačavanje sudbene prakse iz kaznene oblasti“, od 23. 11. 2020. godine. [↑](#footnote-ref-31)
32. Zbornik radova se može preuzeti sa stranice Ustavnog suda BiH (<http://www.ustavnisud.ba/admin//public/down/Pravosudni_forum_2019_Zbornik_radova.pdf>) [↑](#footnote-ref-32)
33. Prosječno trajanje sudskih postupaka u 2018. godini iznosilo je 444 dana, a stopa rješavanja predmeta je bila 105%. Prosječna dužina trajanja neriješenih parničnih predmeta pred prvostupanjskim sudovima je 464 dana, ali je smanjena u odnosu na 2017. godinu kad je iznosila 494 dana i 2016. godinu kad je iznosila 502 dana.

    Tijekom 2019. godine sudovi su planovima rješavanja predmeta obuhvatili 174.389 predmeta, od čega je do 31. 12. 2019. godine riješeno 157.145 predmeta, uz ostvarenje procenta realiziranja plana u iznosu od 90 %.

    U tužiteljstvima tijekom 2019. godine je došlo do povećanja broja neriješenih KT predmeta. Na 31. 12. 2019. godine je zabilježeno 13.546 neriješenih KT predmeta, što je za 3% više u odnosu na broj neriješenih predmeta 31. 12. 2018. godine, kada je taj broj iznosio 13.191.

    U tijeku 2019. godine u tužiteljstvima u BiH riješeno je 2.289 starih predmeta. Ukupan broj neriješenih starih predmeta u tužiteljstvima u BiH na 31. 12. 2019. godine je 4.858 predmeta.

    Tužiteljstva su, također, podigla 11.485 optužnica, od čega 225 optužnica za kaznena djela korupcije, što je za 3% više u odnosu na broj podignutih optužnica za kaznena djela korupcije u tijeku 2018. godine kada je podignuto 218 optužnica. [↑](#footnote-ref-33)
34. Najučinkovitiji su bili sudovi viših instanci čiji je procent ostvarivosti zacrtanih rezultata iznosio 86%, dok su prvostupanjski sudovi - općinski, osnovni i okružni gospodarski, u prosjeku riješili 62% predviđenih predmeta. Posmatrano po entitetima, sudovi u Federaciji BiH riješili su 76.415 predmeta, u Republici Srpskoj 33.953 predmeta, a u Brčko distriktu BiH 1.626 .Sud BiH riješio je ukupno 1.266 predmeta. [↑](#footnote-ref-34)
35. Informacija preuzeta sa [www.vstv.pravosudje.ba](http://www.vstv.pravosudje.ba), vijest „Riješeno više od 100.000 sudskih predmeta, od 14. 10. 2020. godine. [↑](#footnote-ref-35)
36. Informacija preuzeta sa [www.vstv.pravosudje.ba](http://www.vstv.pravosudje.ba), vijest „Digitalizacijom do smanjenja broja neriješenih predmeta“, dana 27. 10. 2020. godine. [↑](#footnote-ref-36)
37. „Primjena SOKOP-Mal sustava osigurava jedinstvenu elektroničku bazu svih komunalnih predmeta, njihovu efikasniju i ekonomičniju obradu, jedinstven način procesuiranja komunalnih predmeta u cijelom bh. pravosuđu, smanjenje prostora potrebnog za skladištenje predmeta, evidentiranje svih predmeta ove vrste u SOKOP bazu te kontrolu primjene sustava od strane VSTV BiH, a voditeljima postupka omogućava da rješavaju veći broj predmeta istovremeno.“, informacije preuzeta sa internet stranice VSTV BiH. [↑](#footnote-ref-37)
38. „Službene novine FBiH“, broj 28/20. [↑](#footnote-ref-38)
39. Izvor: Baza podataka na portalu Ustavnog suda BiH, (http://www.ccbh.ba/odluke/). [↑](#footnote-ref-39)
40. „Službeni glasnik RS“, broj 66/18. [↑](#footnote-ref-40)
41. „Službeni glasnik RS“, broj 67/20. [↑](#footnote-ref-41)
42. „Službene novine FBiH“, broj 28/20. [↑](#footnote-ref-42)
43. „Službeni glasnik RS“, broj 99/20. [↑](#footnote-ref-43)
44. „Službeni glasnik RS“, broj 35/20. [↑](#footnote-ref-44)
45. Naziv projekta: „Podrška pravosuđu u BiH - Jačanje tužiteljskih kapaciteta u sustavu kaznenog pravosuđa“, usvojen na sjednici VSTV-a, održanoj 24. i 25. 9. 2014. godine u trajanju od 12./2014. godine do 11./2018. godine. Izvor: <http://www.pravosudje.ba/projekti>. Projekt je nastavio rad u drugoj fazi kojeg podržava vlada Švicarske i Norveške. Izvor: <https://www.swissinbih.ba/ba/project/7/podrska-pravosudu-bosne-i-hercegovine-jacanje-uloge-tuzilaca-u-sistemu-krivicnog-pravosuda>. [↑](#footnote-ref-45)
46. Web-stranica VSTV-a, saopćenja za javnost o aktivnostima i rezultatima sudova u zaključivanju sudbenih nagodbi, plakati i informativne objave „Sudbena nagodba“. [↑](#footnote-ref-46)
47. Informacija preuzeta sa [www.vstv.prvosudje.ba](http://www.vstv.prvosudje.ba), vijest „Tjedni sudbene nagodbe od 21. rujna do 2. listopada u sudovima u BiH“, od 21. 9. 2020. godine. [↑](#footnote-ref-47)
48. „Službene novine SBK“, broj 12/19. [↑](#footnote-ref-48)
49. Pripremljen je nacrt Pravilnika o statusu, radu, odgovornosti i troškovima izlaska na teren sudskih ovršitelja i Pravilnik o uvjetima potrebnim za obavljanje poslova sudbenog ovršitelja i rukovoditelja službe sudskih ovršitelja. [↑](#footnote-ref-49)
50. „Službeni glasnik RS“, broj 66/18. [↑](#footnote-ref-50)
51. „Službene novine FBiH“, broj 46/16. [↑](#footnote-ref-51)
52. „Službene novine FBiH“, broj 98/15. [↑](#footnote-ref-52)
53. „Službene novine FBiH“, broj 80/14. [↑](#footnote-ref-53)
54. „Službeni glasnik BD BiH“, broj 75/17. [↑](#footnote-ref-54)
55. „Službene novine FBiH“, broj 59/14. [↑](#footnote-ref-55)
56. „Službene novine FBiH“, broj 63/14. [↑](#footnote-ref-56)
57. „Službene novine FBiH“, broj 71/14. [↑](#footnote-ref-57)
58. „Službene novine FBiH“, broj 52/18. [↑](#footnote-ref-58)
59. „Službeni glasnik RS“, broj 82/19. [↑](#footnote-ref-59)
60. „Službeni glasnik RS“, broj 84/19. [↑](#footnote-ref-60)
61. „Službeni glasnik RS“, broj 82/19. [↑](#footnote-ref-61)
62. „Službeni glasnik RS“, broj 82/19. [↑](#footnote-ref-62)
63. „Službeni glasnik RS“, broj 82/19. [↑](#footnote-ref-63)
64. „Službeni glasnik RS“, broj 67/20. [↑](#footnote-ref-64)
65. „Službeni glasnik RS“, broj 68/20. [↑](#footnote-ref-65)
66. „Službeni glasnik RS“, broj 67/20. [↑](#footnote-ref-66)
67. „Službeni glasnik BD BiH“, broj 28/18. [↑](#footnote-ref-67)
68. „Službeni glasnik BD BiH“, broj 36/17. [↑](#footnote-ref-68)
69. „Službeni glasnik BD BiH“, broj 16/20. [↑](#footnote-ref-69)
70. „Službeni glasnik BD BiH“, broj 18/20. [↑](#footnote-ref-70)
71. „Službeni glasnik BD BiH“, broj 18/20. [↑](#footnote-ref-71)
72. „Službeni glasnik BD BiH“, broj 19/20. [↑](#footnote-ref-72)
73. „Službeni glasnik BD BiH“, broj 39/20. [↑](#footnote-ref-73)
74. „Službeni glasnik BiH“, broj 25/17. [↑](#footnote-ref-74)
75. „Službene novine Kantona Sarajevo“, broj 5/19. [↑](#footnote-ref-75)
76. „Službene novine Kantona Sarajevo“, broj 7/19. [↑](#footnote-ref-76)
77. „Službeni glasnik BD BiH“, broj 48/18. [↑](#footnote-ref-77)
78. „Službeni glasnik BD BiH“, broj: 8/19. [↑](#footnote-ref-78)
79. „Službeni glasnik BD BiH“, broj 5/20. [↑](#footnote-ref-79)
80. „Službeni glasnik BD BiH“, broj: 13/19. [↑](#footnote-ref-80)
81. Rezultati ankete se mogu naći na: <https://vstv.pravosudje.ba/vstv/faces/vijesti.jsp?id=81890>. [↑](#footnote-ref-81)
82. „Službeni glasnik BD BiH“, broj 5/20. [↑](#footnote-ref-82)
83. Priručnik se može preuzeti sa internet adrese: <https://vstv.pravosudje.ba/vstv/faces/vijesti.jsp?id=82073&vijesti_jezik=B>. [↑](#footnote-ref-83)
84. Informacija preuzeta sa internet stranice [www.vstv.pravosudje.ba](http://www.vstv.pravosudje.ba), vijest „Međunarodni dan djeteta: Položaj djece i malodobnika u doticaju sa pravosuđem mora biti bolji“ od 20. 11. 2020. godine. [↑](#footnote-ref-84)
85. „Službeni glasnik RS“, broj 68/20. [↑](#footnote-ref-85)
86. „Službene novine FBiH“, broj 74/20. [↑](#footnote-ref-86)
87. Informacija preuzeta sa internet stranice JU CEST RS, www.rs.cest.gov.ba. [↑](#footnote-ref-87)
88. „Službeni glasnik BiH“, broj 27/15. [↑](#footnote-ref-88)
89. Mapa ratnih zločina dostupna je na sljedećoj internet stranici: <https://maparz.pravosudje.ba/>. [↑](#footnote-ref-89)
90. „Službene novine FBiH“, broj 71/14. [↑](#footnote-ref-90)
91. „Službeni glasnik Republike Srpske“, broj 63/18. [↑](#footnote-ref-91)
92. „Službeni glasnik Republike Srpske“, broj 61/18. [↑](#footnote-ref-92)
93. „Službeni glasnik BiH“, broj 18/16. [↑](#footnote-ref-93)
94. Službeni glasnik BiH", br. 15/20 i 65/20 [↑](#footnote-ref-94)
95. Projekt EU i VE je započeo s implementiranjem u 2016. godini i trajanjem od tri godine. [↑](#footnote-ref-95)
96. TAIEX radionica na temu „Zatvorski sustav i prevencija maltretmana u BiH“, održana 24.-28. 9. 2018. godine. [↑](#footnote-ref-96)
97. „Službeni glasnik BiH“, broj 54/19. [↑](#footnote-ref-97)
98. Više o projektu se može naći na stranicama VE: <https://www.coe.int/bs/web/sarajevo/structured-sentence-management-for-violent-and-extremist-prisoners-in-bosnia-and-herzegovina>. [↑](#footnote-ref-98)
99. Više o projektu na: <https://www.swissinbih.ba/ba/project/16/projekat-mentalnog-zdravlja-u-bih>. [↑](#footnote-ref-99)
100. „Službeni glasnik BiH“, broj 89/09. [↑](#footnote-ref-100)
101. „Službeni glasnik BiH“, broj 19/11. [↑](#footnote-ref-101)
102. „Službeni glasnik BiH“, broj 17/19. [↑](#footnote-ref-102)
103. „Službeni glasnik BiH“, broj 25/19. [↑](#footnote-ref-103)
104. „Službeni glasnik RS“, broj 120/08. [↑](#footnote-ref-104)
105. „Službeni glasnik RS“, broj 67/20. [↑](#footnote-ref-105)
106. „Službeni glasnik BD BiH“, broj 19/07. [↑](#footnote-ref-106)
107. „Službene novine Tuzlanskog kantona“, broj 10/08. [↑](#footnote-ref-107)
108. „Službene novine Bosansko – podrinjskog kantona“, broj 2/13. [↑](#footnote-ref-108)
109. „Narodne novine Kantona 10“, broj 9/16. [↑](#footnote-ref-109)
110. „Narodne novine Posavskog kantona“, broj 3/10. [↑](#footnote-ref-110)
111. „Službene novine Sarajevskog kantona“, broj 1/12. [↑](#footnote-ref-111)
112. „Službene novine Zeničko - dobojskog kantona“, broj 1/14. [↑](#footnote-ref-112)
113. „Narodne novine Zapadnohercegovačkog kantona“, broj: 5/08. [↑](#footnote-ref-113)
114. „Službene novine Hercegovačko-neretvanskog kantona“, broj 7/13. [↑](#footnote-ref-114)
115. „Službeni glasnik Unsko-sanskog kantona“, broj 22/12. [↑](#footnote-ref-115)
116. Projekt „Unaprjeđenje efikasnosti sudova i odgovornosti sudaca i tužitelja“ – komponenta 1. Daljnje unapređenje efikasnosti pravosuđa – oblast 4.- Rodna jednakost, ranjive skupine i suradnja sa nevladinim organizacijama – financiran od vlade Švedske (više dostupno na portalu pravosuđe - https://vsts.pravosudje.ba/vstv/faces/kategorije.jsp?ins=141&modul=1206&kat=1207&kolona=115096) [↑](#footnote-ref-116)
117. Više informacija dostupno na stranici: https://j4c.ba/. [↑](#footnote-ref-117)
118. Izvor: Preporuke o radu stručnih savjetnika/suradnika koji obavljaju psihološku djelatnost u pravosudnim institucijama u BiH, 2017. godina, uz podršku UNICEF-a. [↑](#footnote-ref-118)
119. Izvor: http://projects.worldbank.org/P128950/real-estate-registration-project?lang=en&tab=overview [↑](#footnote-ref-119)
120. Izvor: Http://www.cilap-project.org/ [↑](#footnote-ref-120)
121. „Službene novine FBiH“, broj 32/19. [↑](#footnote-ref-121)
122. Projekt unapređenja poslovnog okruženja i pristupa tržištu u BiH, 2016.-2019. godina,

     Izvor: https://disclosures.ifc.org/#/projectDetail/AS/601646 [↑](#footnote-ref-122)
123. „Službene novine FBiH“, broj 52/18. [↑](#footnote-ref-123)
124. „Službeni glasnik RS“, broj 16/16. [↑](#footnote-ref-124)
125. „Službeni glasnik RS“, broj 82/19. [↑](#footnote-ref-125)
126. Službenim novinama Federacije BiH br. 74/19 od 9.10.2019. godine objavljene su: Uredba o izradi strateških dokumenata u BiH, Uredba o evaluaciji strateških dokumenata u Federaciji BiH (stupaju na snagu 8. dana od dana objavljivanja) i Uredba o trogodišnjem i godišnjem planiranju rada, monitoringu i izvještavanju u Federaciji BiH (primjenjuje se od 1. 1. 2021. godine). [↑](#footnote-ref-126)
127. „Službeni glasnik BiH“, broj 72/16. [↑](#footnote-ref-127)
128. „Službene novine Federacije BiH“, broj 26/20. [↑](#footnote-ref-128)
129. „Službeni glasnik BiH“, broj 50/18. [↑](#footnote-ref-129)
130. „Službeni glasnik BiH“, broj 64/18. [↑](#footnote-ref-130)
131. „Službene novine FBiH“, broj 71/14. [↑](#footnote-ref-131)
132. „Službeni glasnik RS“, broj 56/15. [↑](#footnote-ref-132)
133. MOOC – masovni online otvoreni tečajevi (obuke). [↑](#footnote-ref-133)
134. Više informacija o projektu na internet stranici: <https://pjp-eu.coe.int/bs/web/horizontal-facility>, a o samoj aktivnosti na: <https://www.coe.int/en/web/cepej/towards-a-better-evaluation-of-the-results-of-judicial-reforms-in-the-western-balkans-dashboard-western-balkans->. [↑](#footnote-ref-134)